משרד הכלכלה והתעשייה
ועדת המכרזים

מכרז מס' 4/20

מתן שירותי הקמה והפעלה של קהילת חדשנות בתחום הביוטכנולוגיה והחקלאות הימית

**עפ"י הוראת התכ"ם בנוגע להנחיות לביצוע התקציב בשנת 2020 ,**

**המשרד מבהיר כי ההצעות שיתקבלו למכרז זה יפתחו רק לאחר אישור ועדת החריגים הצפויה לפעול במשרד האוצר בשנת 2021 או מיום אישור תקציב המדינה, המוקדם מבינהם. מעבר לאמור, ההתקשרות עם הזוכה תהא מותנית בקיומו של תקציב מתאים.**

**ביצוע ההתקשרות בפועל כפוף לאישורה ע"י ועדת החריגים וככל שוועדת החריגים לא תאשר את ההתקשרות, המכרז יבוטל.**

**משרד הכלכלה והתעשייה**

**ועדת המכרזים**

**מכרז מס' 4/20
 מתן שירותי הקמה והפעלה של קהילת חדשנות בתחום הביוטכנולוגיה והחקלאות הימית**

מטה קהילות חדשנות במשרד הכלכלה והתעשייה (להלן בהתאמה: "היחידה", "המשרד"), באמצעות ועדת המכרזים המשרדית (להלן: "ועדת המכרזים"), מזמינה בזה הצעות למתן שירותי הקמה והפעלה של קהילת חדשנות בתחום הביוטכנולוגיה והחקלאות הימית.

כותרות הסעיפים הינן לשם התמצאות בלבד והן לא תשמשנה לפרשנות מכרז זה.

המכרז מנוסח בלשון זכר מטעמי נוחות בלבד אך מיועד לגברים ונשים כאחד.

**תוכן עניינים**

טבלת ריכוז מועדים..............................................................................................................

הגדרות..............................................................................................................................

רקע....................................................................................................................................

השירותים הנדרשים.............................................................................................................

תקופת ההתקשרות...............................................................................................................

הליך בחינת ההצעות ובחירת הספק הזוכה ............................................................................

תנאים מוקדמים להשתתפות במכרז (תנאי סף) .......................................................................

אמות מידה ומשקולות לבחירת ההצעה הזוכה ........................................................................

הוראות בדבר הגשת ההצעה..................................................................................................

התחייבויות הספק הזוכה......................................................................................................

התמורה..............................................................................................................................

היררכיה בין המכרז להסכם ..................................................................................................

שאלות והבהרות ..................................................................................................................

עיון במסמכים......................................................................................................................

רשימת נספחים....................................................................................................................

1. טבלת ריכוז מועדים

|  |  |
| --- | --- |
| פעילות | מועד |
| מועד פרסום המכרז | 24.12.2020 , ט' טבת תשפ"א |
| מועד אחרון להגשת השאלות  | 11.1.2021 ,כז' טבת תשפ"א עד השעה 12:00 |
| מועד פרסום השאלות והתשובות | 28.1.2021 , טו' בשבט תשפ"א |
| המועד האחרון להגשת הצעות | 22.2.2021 , י' באדר תשפ"א עד השעה 12:00 |
| תוקף ערבות המציע | 22.8.2021 , יד' אלול תשפ"א  |
| מועד חתימה על הסכם ההתקשרות | בתוך 14 ימים ממועד העברת נוסח ההסכם לזוכה. |
| תחילת מתן שירותים | ממועד קבלת הסכם חתום על ידי מורשי החתימה של המשרד (חתימה מלאה ולא הסכם חתום בראשי תיבות בלבד) או במועד מאוחר יותר שיקבע המשרד |

* 1. במקרה של אי התאמה בין התאריכים שצוינו לעיל לבין תאריכים אחרים המופיעים בגוף המכרז, קובעים התאריכים בטבלה זו.
	2. המשרד שומר לעצמו שיקול דעת בלעדי לשנות כל אחד מן המועדים המנויים לעיל בהודעה שתפורסם באתר המשרד, ולא תהא למי מהספקים כל טענה או דרישה בקשר לכך.
1. הגדרות

**"ההסכם", "הסכם ההתקשרות"** – נוסח הסכם ההתקשרות המצורף למכרז זה כנספח יג'

**"הצעה"** – תשובת המציע למכרז זה בתוספת כל הבהרה שנתן במענה לבקשת ועדת המכרזים ו/או מי מטעמה ואשר ועדת המכרזים החליטה לקבלה.

**"ועדת המכרזים", "הוועדה"** – ועדת המכרזים המשרדית במשרד הכלכלה והתעשייה .

**"חוק חובת המכרזים"** – חוק חובת המכרזים, תשנ"ב-1992 והתקנות שהותקנו מכוחו.

**"מכרז"** – מסמך זה על כל נספחיו, דרישותיו, תנאיו וחלקיו לרבות שאלות ההבהרה ותשובות עורך המכרז.

**"מציע"** – אחד הגופים האמורים להלן אשר הגיש/ה הצעה למכרז זה.

1. **מלכ"ר הרשום כחל"צ או כעמותה**
2. **מוסד להשכלה גבוהה**
3. **אגודה עותומנית**
4. **חברה אשר עומדת בהוראות סעיף 4.1, סעיפים 7.2.3 עד 7.2.6 וסעיף 7.6 למפרט המכרז.**
5. **מספר גופים, ולא יותר מ 3 העונים על הגדרת "מציע" בסעיף 1-4,  ,  אשר שיתפו פעולה לשם הגשת הצעה משותפת למכרז זה. החברים יציגו בהצעתם מי הגורם המוביל אשר יהיה הגוף היחיד שיבחן לצורך עמידה בתנאי הסף וניקוד באמות המידה. כמו כן, באם ההצעה תוכרז כזוכה, יהווה הגורם המוביל הזוכה במכרז ושאר הגופים יהוו חברים בהצעה המשותפת. הגורם המוביל יהיה האחראי כלפי המשרד על כל ההתחייבויות לפי מכרז זה והוא שיחתום על ההסכם עם המשרד בעקבות המכרז, אך שאר החברים ישאו באחריות משותפת עם הזוכה  ביחד ולחוד ויתחייבו על כך כלפי המשרד. היה אחד החברים חברה, בהתאם לסעיף 4 להגדרת מציע, יהיה חבר זה הגורם המוביל.**

**"משרד"**, "מזמין" – משרד הכלכלה והתעשייה.

"**מקורות הכנסה**"- לצורך השתתפות נותן השירותים בהתאם לחלקו עפ"י הצעת מחיר, יוכרו רק המקורות הבאים כמקורות הכנסה של הזוכה, והכל בתנאי שמקורות אלה אינם מעמידים את הזוכה במצב של ניגוד עניינים או במצב של חשש לניגוד עניינים אל מול התחייבויותיו על פי מכרז זה (כמפורט בהתחייבותו בנספח ט'):

* 1. הכנסות עצמיות של הזוכה, כגון הכנסות מנכסים, דמי זיכיון, הכנסות מפעילות שוטפת וכיוצא באלה.
	2. תרומות במזומן, התחייבות לתרומה או הכנסה ב"שווה כסף" ובלבד שהן נרשמו או עתידות להירשם בדוחות הכספיים של הזוכה. יודגש כי ככל ויעלה **חשש** שהתרומה עומדת בניגוד עניינים כאמור, כך לשם הדוגמא תרומה מתאגיד בעל עניין עסקי בתחום הקהילה, יפנה הזוכה למשרד מראש ובכתב לבקשה לאישור קבלת התרומה כאמור. יובהר כי המשרד רשאי לדחות את הבקשה או להתנות את התרומה בסייגים.
	3. חסויות לאירועים אשר יעמדו בהוראות מכרז זה.
	4. דמי השתתפות שיגבו ממשתפי האירועים. יודגש ויובהר כי דמי ההשתתפות יופחתו מהעלות הכוללת של האירוע. יתרת התקציב של האירוע תשולם בהתאם להצעת המחיר של הזוכה.

המקורות הבאים לא יוכרו כמקורות הכנסה של הזוכה לצורך השתתפות נותן השירותים בהתאם לחלקו עפ"י הצעת מחיר במכרז זה:

* 1. הכנסות מתקציב המדינה, ובכלל זה תמיכות מתקציב המדינה לפי סעיף 3א לחוק יסודות התקציב, התשמ"ה-1985 (ראה הוראות תכ"ם, "תמיכות מתקציב הממשלה במוסדות ציבור (לפי סע' 3א)", פרק 6.1).
	2. הכנסות מתמיכות שניתנו על ידי ועדת העיזבונות.
	3. כספים המועברים מעיריות ו\או מועצה מקומית ו/או תאגידים עירוניים. ביחס למקור זה- יובהר כי רשאי המשרד לאשר כספים המועברים מעיריות ו\או מועצה מקומית, ובכלל זה הכנסה ב"שווה כסף" (כדוגמת הקצאת אולם לפעילות הקהילה) לטובת עלות כוללת של פעילות בהתאם לשקול דעתו הבלעדי. יודגש, אישור המשרד יתייחס לעלות הכוללת ולא להשתתפותו של הזוכה בפעילות, כך תופחת עלות זו מהעלות הכוללת של האירוע ויתרת התקציב של האירוע תשולם בהתאם להצעת המחיר של הזוכה .

**"ספק"/"ספק זוכה"/ "זוכה"/ "נותן השירותים"** – מציע שייבחר על ידי עורך המכרז לאספקת השירותים נשוא מכרז זה לרבות כל מי שנותן מטעמו למשרד שירותים כאמור.

**"פיתוח עסקי"** - פיתוח מתודולוגיות שיווק ו/או הקמה ופיתוח קשרים עסקיים עם שחקנים רלוונטיים ו/או הקמה ופיתוח קשרי משקיעים ו/או איתור הזדמנויות לשווקים חדשים לפיתוח הארגון או החברה .

**"קידום חדשנות"** – ניתוח ושיווק ו/או ניתוח והטמעה של רעיונות ופתרונות חדשניים המקדמים את הפעילות בגופים שונים מבחינה טכנולוגית או תהליכית.

**"ועדת היגוי עליונה"** – ועדה אשר תפקידה לייעץ ליחידה בנושאים עקרוניים, הנוגעים לפעילות כלל קהילות החדשנות, ובכלל זה : אסטרטגיה, מדידה והערכה, נהלים ונושאים נוספים. ועדה זו תכלול חברים הן מהמשרד והן ממשרדי ממשלה ו\או תאגידים ממשלתיים, ובכלל זה נציג רשות החדשנות.

"**וועדת היגוי ייעודית" ו/או "ועדת היגוי"**- וועדה שתוקם ותדון בכל הנושאים הקשורים לפעילות הקהילה, ובכלל זה תבצע מעקב ותקבל דיווח באופן שוטף אחר פעילויות מתוכננות ותוצאות הפעילות, וכן תקבל כל החלטה הנוגעת לניהול השוטף של הקהילה, לרבות אישור תוכנית העבודה של הקהילה . יו"ר הוועדה יהא\תהא נציג משרד הכלכלה והתעשייה ובין חבריה יהיו נציג משרד החקלאות, נציג רשות החדשנות ונציג העיר אילת וחבל אילות . יו"ר הוועדה יהא בעל זכות "וטו" בכל החלטה. נותן השירותים ישתתף בדיוני הוועדה ויציג בפני הוועדה את פעילות הקהילה וכן כל מידע שידרש על ידי הוועדה. יו"ר הועדה יהיה רשאי למנות או להזמין משתתפים נוספים לוועדה, קבועים או מזדמנים, על פי העניין.

**"תואר אקדמאי"** – תואר אקדמאי בתחום המצוין במסמכי המכרז ואשר הוענק על ידי מוסד המוכר על ידי המועצה להשכלה גבוהה (המל"ג) להעניק תארים מסוג זה ו/או תואר אקדמי מחו"ל אשר קיבל אישור של הגף להערכת תארים אקדמיים מחו"ל במשרד החינוך.

**מוסד להשכלה גבוהה“** – מוסד שהוא אחד מאלה:

1. מוסד שקיבל הכרה לפי [סעיף 9 לחוק המועצה להשכלה גבוהה](https://he.wikisource.org/wiki/%D7%97%D7%95%D7%A7_%D7%94%D7%9E%D7%95%D7%A2%D7%A6%D7%94_%D7%9C%D7%94%D7%A9%D7%9B%D7%9C%D7%94_%D7%92%D7%91%D7%95%D7%94%D7%94#%D7%A1%D7%A2%D7%99%D7%A3_9);
2. מוסד שקיבל תעודת היתר או אישור לפי [סעיף 21א לחוק המועצה להשכלה גבוהה](https://he.wikisource.org/wiki/%D7%97%D7%95%D7%A7_%D7%94%D7%9E%D7%95%D7%A2%D7%A6%D7%94_%D7%9C%D7%94%D7%A9%D7%9B%D7%9C%D7%94_%D7%92%D7%91%D7%95%D7%94%D7%94#%D7%A1%D7%A2%D7%99%D7%A3_21%D7%90);
3. מוסד שקיבל רישיון לפי  **מוסד שהתואר שהוא מעניק הוכר לפי סעיף 28א לחוק המועצה להשכלה גבוהה**

**"תקופת ההתקשרות"** – משך ההתקשרות כאמור בסעיף 5 להלן, לרבות כל תקופות ההארכה שאושרו לפי סעיף זה ו/או בהתאם לתקנות חובת המכרזים, תשנ"ג-1993.

**"ביוטכנולוגיה וחקלאות ימית"** - מחקר ופיתוח יישומי של גידול באמצעים ימיים לרבות בבריכות, בצינורות או בכל שיטת גידול אחרת ברמת האורגניזם, התא או המולקולות הבודדות תוך שימוש בטכנולוגיה מודרנית, וזאת לצורך שימושים לנושאים שונים בעולמנו כיום (רפואה, מזון, קוסמטיקה וכו')**.**

התחום ניתן לחלוקה (באופן גס) לשלושה תתי תחומים:

* + 1. הפקת חומרי טבע מהים ושיווקם, הן לצרכי מזון לבני אדם ולבעלי חיים והן לצרכים רפואיים.
		2. גידול מסחרי של אורגניזמים ימיים לצרכי מאכל, לייצור חומרי גלם להפקת חומרים או לצרכי נוי (תחום זה מוכר כ"חקלאות ימית").
		3. שימור ופיתוח סביבה ימית לצרכי מחקר ותיירות (שוניות אלמוגים טבעיות או מלאכותיות, שיפור ביכולת שרידותם של יונקים ימיים גדולים וכו').
1. רקע

תחומי הביוטכנולוגיה והחקלאות הימית חווים התפתחות מואצת בעולם בעשורים האחרונים. החקלאות הימית, העוסקת בייצור מזון ומוצרים על בסיס שימוש במי ים, גדלה ב5-10% בשנה ונחשבת לענף ייצור המזון בעל קצב הגידול המהיר ביותר. זאת לצד יתרונותיה הרבים כענף המייצר חלבון מן החי תוך שימוש נמוך במשאבים (מים אנרגיה) וכן בטביעת פחמן נמוכה בהשוואה למקורות חלבון מן החי יבשתיים אחרים. גידולו המהיר של הענף מפצה על הפער הנוצר בין הביקושים הגדלים לדגים ומוצרים ימיים אחרים ובין ההיצע הפוחת של תוצרי הדיג ברמת העולמית והאזורית . בישראל, החקלאות הימית עוסקת בעיקר בגידול דגים ימיים במערכות כלובים ימיות, בייצור דגיגים במכוני רבייה, וכן בגידול אצות, אשר בחלקן מגודלות במים מליחים (או אף שפירים). גידול דגים בכלובים מתרכז כיום בים התיכון, וייצור דגיגים ימיים בים התיכון ובאילת. גידול אצות מתקיים ברחבי ישראל אך נפח משמעותי של הייצור מתקיים בדרום הארץ.

החלטת ממשלה 4848 מיום 1.7.2012 ביקשה לבחון את הצורך בפיתוח הכלכלי של תחום הביולוגיה והחקלאות הימית באילת,  לצורך שימור ופיתוח העוגן המרכזי שעליו נסמכת כלכלת העיר משך שנים, ועל מנת להרחיב את הגיוון התעסוקתי תוך ניצול נכסיה האסטרטגיים של אילת.

ועדת ההיגוי אשר הוקמה במסגרת החלטה זאת וכן סקר היתכנות שבוצע במשותף על ידי משרדי החקלאות והכלכלה אכן העלו כי תחומי הביולוגיה והחקלאות הימית מציעים לאילת הזדמנות לפיתוח כלכלי ותעסוקתי תוך ניצול ושימור יתרונותיו הייחודים של האזור.

על אף האמור, עד היום תחומי הביוטכנולוגיה והחקלאות הימית בישראל התפתחו בעיקר בהיבטי המחקר והפיתוח ופחות בהיבטים תעשייתים. במסגרת החלטת ממשלה 4662 "תוכנית רב שנתית לפיתוח העיר אילת וחבל אילות" תוקצבו מספר פרויקטים, בהובלת משרד הכלכלה ומשרד החקלאות, שמטרתם לפעול ליישום מסחרי בתחומים אלו. בין היתר, הקמת פארק יבשתי לתעשיות מזון מן הים, ביוטכנולוגיה וחקלאות ימית באזור אילת – אילות וכן קידום פרויקטים לעידוד יצוא דגיגים ימיים וביות מיני דגים שונים. בכוחם של פרויקטים אלו לגלם את היכולת המו"פית המתקדמת של ישראל באמצעות יצירת חדשנות ומוצרים לייצוא.

על מנת לסייע בפתוח אקוסיסטם בתחום באזור, תיאום בין הגורמים השונים, יצירת ערך מקסימלי מצעדי הממשלה השונים ולטובת קידום התחום, הוחלט על הקמת קהילת חדשנות וידע בתחום הביוטכנולוגיה והחקלאות הימית.

מודל ההפעלה והשירותים הנדרשים לצורך הפעלת הקהילה, מוצגים במכרז זה.

**"קהילות החדשנות" בהובלת משרד הכלכלה והתעשייה**

**בעשור האחרון, וביתר שאת מאז המשבר הכלכלי של 2008, עלתה חשיבותו של מרכיב החדשנות כמרכיב הכרחי להמשך צמיחה בכלל ענפי המשק, בתעשייה, במסחר ובשירותים. חדשנות – שהיא היכולת להנביט ולפתח רעיונות חדשים ממגוון גישות ומקורות ולעבד אותם לתוצרים מועילים – הפכה לרכיב מרכזי בפיתוח של מדינות, ארגונים ופרטים. כמו כן, גברה ההכרה בכך שחדשנות לרוב לא מתפתחת באופן ספונטני, ולכן יש צורך במתודולוגיה מסודרת, התומכת בקיומה של סביבה מאפשרת ומקדמת חדשנות.**

מדינת ישראל ידועה כאומה המנביטה חדשנות וזוכה לציונים גבוהים במדדי חדשנות עולמיים מידי שנה. אולם, אין להניח כי נתון זה הינו מובן מאליו. היכולת של ישראל למנף את יתרונותיה הרבים בתחום החדשנות לכדי מערכת חברתית-כלכלית צומחת ומתחדשת, המשרתת את כלל אזרחיה, מחייבת פעילות הן בזירה הגלובלית והן בזו המקומית. **בזירה הגלובלית** יש להמשיך ולפעול כדי למצב את ישראל כמרכז חדשנות אטרקטיבי. כך, כששחקני החדשנות הגלובליים (מדינות, חברות, חוקרים ומשקיעים) יחפשו מקום לפתח ולבחון פתרונות חדשניים, ישראל תהיה אפשרות תחרותית. באופן זה תוכל ישראל להוביל את השלבים הבאים של מהפכת הידע ולתרום תרומה ניכרת לרווחת העולם ולרווחתה שלה. **בזירה המקומית** הגשמת החזון תלויה ביכולת לפתח סביבת חדשנות (innovation ecosystem) אפקטיבית המנביטה טכנולוגיות פורצות דרך, תוך פיתוח קהילה מבוזרת של גורמי ידע וביצוע ותוך קידום והטמעת החדשנות בקרב גופים וארגונים מקומיים, לרבות הממשלה והשירות הציבורי.

תחום החדשנות העולמי חווה שינוי דרמטי המתאפיין ב**מגמות של גלובליזציה, ריבוי מקורות ורב-תחומיות של פעילות החדשנות, לצד מעבר מ"חדשנות סגורה" ל"חדשנות פתוחה"** שינוי זה בא לידי ביטוי במאפיינים ובהתנהגות של המערכת המניבה חדשנות. אם בעבר נבעה החדשנות ממחקר ופיתוח במסגרת דיסציפלינות מוכרות, כיום מקורות החדשנות הולכים וגדלים ומאפייניה הולכים ומתפשטים על פני מעגלים רחבים של מחזיקי עניין בתחומים רבים. השילובים בין הגישות, השאיפות והתובנות של מחזיקי העניין הם הבסיס לתהליך החדשנות. מטבע הדברים יש הבדלים בין השאיפות והצרכים של מחזיקי העניין ושל גורמים כמו חברות גדולות, מקומיות ורב-לאומיות, חברות הזנק בעלות יכולות טכנולוגיות שונות והמגזר הציבורי. הבדלים אלו מקטינים את הסיכויים למצוא פתרון פשוט וברור המוסכם על כולם. לפיכך, יש לקדם מודלים של חדשנות התומכים ביצירת סביבה פלורליסטית, כזו שמכירה בהבדלים בין השאיפות והצרכים של השחקנים וממנפת אותם לטובת הפיתוח.לפי גישה זו, סביבות חדשנות בנות-קיימא מחייבות מעורבות של משתתפים רבים, בעלי מוטיבציות ואינטרסים מגוונים. יתרה מזו, ריבוי מקורות החדשנות, התלות הגדולה בתרגומם של מקורות אלה לפתרונות בעלי ערך והאפשרות להטמיע פתרונות אלה מותנים בקיומה של זירת חדשנות שמציעה תשתית המגשרת בין מפתחים, חוקרים, צרכנים, קובעי מדיניות וגורמי תמיכה.

קידום של סביבות חדשנות הינו בעל חשיבות רבה, ומותנה בפיתוח תשתיות, בשינויים ארגוניים, באיתות לשחקנים פוטנציאליים בנוגע לפוטנציאל של התחום, ביצירת קואליציות וביכולת להביא את השחקנים הנדרשים לתוך התהליך. אכן, במשך השנים השכילו ממשלות ישראל לפתח סביבות חדשנות בכמה תחומים.

אחת מ"סביבות החדשנות" המוקדמות בישראל פותחה ע"י משרד הכלכלה והתעשייה כתוכנית "ישראל ניוטק" (Israel NewTech), התוכנית הלאומית לקידום טכנולוגיות מים, אשר אומצה כהחלטת ממשלה כבר בשנת 2006. בהמשך התרחבה התוכנית לתחום האנרגיה. תוכנית זאת הינה התוכנית הראשונה אשר הסתכלה מנקודת מבט מערכתית והוליסטית על מערך החדשנות בתחום מסוים, וחיברה את השחקנים השונים הפועלים בו – משרדי הממשלה השונים, תעשייה, חברות הזנק, אקדמיה ועוד.

בהתבסס על תפיסה זאת, בשנים האחרונותפיתח **משרד הכלכלה והתעשייה** אסטרטגיה חדשה לעידוד הצמיחה הכלכלית של ישראל, הכוללת הקמה וניהול של קהילות חדשנות (Innovation Eco-system Management). קהילות החדשנות נועדו לפעול לפיתוח כלכלי-חברתי באמצעות הטמעה של חדשנות בתחום מסוים ופיתוחו, יצירת דיאלוג בין מגזרי קבוע בין השחקנים השונים, ולשם מיצובה של ישראל כמובילה עולמית בתחום.

1. השירותים הנדרשים

**עפ"י הוראת התכ"ם בנוגע להנחיות לביצוע התקציב בשנת 2020 ,**

**המשרד מבהיר כי ההצעות שיתקבלו למכרז זה יפתחו רק לאחר אישור ועדת החריגים הצפויה לפעול במשרד האוצר בשנת 2021 או עד אישור תקציב המדינה, המוקדם מביניהם. מעבר לאמור, ההתקשרות עם הזוכה תהא מותנית בקיומו של תקציב מתאים. ביצוע ההתקשרות בפועל כפוף לאישורה ע"י ועדת החריגים וככל שוועדת החריגים לא תאשר את ההתקשרות, המכרז יבוטל.**

הזוכה במכרז יידרש להקים תשתית להפעלת קהילת החדשנות ולאחר מכן לנהלה ולתפעלה, ע"פ המפורט בנספח ו' למכרז זה.

* 1. יודגש ויובהר כי ככל שהמציע יהא תאגיד המאוגד כחברה יידרש לנהל את השירותים נשוא המכרז כפעילות המסווגות כמלכ"ר על פי כל דין. כמו כן יידרש לנהל מערכת חשבונות נפרדת במסגרת הנהלת החשבונות הנצברות עבור התקשרות מכוח מכרז זה ובכלל זה דו"ח כספי המתבסס על חשבון בנק נפרד. הרישומים החשבונאים בחשבונות אלה, יבוצעו בהתאם לכללי החשבונאות המקובלים, ובאופן שיאפשר זיהוי ובדיקת כל סכום שהוצא או נתקבל במהלך ההתקשרות בזמן אמת על פי מסמכי מקור כרישום ראשוני. זאת ועוד, נותן השירותים לא עוסק או יחדול מעיסוקו מכל פעילות עסקית בתחום הפעילות של הקהילה וזאת עד חודש ימים ממועד ההודעה על זכייה במכרז.
	2. הוגדרה מסגרת תקציבית מקסימלית לשירותים הנדרשים במפרט. התשלום לזוכה במכרז יהיה עפ"י ביצוע בפועל ולא יעלה על התמורה הקבועה בתוכנית התקציבית כאמור בנספח ו1 . הפעילות לא תחרוג מהמסגרת התקציבית שהוגדרה ע"י המשרד.
	3. מטרות קהילת החדשנות:

מטרת קהילת החדשנות, הן בצד ההיצע והן בצד הביקוש, הינה להביא לפיתוח אקוסיסטם סביבת חדשנות בתחום הביוטכנולוגיה והחקלאות הימית. בצד ההיצע המטרות הן: חיזוק היזמים והחברות בתחום ויצירת הון חברתי בין החברים בקהילה שתוצאותיו יבואו לידי ביטוי בהעברת ידע, אמון, שיתופי פעולה והגדלת היקף העוסקים בתחום. בצד הביקוש, המטרות הן: קידום הביקוש לחדשנות בקרב לקוחות קיימים ופוטנציאליים בתחום הביוטכנולוגיה והחקלאות הימית. כמו כן

לאור מטרות העל המפורטות לעיל נקבעו מטרות ביניים לפעילות של הקהילה:

חיזוק היצע

1. קידום ההון האנושי
2. קידום ההון החברתי
3. גיוס משאבים לקהילה
4. קידום סביבה תומכת לתעשייה בשלטון המרכזי ובשלטון המקומי
5. הרחבת היקף העוסקים בתחום
6. מיתוג ושיווק התחום
7. מיצוב העיר אילת כמרכז חדשנות בתחום

תמיכה בביקוש

1. עידוד הביקוש למוצרים וטכנולוגיות בתחום בין היתר אמצעות העלאת מודעות, קידום שיח בנושא וחשיפה לשווקים פוטנציאליים.

על המציע לפעול להשגת המטרות המפורטות לעיל, וזאת בהתאם לאמור במפרט המכרז . יוער כי ועדת ההיגוי תהיה רשאית להחליט על התמקדות במספר מטרות מתוך הרשימה לעיל מידי שנה, או להוסיף מטרות חדשות בהתאם לשלבי הבשלות וההתפתחות של התחום.

 על המציע להגיש במסגרת הצעתו תכנית עבודה שנתית מוצעת לפעילות הקהילה למימוש מטרות הקהילה המפורטות לעיל, על פי השירותים הנדרשים ובמסגרת התקציבית שהוצגה במפרט המכרז לכל תחום קהילה, וזאת כאמור בסעיף 7.8 למפרט המכרז.

* 1. פירוט השירותים הנדרשים מן הזוכה מפורטים בנספח ו'. כמו כן, בנספח ו'1 מפורטת התוכנית התקציבית .
	2. פרסום, דוברות ויחסי ציבור של הקהילה:
		1. פרסומים של הזוכה בנוגע לקהילת החדשנות, ישלבו את סמליל המשרד וזאת לאחר קבלת אישור מראש ובכתב של נציג המשרד טרם הפרסום . כמו כן, המשרד יהיה רשאי לדרוש שילוב סמלילי משרדי ממשלה נוספים, וזאת לאחר קבלת האישורים הנדרשים לכך בהתאם להוראות כל דין.
		2. הזוכה יקבל את אישור המזמין לכל ראיון, כתבה ופרסום בגורמי תקשורת מכל סוג שהוא, לרבות מדיה כתובה, אלקטרונית, טלוויזיונית, רדיופונית ו/או אחרת. מבלי לגרוע מהאמור מתחייב הזוכה לפעול בהתאם להנחיית המשרד בראיונות, לרבות שלא להציג תכנים המכילים כל חומר שיש בו משום פגיעה בטעם הטוב, בכבודו של אדם או ברגשות הציבור. באחריות הזוכה לוודא כי עובדיו ו\או מי מטעמו יעמדו בהנחיות המשרד.
	3. אירועי הקהילה:
		1. כל האירועים שיתקיימו, יאושרו מראש על ידי ועדת ההיגוי הייעודית ובמידת הצורך יאושרו מראש גם על ידי ועדת החסויות של המשרד.
		2. ועדת ההיגוי תחליט לגבי כל אירוע באם ברצונה לגבות דמי השתתפות וזאת בהתאם לשיקול דעתה הבלעדי ולזוכה לא תהיה כל טענה, דרישה ו\או תביעה כלפי המשרד ו\או מי מטעמו בקשר לכך. גובה סה"כ דמי ההשתתפות שיקבעו לא יעלה על 30% מעלותו הכוללת של האירוע, כאשר ועדת ההיגוי תהא רשאית לחרוג ממגבלה זו מנימוקים מיוחדים בלבד. הזוכה יידרש לגבות דמי השתתפות ממשתתפי הכנס בהתאם להחלטת והנחיות הוועדה, ויעביר אליה דיווח בדבר דמי ההשתתפות שנגבו. דמי ההשתתפות יופחתו מעלותו הכוללת של האירוע ויתרת התקציב של האירוע תשולם בהתאם להצעת המחיר של הזוכה.
		3. יובהר כי בכל סוגי האירועים האמורים במכרז זה, נותן השירותים יהיה אחראי לארגון וביצוע של כל האירוע לרבות יצירת תכנים, הזמנות, תיאום ולוגיסטיקה לפני ובמהלך האירועים, כולל התקשרות עם ספקים חיצוניים (לרבות לצורך שכירת מקום, אספקת שירותי קייטרינג, הפקת חומרים פרסומיים, עיצוב גרפי, צילום ותיעוד במהלך האירוע, ועוד ככל הנדרש) בהתקשרות תחרותית בהתאם לרוח תקנות חובת המכרזים ובתיאום ובאישור מראש של המשרד.
		4. יובהר כי על נותן השירותים לעמוד בדרישות החוק להנגשה לבעלי מוגבלויות בקיום כלל האירועים במסגרת ההתקשרות.
	4. יובהר, כי השירותים נשוא מכרז זה יסופקו במשרדי הספק ולעיתים יידרשו הזוכים להגיע למשרד הכלכלה והתעשייה וכן לכל מקום אחר אליו יידרש הספק להגיע לטובת מתן השירותים. הרחבה במסגרת מימוש אופציה

למשרד שמורה הזכות הבלעדית להרחבת ההתקשרות במסגרת מימוש אופציה, בכפוף לקיום תקציב מתאים להרחיב את היקף פעילות הקהילה בעד -30% מתוך סך היקף הפעילות שנקבע לתחום קהילה זו , יודגש ויובהר כי הזוכה במכרז לא יידרש להגדלת אחוז ההשתתפות במסגרת הרחבה זו.

* 1. יודגש כי צפי המשרד לעניין היקף ההתקשרות הינו נכון למועד פרסום המכרז וכי צפי זה אינו מחייב את המשרד לרכוש שירותים מהזוכה/ הזוכים בהיקף כלשהוא בזמן מן הזמנים. כך המשרד רשאי להקטין את היקף עלות התקציב של כלל הקהילה, בין אם בהסרת חלק ממרכיבי הפעילות ובין אם בצמצום עלותה של פעילות ו\או אירוע אחד או יותר. יובהר כי חלקו של נותן השירותים יהא בהתאם להצעת המחיר שהגיש ושאושרה ע"י ועדת המכרזים.
1. תקופת ההתקשרות
	1. על הזוכה להיות ערוך לתחילת מתן השירותים ממועד קבלת הסכם חתום על ידי מורשי החתימה של המשרד או מועד מאוחר יותר שנקבע על ידי המשרד. בכל מקרה השירותים לא יינתנו לפני מועד חתימת הצדדים על הסכם ההתקשרות והמצאת כל המסמכים הנדרשים במסגרתו (חתימה מלאה של מורשי החתימה של המשרד ולא רק בראשי תיבות).
	2. משך ההתקשרות עם הזוכה הוא לשנה אחת. למשרד שמורה הזכות הבלעדית להאריך את תקופת ההתקשרות בתקופות נוספות, בנות עד שנה כל אחת. סך כל תקופות ההארכה לא יעלו על שנתיים (להלן: **"תקופות הארכה הראשונות"**), ככל שתוארך החלטת הממשלה ו/או יוותר תקציב במסגרת התקשרות זו אזי למשרד שמורה הזכות הבלעדית להאריך את תקופת ההתקשרות בתקופות נוספות בנות עד שנה כל אחת. סך כל תקופות ההארכה אלו, לא יעלו על שנתיים (להלן: **"תקופות הארכה השניות"**). הכל בכפוף לצרכי המשרד, לאישור התקציב מדי שנה, למגבלות התקציב, להוראות כל דין לרבות הוראות חוק התקציב, חוק חובת המכרזים, התקנות שהותקנו מכוחו (כפי תוקפן מעת לעת), הוראות התכ"ם ותנאי ההסכם שייחתם עם הזוכה. תקופות ההארכה ייחשבו חלק מתקופת ההתקשרות.
	3. **הספק מתחייב בזאת כי במידה שלא סיים משימה שניתנה לו ע"י המשרד במהלך תקופת ההתקשרות,**  עליו להשלים את מתן השירותים עד לסיום המשימה, לפי דרישת המשרד בכתב, ולאחר אישור ועדת המכרזים (להלן: ההשלמה").

**יובהר כי ההשלמה תתבצע** בתנאים הקבועים במכרז זה, בהצעה ובהסכם ההתקשרות . מאחר שההשלמה תתבצע בתום תקופת ההתקשרות, הספק יחתום על הסכם הארכת התקשרות וימציא למשרד, ערבות ביצוע מתאימה שתעמוד בתוקף עד ל- 60 יום אחרי המועד הצפוי לביצוע ההשלמה וכן יאריך את האישור הביטוחי בהתאם להנחיית המשרד.

* 1. למשרד שמורה הזכות להפסיק את ההתקשרות עם הזוכה לפני תום תקופת התקשרות בתום הזדקקותו לשירותים או מכל סיבה אחרת, לפי שיקול דעתו הבלעדי, בהודעה בכתב, 30 ימים מראש, וסך התמורה הסופית ייקבע בהתאם להיקף השירותים שניתן בפועל.
1. הליך בחינת ההצעות ובחירת הספק הזוכה במכרז
	1. בחינת הצעות חסרות
		1. המשרד רשאי לא להתחשב כלל בהצעה הלוקה באי הצגת פרטים כנדרש במכרז או בכל אופן אחר שלדעת המשרד מונע הערכת ההצעה כדבעי.
		2. המשרד יהיה רשאי, אך לא חייב, לפנות במהלך הבדיקה וההערכה אל המציעים כולם או חלקם בדרישה להשלמת מסמך או מידע כלשהם אשר היו בתוקף במועד האחרון להגשת הצעות (לרבות מידע טכני ו/או כלכלי ו/או כספי ו/או מידע בדבר כישוריו, ניסיונו או יכולתו של מגיש ההצעה ו/או כל גורם מטעמו) – הדרושים לצורך בחינת ההצעה או בכדי לקבל הבהרות להצעתם או בכדי להסיר אי בהירויות שעלולות להתעורר בבדיקת ההצעות או הדרושים לשם ניהול תקין והוגן של המכרז – הכל בכפוף להוראות התכ"ם, ולהוראות חוק חובת המכרזים, והתקנות שהותקנו מכוחו.
		3. תגובת המציעים שתוגש עד המועד אותו קבעה ועדת המכרזים בפנייתה, תצורף להצעה ותחשב כחלק בלתי נפרד הימנה. אם לא תינתן תשובה, תדון ועדת המכרזים בהצעה על בסיס המידע המצוי בידיה או תפסול ההצעה בהתאם לשיקול דעתה הבלעדי. מבלי לגרוע מכלליות האמור לעיל, מובהר כי לא יותר למציע במסגרת התגובות לשאלות ההבהרה כאמור, לשנות את הצעתו וכי ועדת המכרזים תהיה רשאית שלא להתייחס לתגובה של המציע המהווה שינוי להצעה.
	2. הליך בחירת הזוכה

**מספר גופים אשר הגישו הצעתם יחד יחתמו כלל הגופים על ההצעה שהוגשה במכרז ועל כלל נספחיה. וכן יצרפו להצעה מינוי בכתב של גוף אשר ישמש גורם מוביל בנוסח המצורף כנספח ט"ז. הגורם המוביל יהיה אחראי על הגשת ההצעה למכרז, ובכלל זה יעמוד בכל תנאי הסף האמורים במכרז , ינוקד ברכיבי אמות המידה וכן יהיה המעסיק של האחראי המקצועי שיוגש במסגרת הצעתם. בנוסף מתחייב הגורם המוביל לעמוד בכלל דרישות המשרד בנוגע לתשלום התמורה, ובכלל זה הגשת דרישות תשלום כאמור במפרט המכרז. המשרד ישלם את התמורה לגורם המוביל בלבד אך כלל המציעים יחתמו על התחייבות כלפי המשרד כי הם חייבים ביחד ולחוד בכל הנוגע להתקשרות זו, וזאת בנוסח שיעביר המשרד לאחר הזכיה וכן יחתמו על נספח 4 להסכם ההתקשרות .**

בחירת הזוכה תבוצע בשלבים הבאים:

* + 1. שלב ראשון – בדיקת העמידה בתנאי הסף
		ייבדקו כל ההצעות אשר תתקבלנה עד למועד האחרון להגשת ההצעות, באשר לעמידתן בתנאי הסף המפורטים להלן. הצעה אשר לא תעמוד בתנאי הסף- תיפסל. בנוסף, תיבדק הימצאות כל המסמכים אשר הוגשו ותוקפם היה לא יאוחר מהמועד האחרון להגשת הצעות, המפורטים בסעיף 9.4. רק הצעה אשר עמדה בכל תנאי הסף והינה כוללת את כל המסמכים הנ"ל, תעבור להיבדק בשלב הבא.

מכרז זה הינו מכרז עם בחינה דו-שלבית כהגדרתו בתקנות חובת המכרזים.

* + 1. **שלב שני – ניקוד רכיבי האיכות בהתאם למסמכי ההצעה (40%)**

ינוקדו ההצעות ביחס לרכיבי האיכות בהתאם לאמות המידה המפורטות בסעיף 8.1 לפי המשקלות שלצידן.

רק הצעות שיקבלו ניקוד כולל של לפחות 30 מתוך 40 יעברו לשלב הבא. ועדת המכרזים במשרד רשאית שלא לפסול הצעות שקיבלו ניקוד נמוך מהניקוד האמור, מנימוקים שיירשמו בפרוטוקול.

* + 1. **שלב שלישי – ראיון התרשמות (20%)**

המציע (ובמקרה של מס' מציעים- הגורם המוביל וכן כל מציע נוסף שיבחר המשרד להזמין) ו/או האחראי המקצועי יזומנו לריאיון. המזמין יקבע את התרשמותו הכללית מהמציע ו/או אחראי מקצועי לגבי מידת יכולתם, התאמתם, ניסיונם וכישוריהם לביצוע המשימות נשוא מכרז זה בצורה הטובה ביותר.

רק הצעות שיקבלו בתום שלב הריאיון ניקוד כולל של לפחות 45 מתוך 60 (הניקוד ביחס לרכיב האיכות ורכיב הריאיון) יעברו לשלב בחינת הצעת המחיר. ועדת המכרזים במשרד רשאית שלא לפסול הצעות שקיבלו ניקוד נמוך מהניקוד האמור, מנימוקים שיירשמו בפרוטוקול.

* + 1. **שלב רביעי – ניקוד רכיב העלות (40%)**

לאחר מתן הניקוד למציעים בגין איכות ההצעה, תיבחנה הצעות המחיר של המציעים השונים, כאמור בסעיף 8.3.

**הליך תחרותי נוסף**

ועדת המכרזים תהיה רשאית עפ"י שיקול דעתה לבצע הליך תחרותי נוסף ביחס למחיר ההצעה, בהתקיים התנאי הבא:

היה ושתי הצעות או יותר ינוקדו בניקוד כללי דומה, בפער של עד 5 נקודות והנן בעלות הניקוד הגבוה ביותר באמות המידה בהשוואה לניקוד אותו קיבלו יתר ההצעות. יובהר, כי ההליך התחרותי יערך בין ההצעות שקיבלו את הניקוד הגבוה ביותר, בפער האמור לעיל.

היה וועדת המכרזים תחליט על הליך תחרותי נוסף, תודיע ועדת המכרזים למציעים כי הם רשאים להגיש במועד שתורה הוועדה, הצעה סופית ביחס למחיר הצעתם בתנאים מיטיבים עם המשרד לעומת הצעתם המקורית, היה ומציע לא יגיש הצעה נוספת, תהיה הצעתו הראשונה הצעה סופית למכרז זה.

**במקרה שבו מס' הצעות יקבלו ציון משוקלל זהה, יעדיף המשרד את ההצעות בעלות ציון האיכות הגבוה ביותר.**

* + 1. **שלב חמישי – סיכום הציונים ובחירת זוכה**

לאחר ביצוע השלבים כאמור, ישוקלל הניקוד בכל השלבים יחדיו. ההצעה בעלת הניקוד המצטבר הגבוה ביותר, בכפוף לאמור בסעיף זה ובסעיף 8.3 להלן, **תיקבע כהצעה הזוכה** המשרד שומר לעצמו את הזכות לקבל חלק של הצעה.

**התקשרות עם מציע שזכה בדירוג נמוך יותר:**

לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה באותו תחום קהילה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז באותו תחום קהילה (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכה לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

**עידוד נשים בעסקים**:

 על מציע העונה על הדרישות בסעיף 2ב לחוק חובת המכרזים, לעניין עידוד נשים בעסקים, להגיש אישור ותצהיר לפיו העסק הוא בשליטת אישה כהגדרת הסעיף כפי נוסחו מעת לעת. אם לאחר שקלול התוצאות יקבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר כאמור.

* 1. הוראות בנוגע לבחירת הספק הזוכה במכרז
		1. המשרד שומר לעצמו את הזכות להחליט שלא לבחור זוכה כלשהו ו/או לבטל את המכרז ו/או לפרסם מכרז חדש, בהתאם להוראות התכ"ם ועל פי כללי מינהל תקין. עורך המכרז לא יהיה חייב לפצות מי מהמציעים באחד המקרים המתוארים לעיל, בכל צורה שהיא.
		2. המשרד יהיה רשאי שלא להתחשב בהצעה שהיא בלתי סבירה מבחינת מהות ו/או איכות השירות, או מבחינת מחירה ביחס למהות ההצעה ותנאיה. במקרה כזה תינתן למציע זכות טיעון בכתב לפני מתן ההחלטה הסופית, וזאת בכפוף לשיקול דעתה של ועדת המכרזים.
		3. המשרד שומר לעצמו את הזכות לפסול על הסף מציע אשר לגביו היה למשרד ניסיון רע ו/או כושל, לרבות מקרה של אי שביעות רצון משמעותית מאספקת שירותים על ידו, אי עמידה בסטנדרטים של השירות הנדרש, הפרת התחייבויות קודמות כלפי המשרד, חשד למרמה וכיו"ב או שקיימת לגביו חוות דעת שלילית בכתב מגורם ממשלתי אחר על טיב עבודתו. במקרה כזה תינתן למציע זכות טיעון בכתב לפני מתן ההחלטה הסופית, וזאת בכפוף לשיקול דעתה של ועדת המכרזים.
		4. המשרד לא מתחייב לסיים את הליכי המכרז ולקבוע זוכה בתוך תקופה מסויימת אך אם הליכי בחירת הזוכה לא יסתיימו לאחר 90 יום מהמועד האחרון להגשת ההצעות רשאי המציע לבטל את הצעתו בהודעה בכתב שימסור למרכז ועדת המכרזים ולקבל את הערבות חזרה.
		5. מבלי לגרוע מהאמור לעיל ומכל סעד או זכות המוקנית למשרד, ההצעות המפסידות תעמודנה בתוקפן 90 יום נוספים לאחר סיום הליכי המכרז ומתן הודעה למציע הזוכה, וזאת למקרה שבו המציע הזוכה בתחום יחזור בו מהצעתו או יפר את ההתקשרות עם המשרד או בכל מקרה שלא תמומש הזכייה עם המציע-הזוכה באותו התחום. בנסיבות מעין אלה תהיה ועדת המכרזים במשרד רשאית (אך לא חייבת) על-פי שיקול דעתה הבלעדי להכריז על בעל ההצעה השנייה בטיבה כזוכה באותו תחום.
		6. אין באמור לעיל כדי לגרוע מכל זכות הקיימת למשרד.
	2. חילוט/ הארכת/ החזרת ערבות הצעה
		1. ועדת המכרזים תהיה רשאית לחלט את הערבות, כולה או חלקה, לאחר שנתנה למציע הזדמנות להשמיע טענותיו בהתקיים, בין היתר אחד או יותר מהמפורט להלן:
1. המציע נהג במהלך המכרז בעורמה, בתכסיסנות או בחוסר ניקיון כפיים.
2. מציע מסר לוועדת המכרזים מידע מטעה או מידע מהותי בלתי מדויק.
3. מציע חזר בו מהצעתו שהגיש למכרז לאחר חלוף המועד להגשת הצעות במסגרת המכרז, ובכפוף לאמור בסעיף 6.3.5 לעיל.
4. לאחר שמציע נבחר כזוכה במסגרת המכרז, הוא לא פעל לפי ההוראות הקבועות במפרט המכרז על נספחיו או בהצעתו, שהן תנאי מוקדם ליצירת ההתקשרות של המשרד עם הזוכה במכרז, לרבות חתימה על ההסכם המצורף למפרט המכרז והמצאת הנספחים לו, חתומים כנדרש, וכן המצאת ערבות ביצוע ופוליסת ביטוח התואמות את הנדרש עפ"י ההסכם ומפרט המכרז, בתוך פרק הזמן שנקבע בסעיף 1.
	* 1. הערבות תוחזר למציעים שלא זכו במכרז לאחר סיום הליכי המכרז או עם פקיעת הערבות או עם חתימת ההסכם עם הזוכה במכרז, לפי המוקדם מביניהם.
		2. ועדת המכרזים תהיה רשאית לדרוש הארכות תוקף הערבות, כל עוד לא התקבלה החלטה בדבר זוכה במכרז. הארכת הערבות תיעשה על חשבון המציע.
		3. מובהר כי אין בחילוט הערבות כדי למנוע מהמשרד להעלות כל טענה ולדרוש כל סעד העומד לו עפ"י כל דין.
5. תנאים מוקדמים להשתתפות במכרז – תנאי סף

יודגש- מציע אשר יגיש הצעה משותפת של מספר גופים, ולא יותר משני גופים נוספים, על כל אחד מהגופים לעמוד בתנאי הסף האמורים בסעיף 7.2 ובסעיף 7.5.2 למפרט המכרז ועל הגורם המוביל, שמונה בכתב ע"י כלל הגופים , לעמוד בכלל תנאי הסף המפורטים בפרק זה.

* 1. ניהול ספרי חשבונות

המציע מנהל פנקסי חשבונות ורשומות על פי פקודת מס הכנסה [נוסח חדש] וחוק מס ערך מוסף, תשל"ו-1975 או שהוא פטור מלנהלם וכן נוהג לדווח לפקיד השומה על הכנסותיו ולמנהל המכס על עסקאות שמוטל עליהן מס לפי חוק מס ערך מוסף. (אישור ניהול פנקסי חשבונות ואישור פטור מניכוי מס בתוקף).

* 1. חובת רישום ו/או צורת התאגדות
		1. מציע שהינו עמותה או חברה לתועלת הציבור או אגודה עותומנית- מחויב להיות בעת הגשת ההצעה רשום כדין .
		2. מציע שהינו מוסד להשכלה גבוהה מחויב להיות בעת הגשת ההצעה רשום במרשם הישויות ללא רישום בחוק המנוהל על ידי רשות המיסים.
		3. מציע שהוא חברה- על המציע להיות בעת הגשת ההצעה תאגיד הרשום בכל מרשם המתנהל לפי דין.
		4. אם המציע חברה – הוא אינו מוגדר כ"חברה מפרה" ואינו בהתראה לפני רישום כ"חברה מפרה". בסעיף זה – "חברה מפרה" הינה חברה או חברת חוץ אשר רשם החברות רשם אותה במרשם החברות כחברה מפרת חוק לפי סעיף 362א' לחוק החברות האמור בסעיף זה לא מתייחס עבור מציע שהוא עוסק מורשה.
		5. אם המציע הינו תאגיד מסוג חברה, עליו לצרף להצעתו נסח חברה עדכני מרשם התאגידים ,הכולל את שמות ופרטי מנהלי המציע. נסח חברה עדכני ניתן להפקה דרך אתר האינטרנט של רשות התאגידים שכתובתו: <http://www.justice.gov.il/mojheb/rasuthataagidim>.
		על המציע לוודא, כי בנסח לא מצויינים חובות אגרה שנתית לשנים שקדמו לשנה בה מוגשת ההצעה, וכי לא מצויין כי היא חברה מפרת חוק או התראה לפני רישום כחברה מפרת חוק. יובהר, כי רישום בדבר היות החברה מפרת חוק או בעלת חוב כאמור, עלול להביא לפסילת ההצעה.
		6. במידה והוגשה הצעה על ידי מספר גופים יעמוד כל גוף בתנאים האמורים בסעיף 7.2 בהתאם לסוג התאגיד.
	2. ערבות הצעה
		1. על המציע לצרף להצעתו ערבות בנקאית (מקורית) אוטונומית או ערבות מחברת ביטוח ישראלית (מקורית), חתומה על ידי החברה עצמה ולא על ידי סוכנות ביטוח שברשותה רישיון לעסוק בביטוח על-פי חוק הפיקוח על עסקי הביטוח, התשמ"א- 1981 לפקודת משרד הכלכלה והתעשייה על שם המציע.

יובהר כי לכל הצעה יש להגיש ערבות בנפרד.

יודגש כי ככל שמספר מציעים יגישו הצעה אחת משותפת יגיש רק אחד מהמציעים ערבות כאמור ויצרפה להצעתם. אין חובה שהערבות תהא על שם הגורם המוביל.

סכום ערבות ע"ס 37,500 ₪ תוקף הערבות יהיה עד ליום 22.8.2021 , יד' באלול תשפ"א. הערבות תוגש בנוסח המפורט בנספח ג למכרז (להלן: **"ערבות הצעה"**).

* + 1. תשומת לב המציעים הפוטנציאלים מופנית לחשיבות הגשת ערבות תקינה ומדויקת על פי הנוסח שצורף למסמכי המכרז. כל חריגה בנוסח הערבות (גם חריגה שלכאורה מיטיבה עם המשרד, כגון סכום ערבות גבוה יותר, תוקף ערבות ארוך יותר, ערבות צמודה וכד') עלולה להביא לפסילת ההצעה.
	1. העסקת עובדים עם מוגבלות

המציע מקיים את הוראות סעיף 2ב1 לחוק עסקאות גופים ציבוריים, התשל"ו- 1976 וחוק שיוויון זכויות לאנשים עם מוגבלות, התשנ"ח- 1998 בדבר העסקת עובדים עם מוגבלות.

* 1. כישורי המציע ועמידתו בהוראות עפ"י דין
		1. המציע הינו בעל ניסיון מוכח באחד או יותר מהתחומים הבאים במשך שנתיים במצטבר בלפחות במהלך 4 השנים שקדמו למועד האחרון להגשת הצעות במכרז זה:
			1. בהפעלת קהילת חדשנות אחת או יותר
			2. בקידום חדשנות כאמור בהגדרות המכרז
			3. ניהול פרוייקטים ו/או שיתופי פעולה בין מגזריים בתחום הביוטכנולוגיה והחקלאות הימית. בין מגזריים משמע בין שניים או יותר המגזרים הבאים: יזמים, משקיעים, חוקרים, חברות, תעשייה, חקלאים, מוסדות וארגונים מן המגזר הציבורי, הפרטי או השלישי.
		2. היקפן הכספי של כלל הפעילויות המהוות ניסיון כאמור בסעיף 7.5.1 הינו בשווי 500 אלש"ח
		3. המציע לא הורשע ביותר משתי עבירות לפי חוק עובדים זרים, תשנ"א-1991 ולפי חוק שכר מינימום, תשמ"ז- 1987. אם המציע הורשע ביותר משתי עבירות כאמור, ההרשעה האחרונה לא הייתה בשנה שקדמה למועד הגשת ההצעה.
	2. כישורי המציע ועמידתו בהוראות עפ"י דין במידה והמציע הינו חברה:
		1. עמידה בתנאי הסף האמורים בסעיפים 7.5.1 וסעיף 7.5.2.
		2. פעילות המציע העומדת בתנאי הסף כאמור בסעיף 7.5.1, וכאמור בסעיף 7.5.2 הינה פעילות המסווגת כפעילות מלכ"ר בהתאם להוראות כל דין, וזאת במשך שנתיים לכל הפחות ממועד האחרון להגשת הצעות במכרז.
		3. ניסיון המציע כאמור ייבדק ביחס **למציע עצמו בלבד**. ככל שהמציע הינו תאגיד, לא יילקח בחשבון ניסיון כלשהו שנצבר טרם התאגדותו. ככל שהמציע הוא יחיד, ניסיון המציע ייבדק ביחס למגיש ההצעה.

עם זאת, לצורך עמידתו בתנאי הניסיון , יהיה המציע רשאי להסתמך על ניסיון שנצבר על-ידי:

1. עוסק מורשה (שאינו תאגיד) (להלן: "**העוסק המורשה**"), במהלך התקופה שלפני מועד ייסודו של המציע על ידי העוסק המורשה, וזאת בכפוף לכך שבמהלך התקופה שממועד ייסודו של המציע ועד למועד האחרון להגשת ההצעות, היה העוסק המורשה בעליהם של לפחות 51% מאמצעי השליטה במציע;
2. ישות משפטית שממנה רכש ו/או קיבל המציע פעילות, וזאת באמצעות מיזוג ו/או מיזוג סטטוטורי על פי הוראות חוק החברות, התשנ"ט-1999 או באמצעות עסקת נכסים/פעילות.
3. חברת האם של המציע או חברה אחרת באשכול החברות שהמציע הוא חלק ממנו. ובלבד שיתקיימו כל אלה: (א) החברות האחרות הנמצאות בשליטה מלאה (100%) של המציע (ב) קיימת זהות בין בעלי המניות ונושאי המשרה המרכזיים במציע ובחברות באשכול (הן מבחינה פרסונלית והן מבחינה מהותית – מקצועית)."

יובהר כי לא ייספר ניסיון בתקופות חופפות.

יובהר כי בכל דרישה לפירוט הניסיון יש לציין חודש ושנה בפירוט התקופות. הוועדה רשאית לפסול הצעות אשר שלא יציינו בהן באופן מפורש חודש/שנה.

יובהר כי לצורך הוכחת עמידה בתנאי הניסיון, יש לפרט שמות הפרוייקטים ושמות מזמיני השירות מהמציע.

* 1. כוח אדם

על המציע להעמיד לטובת מתן השירותים לפי מכרז זה אחראי מקצועי אשר ינהל ויתפעל את כל פעילויות המציע הקשורות למתן השירות וישמש כנציג המציע כלפי המשרד, ישתתף בישיבות עם נציגי המשרד ככל שיידרש ויעמוד בקשר רציף עם המשרד ובאופן קבוע לרשות אנשי הקשר של המשרד האחראי המקצועי ישמש גם מנהל הקהילה מטעם המציע (להלן **"אחראי מקצועי"**).

כמו כן, האחראי המקצועי יהא עובד של המציע, ואין הוא רשאי לעשות שימוש בקבלני משנה לצורך מתן השירותים.

**כ"א נוסף שיידרש לאחר זכייה במכרז**

לאחר זכייה במכרז , יידרש הזוכה להעמיד צוות כוח אדם, אשר יבצע בפועל את השירותים נשוא המכרז, המונה איש צוות אחד אשר ישמש כמנהל פרוייקטים. יודגש ויובהר כי ניתן להעסיק יותר מאדם אחד ועד 4 אנשים להיקף משרה אחת (100% משרה) , ובלבד שהמשרד אישר את כמות אנשי הצוות לאותה המשרה ותפקידיהם.

יודגש כי יכול שצוות המבצעים יועסקו כקבלני משנה, לצורך מתן השירותים, כאמור בסעיף 9.3 ובסעיף 9.4.2.3 למפרט המכרז.

* + 1. אחראי מקצועי- על האחראי המקצועי לעמוד בכל דרישות ההשכלה והניסיון המפורטות להלן במצטבר:
			1. בעל תואר אקדמי ראשון לפחות ממוסד אקדמי המוכר על ידי המועצה להשכלה גבוהה או בעל תעודת הנדסאי לפי חוק ההנדסאים והטכנאים המוסמכים, התשע"ג-2013.

בעל תואר אקדמי ממוסד אקדמי מחוץ לארץ ימציא אישור שקילות תואר מחוץ לארץ לתואר אקדמי ישראלי מהמחלקה להערכת תארים אקדמיים מחוץ לארץ.

* + - 1. בעל ניסיון מוכח של שנתיים לפחות במצטבר במהלך 4 השנים שקדמו למועד האחרון להגשת הצעות במכרז זה באחד או יותר מהתחומים הבאים:
* קידום חדשנות (בהתאם להגדרה במפרט המכרז).
* פיתוח עסקי ו/או שיווק ו/או ניהול פרויקטים
* הקמה ו/או הפעלה של קהילת חדשנות .
* יעוץ עיסקי ו/או אסטרטגי.

יובהר כי לא ייספר ניסיון בתקופות חופפות.

יובהר כי בכל דרישה לפירוט הניסיון יש לציין חודש ושנה בפירוט התקופות. הוועדה רשאית לפסול הצעות אשר לא יציינו בהן באופן מפורש חודש/שנה.

יובהר כי לצורך הוכחת עמידה בתנאי הניסיון, יש לפרט שמות הפרויקטים ושמות מזמיני השירות להם נתן שירות האחראי המקצועי.

יובהר כי המציע נדרש להציג במסגרת הצעתו במכרז זה אחראי מקצועי אחד. מציע שיבחר להציע יותר מאחראי מקצועי אחד, לא יזכה בכל יתרון על מציעים אחרים במכרז, ובמסגרת הצעתו על כל אחראי מקצועי שהציע לעמוד בכל אחת מדרישות הסף האמורות במפרט המכרז עבור האחראי המקצועי. אי עמידתו של אחד מהאחראים המקצועיים בתנאי מתנאי הסף המפורטים לעיל תביא לפסילת ההצעה כולה.

* 1. מבצע – יוצגו לאחר זכייה במכרז

המציע אינו נדרש להגיש מסמכים להוכחת עמידת המבצע בתנאי הסף במסגרת הצעתו אלא לאחר קבלת הודעה על זכייה במכרז ולא יאוחר מ-30 יום ממועד קבלת ההודעה כאמור. ההחלטה על עמידת המבצע בתנאי הסף נתונה להחלטת ועדת המכרזים המשרדית בלבד. יובהר כי באם מציע יגיש מבצעים במסגרת הגשת הצעה, אין הוועדה תבדוק את עמידתם בתנא הסף.

למשרד תהיה שמורה האופציה הבלעדית לדרוש מהמציע להוסיף עד שניאנשי צוות נוספים במהלך שנת הפעילות או באחת משנות הפעילות הבאות (במקרה של מימוש אופציה להארת ההתקשרות).

* + 1. על כל אחד מהמבצעים שיוצע ע"י הזוכה במכרז לאחר זכייתו לעמוד בכל דרישות ההשכלה והניסיון המפורטות להלן במצטבר:
			1. **בעל תואר אקדמי ראשון לפחות ממוסד אקדמי המוכר על ידי המועצה להשכלה גבוהה** או בעל תעודת הנדסאי או טכנאי מוסמך לפי חוק ההנדסאים והטכנאים המוסמכים, התשע"ג-2013.

בעל תואר אקדמי ממוסד אקדמי מחוץ לארץ ימציא אישור שקילות תואר מחוץ לארץ לתואר אקדמי ישראלי מהמחלקה להערכת תארים אקדמיים מחוץ לארץ.

* + - 1. בעל ניסיון מוכח של שנה לפחות במצטבר במהלך 4 השנים שקדמו למועד האחרון להגשת הצעות במכרז זה באחד או יותר מהתחומים הבאים:
* קידום חדשנות (בהתאם להגדרה במפרט המכרז) .
* פיתוח עסקי או שיווק או תפעול (בהתאם להגדרה במפרט המכרז).
* הפעלה של קהילת חדשנות.
* ניהול פרויקטים בתחום הביוטכנולוגיה והחקלאות הימית.

יובהר כי בכל דרישה לפירוט הניסיון יש לציין חודש ושנה בפירוט התקופות.

הוועדה רשאית לפסול הצעות אשר לא יציינו בהן באופן מפורש חודש/שנה.

* 1. תוכנית עבודה מוצעת

על המציע להגיש במסגרת הצעתו תכנית עבודה שנתית מוצעת הכוללת את התייחסות לכל הסעיפים הבאים. יודגש ויובהר כי אין לחשוף את הצעת המחיר בתוכנית העבודה המוצעת:

* + 1. המבוא לתוכנית יכלול ניתוח שוק של תחום הביוטכנולוגיה והחקלאות הימית, לרבות תכולתו, זיהוי מגמות גלובליות ומקומיות בהתפתחות השוק/ התחום, מיפוי השחקנים המרכזיים הפעילים בו, אתגרים והזדמנויות בתחום בהיבט המשק הישראלי והעיר אילת.
		2. המציע רשאי לכלול בהצעתו גם חזון קצר ו/או ארוך טווח לפיתוח תחום הביוטכנולוגיה והחקלאות הימית בישראל.
		3. תכנית העבודה תציג את פעילות הקהילה המתוכננות על ידו למימוש מטרות הקהילה המפורטות בסעיף 4.4 למפרט המכרז, יעדים ומשימות לפעילות הקהילה, בהתייחס לפירוט השירותים הנדרשים כאמור בנספח ו'.
		4. המציע רשאי לכלול בהצעתו יוזמות, רעיונות ופעילויות נוספות, שלא הוגדרו בפירוט השירותים הנדרשים, לבחינת המשרד. במידה ופעילויות אלו כוללות תקציב, ההיקף התקציבי הכולל שלהן לא יעלה על 200 אלש"ח וזאת מבלי לשנות את סכום היקף הפעילות הכולל. יודגש כי למשרד שמורה הזכות לקבל ו\או לדחות ו\או לערוך שינויים בפעילויות הנוספות על פי שיקול דעתו, גם בהצעת הזוכה במכרז.
		5. יובהר ויודגש כי אין לכלול נתונים הקשורים בהצעתו הכספית של המציע, המפורטים בנספח ח', במסגרת הצגת תכנית העבודה.

יובהר כי המשרד שומר לעצמו את הזכות לבצע שינויים בתוכנית העבודה המוצעת של הזוכה. תוכנית העבודה הסופית של הזוכה במכרז תאושר בועדת ההיגוי של הקהילה, עפ"י תחום הקהילה המתאים.

תכנית העבודה תוצג בפורמט הבא: עמוד שער, עמוד תוכן עניינים ועד 10 עמודי תוכן (ובכלל זה המבוא וחזון המציע) המוגשים בכתב DAVID גופן 12 רווח 1.5. חריגה מפורמט זה עלולה להביא לפסילת ההצעה.

* 1. איתנות פיננסית

על המציע להמציא חוות דעת רואה חשבון על המשך קיומו כ "עסק חי" כמפורט בנספח י' למכרז.

1. אמות מידה ומשקלות לבחירת ההצעה הזוכה
2. הצעות ינוקדו בהתאם לאמות המידה ולמשקלות המפורטות להלן:
	1. בחינת מדדי איכות מתוך מסמכי ההצעה (40%):

| **קריטריון** | **אמות מידה** | **ניקוד מירבי** |
| --- | --- | --- |
| ניסיון המציע 8.1.1 | ניסיון המציע בניהול פרויקטים בין מגזריים בתחום החדשנות ופיתוח אקוסיסטם או ניהול קהילת חדשנות פרויקטים בין מגזרים הינם פרויקטים בין שניים או יותר מהמגזרים הבאים: יזמים, משקיעים, חוקרים, חברות, תעשייה, חקלאים, מוסדות וארגונים מן המגזר הציבורי, הפרטי או השלישי. במסגרת אמת מידה זו ייבחנו עד שלושה (3) פרויקטים, כאשר יינתן ניקוד מקסימלי של 3.33 נקודות לכל פרויקט . במידה שהמציע יציג למעלה מ-3 פרויקטים, המשרד ינקד 3 פרויקטים לפי שקול דעתו הבלעדי ולא תהא למציע כל טענה ביחס לבחירת הפרויקטים.במסגרת אמת מידה זו יבדקו טיב והיקף הפרויקטים שיוצגו. יודגש כי בכלל זה ינוקד גם ניסיון המציע שנספר לצורך עמידתו בתנאי הסף ובלבד שעונה על דרישת אמת מידה זו.יודגש כי ככל שמדובר במציע שהינו חברה ילקח בחשבון ניסיונו רק פעילותו המסווגת כפעילות מלכ"ר בהתאם להוראות כל דין . | **10** |
| יכולת פיננסית | המציע יצרף להצעתו אישור רו"ח על קיום יתרת עודפים צבורים חיובית במהלך השנתיים האחרונות.מציע אשר יציג אישור רו"ח על קיום יתרת עודפים צבורים חיובית בכל אחת מהשנתיים האחרונות ינוקד ב-5 נקודות ברכיב זה. אחרת לא ינתן ניקוד ברכיב זה. לחלופין, מציע שהינו חברה יידרש להציג ציון של חישוב לבחינת איתנות פיננסית - מדד אלטמן כאמור בנספח יד' למפרט המכרז. לצורך חישוב זה לא תותר הסתמכות על גופים אחרים לרבות חברה בעלת זיקה למציע.למציע אשר יציג אישור רו"ח על ציון פחות מ- 1.23 , לא ינתן ניקוד ברכיב זה. למציע אשר יציג אישור רו"ח על ציון של לפחות 1.23 ינוקד ב-5 נקודות ברכיב זה.  | **5** |
|  | **סה"כ ניקוד עבור ניסיון המציע** | **15** |
| ניסיון אחראי מקצועי 8.1.2 | ניסיון של האחראי המקצועי בתחום החקלאות הימית או הביולוגיה הימית או הביוטכנולוגיה או החקלאות או הסביבה במסגרת אמת מידה זו, ייבדקו טיב והיקף הפרויקטים שהוצגו. יש להגיש עד 3 פרויקטים בלבד. במידה שהמציע יציג למעלה מ-3 פרויקטים, המשרד ינקד 3 פרויקטים לפי שקול דעתו הבלעדי ולא תהא למציע כל טענה ביחס לבחירת הפרויקטים.במסגרת אמת מידה זו, יינתן ניקוד מקסימלי של 2 נקודות עבור כל פרויקט .כמו כן, אחראי מקצועי אשר יציג תעודת השכלה אקדמית בתחומי מדעי הטבע או במדעי הסביבה, או בחקלאות או בביוטכנולוגיה ינוקד ב- 2 נקודות בגין השכלתו. הצגת תעודת ההשכלה תיעשה ע"פ המפורט בסעיף 7.7.1.1 למפרט המכרז. יובהר כי מלוא הניקוד לסעיף זה לא יעלה על 6 נקודות במצטבר .  | **6** |
| 8.1.3  | **ניסיון ניהולי של האחראי המקצועי בתחומים המפורטים בסעיף 7.7.1.2 בתחום**. החקלאות הימית או הביולוגיה הימית או הביוטכנולוגיה או החקלאות או הסביבה.באמת מידה זו יינתן ניקוד של 2 נקודות לכל שנת ניסיון באחד התחומים המפורטים בסעיף 7.7.1.2 אשר **בוצעו בתחום**. החקלאות הימית או הביולוגיה הימית או הביוטכנולוגיה או החקלאות או הסביבה.יודגש כי בכלל זה ינוקד גם ניסיון האחראי המקצועי שנספר לצורך עמידתו בתנאי הסף ובלבד שעונה על דרישת אמת מידה זו. יובהר כי חלקיות שנה תנוקד באופן יחסי (כך לדוגמה, עבור 6 חודשי ניסיון של האחראי המקצועי כאמור לעיל, יקבל המציע 1 נק')בנוסף, תואר שני במינהל עסקים (M.B.A) ייחשב לשנת ניסיון אחת.  | **6** |
|   | **סה"כ ניקוד עבור ניסיון אחראי מקצועי** | **12** |
| מתודולוגיה ותכנית עבודה 8.1.4 | **איכות תכנית העבודה**במסגרת אמת מידה זו תיבדק תכנית העבודה כפי שהוגשה ע"י המציע. במסגרת אמת מידה זו, ייבחנו הפרמטרים הבאים: * איכות תוכן ההצעה – איכות ההצעה שהוגשה עפ"י המפורט בסעיף 7.9 (עד 5 נקודות)
* מידת התאמת תכנית העבודה לביצוע הפעולות ומתן התפוקות הנדרשות במכרז זה (עד 5 נקודות)
* יצירתיות- הצגת יוזמות, רעיונות וכיווני פעולה חדשים המוצגים בתכנית העבודה מעבר למוגדר במסגרת מכרז זה לשם קידום האקוסיסטם בתחום המוצע (עד 3 נקודות)
 | **13** |
|   | **סה"כ ניקוד עבור תכנית עבודה**  | **13** |
|   | **סה"כ ניקוד מדדי האיכות** | **40** |

1. קביעת הניקוד לפי אמות המידה לעיל, לרבות הערכת רלוונטיות ואיכות הניסיון תהא לפי שיקול דעתה הבלעדי של ועדת המכרזים.
2. המשרד יהיה רשאי, לפי שיקול דעתו הבלעדי, לפנות לגורמים אחרים שקיבלו שירותים מהמציע או ממי מחברי הצוות המוצעים, לשם קבלת חוות דעת אודות השירות שקיבלו.

יובהר כי בכל דרישה לפירוט הניסיון יש לציין חודש ושנה בפירוט התקופות. הוועדה רשאית לפסול מציעים שלא יציינו באופן מפורש חודש/שנה.

* 1. ריאיון התרשמות (20%)

בשלב זה ייקבע המזמין את התרשמותו הכללית מהמציע (ובמידה שההצעה הוגשה ע"י מספר גופים - הגורם המוביל ו/או גופים נוספים, לפי שק"ד המשרד) ו/או האחראי המקצועי לגבי מידת יכולתם, התאמתם, ניסיונם וכישוריהם לביצוע המשימות נשוא מכרז זה בצורה הטובה ביותר. המשרד יזמין לשם כך את המציע והאחראי המקצועי המוצע (או חלק מהם) לריאיון שיתקיים אצל מי מטעם עורך המכרז. על כל המוזמנים להגיע לריאיון.

ועדת המכרזים במשרד רשאית לפסול הצעה שאחד או יותר מהמוזמנים מטעמו לא הגיע לראיון.

* 1. הצעת המחיר (40%)
		1. על המציע להציע הצעת מחיר למתן השירות ע"ג נספח ח'– "טופס הצעת מחיר" המצ"ב. יודגש ויובהר כי המציע יוכל להשתמש לצורך מכרז זה רק בכספים המהווים מקורות הכנסה כהגדרתם במכרז זה.

אופן התמחור יחולק באופן הבא :

* תשתית הקהילה – בחלק זה המציע יידרש להעמיד לטובת ההתקשרות מקורות הכנסה, כהגדרתם בסעיף ההגדרות, בגובה 15% מתקציב תשתית הקהילה כמפורט בנספח ו'1 יובהר כי המציעים לא נדרשים להציע הצעת מחיר בגין רכיב זה.
* קיום אירועים- ברכיב זה יידרשו המציעים להציע אחוז השתתפות שלא יפחת מ-51% כמפורט בנספח ו'1.
	+ 1. **מציע אשר יציע אחוז השתתפות הנמוך מהאמור בסעיף 8.3.1 , הצעתו תיפסל.**
		2. מציע אשר יציע במסגרת הצעת המחיר אחוז השתתפות כאמור לעיל , יקבל על כך ניקוד ברכיב זה. הניקוד יהיה יחסי בין ההצעות, כאשר ההצעה בעלת אחוז ההשתתפות הגבוה ביותר תקבל את הציון המקסימלי ברכיב זה.

להלן אופן דירוג ההצעות ברכיב זה:

|  |  |  |
| --- | --- | --- |
| **40** | X  |  אחוז ההשתתפות המוצע אחוז ההשתתפות הגבוה ביותר המוצע |

* + 1. על המציע להציע הצעת מחיר למתן השירות ע"ג נספח ח "טופס הצעת מחיר" המצ"ב.
		2. ההצעה תהיה מלאה, סופית ומוחלטת ותכלול את כל עלויות המציע לצורך אספקת השירותים, הישירות והעקיפות, כולל תשלומים בגין העסקת כוח אדם, תשלומים לביטוח לאומי ותשלומים נוספים בגין זכויות סוציאליות, הוצאות משרדיות, נסיעות וכו'.
		3. אין להתנות את הצעת המחיר בשום תנאי.
		4. את הצעת המחיר יש להגיש במעטפה **נפרדת** וסגורה, כמפורט בפרק שכותרתו "אופן הגשת ההצעה". פרטי הצעת המחיר לא יצויינו באף מקום נוסף בהצעה. ועדת המכרזים תהיה רשאית לפסול על הסף הצעת מציע אשר הצעת המחיר שלו לא תוגש במעטפה סגורה ונפרדת ו/או אשר חלק ממנה ו/או כולה יהיה גלוי כחלק מההצעה.
		5. המעטפה בה הצעת המחיר תיפתח על ידי ועדת המכרזים רק לאחר שתסתיים הבדיקה והניקוד של רכיבי האיכות והריאיון.
		6. הצעת המחיר תוגדר במונחי אחוזי השתתפות במימון האירועים.
1. הוראות בדבר הגשת ההצעה
	1. מסמך ההצעה- יודגש ויובהר כי האמור בסעיף זה נדרש לכל הצעה לתחום קהילה בנפרד.
		1. על המציע למלא את הנספחים המצורפים למכרז זה. יש למלא את כל פרטי הנספחים ללא יוצא מן הכלל, בצירוף כל המסמכים הנדרשים על-פי סעיף 9.4 להלן, כשהם מלאים וחתומים כנדרש על ידי המציע ובמידת הצורך גם על ידי מורשה החתימה מטעמו. המשרד רשאי שלא להתייחס להצעות חלקיות ו/או להצעות שלא הוגשו בצירוף כל הנספחים המצורפים.
		2. כל שינוי או תוספת שייעשו על ידי המציע במסמכי המכרז, או כל הסתייגות לגביהם, בין אם על ידי תוספת בגוף המסמכים ובין במכתב לוואי או בכל דרך אחרת, עלולים לגרום לפסילת ההצעה. ועדת מכרזים רשאית להתעלם מכל שינוי או תוספת כאמור, ולראותם כאילו לא נעשו, לפי שיקול דעתה הבלעדי. המשרד לא חייב למסור למציע הודעה בנוסף על האמור בסעיף זה. קיבל המשרד את הצעת המציע, יראו את השינויים האמורים כאילו לא נעשו כלל.
		3. הגשת ההצעה חתומה מהווה ראיה חלוטה לכך שהמציע קרא את כל האמור במסמכי המכרז וההסכם המצורף לו על נספחיו, הבין את האמור במסמכים אלה ונתן לכך את הסכמתו הבלתי מסויגת וכי הוא מתחייב לספק את השירותים בהתאם להוראות מכרז זה לרבות בהתאם להוראות ההסכם שייחתם עימו על נספחיו, בדייקנות, ביעילות ובמומחיות.
	2. אופן הגשת ההצעה
		1. על המציע להגיש הצעתו בשתי מעטפות נפרדות כדלקמן:
			1. **מעטפה 1** – על גביה יירשם "מעטפה 1- מסמכים ואישורים" בלבד (להלן: "מעטפה 1").
			במעטפה זו יגיש המציע את הצעתו החתומה ויצרף את המסמכים והאישורים כנדרש במפרט מכרז זה (ראה ס' 9.4) בשלושה עותקים (מקור+ 2 עותקים), למעט הצעת המחיר. **אין צורך לצרף להצעה את נוסח המכרז**.

יובהר כי המציע נדרש לחתום על כל אחד משני ההעתקים של הצעתו  בחותמת "נאמן למקור". הגשת הצעה אשר בה יוגש העתק שאינו זהה להצעה המקורית, עלולה להביא לפסילת ההצעה כולה.
**מעטפה 2** – על גביה יירשם "מעטפה 2 – הצעת מחיר" בלבד (להלן: "מעטפה 2"). על המעטפה להיות סגורה וחתומה.
במעטפה זו יגיש המציע את הצעת המחיר ע"ג נספח ז' בשלושה עותקים (מקור+ 2 עותקים). למעטפה זו לא יצורף כל מסמך אחר.

* + - 1. שתי המעטפות הנ"ל (מעטפה 1 + מעטפה 2) יונחו בתוך מעטפה סגורה וחתומה (להלן: "מעטפה 3").
			על גבי מעטפה 3 לא יהיה כל ציון וסימן מלבד ציון ברור של שם המכרז ומספרו, כדלקמן:
			"מכרז פומבי 4/20 למתן שירותי הקמה והפעלה של קהילת חדשנות בתחום הביוטכנולוגיה והחקלאות הימית".

את ההצעות המלאות (מעטפה 3) יש להגיש לתיבת המכרזים של משרד הכלכלה והתעשייה, רחוב בנק ישראל 5, קריית הממשלה, מיקוד 9103101 ירושלים בקומת הכניסה, ליד המעליות.

* + 1. הצעות שלא תמצאנה בתיבת המכרזים במועד האחרון להגשת הצעות לא תובאנה לדיון בפני ועדת המכרזים ותפסלנה על הסף.
	1. הצעה הכוללת מתן שירותים באמצעות קבלני משנה

הזוכה יהיה רשאי להציג מבצעים, שהם קבלני משנה, באופן שבו השירותים נשוא המכרז, כולם או חלקם (למעט האחראי המקצועי), יבוצעו באמצעות גוף אחר אשר ישמש קבלן משנה של המציע. במקרה כזה, יובהר, כי על כל תנאי הסף הנוגעים למציע עצמו (סעיף 7.5) להתקיים במציע עצמו, באישיות המשפטית אשר הגישה הצעה למכרז זה. יובהר עוד, כי במידה וישתמש המציע בכוח אדם באמצעות קבלני משנה, על כח האדם של קבלני המשנה לעמוד בכל התנאים הנדרשים לפי המכרז ביחס לכוח אדם.

המציע הוא האחראי כלפי המשרד על כל ההתחייבויות לפי מכרז זה והוא שיחתום על ההסכם עם המשרד בעקבות המכרז.

* 1. התחייבויות, אישורים ומסמכים שיש לצרף להצעה כחלק בלתי נפרד הימנה –
		1. מסמכים להוכחת העמידה בתנאי הסף –

לשם הוכחת עמידתו של המציע בתנאי הסף כאמור בסעיף 7 לעיל, על המציע לצרף להצעתו את המסמכים הבאים:

* + - 1. **מציע שהוא מלכ"ר המאוגד כעמותה או כחברה לתועלת הציבור** – יצרף אישור ניהול תקין מרשם העמותות וחל"צ.
			**מציע שהינו גוף הרשום במרשם הישויות ללא רישום בחוק** – יצרף להצעתו נסח רישום עדכני מרשות המיסים.

**מציע שהוא אגודה עותומנית** – יצרף להצעתו אישור רישום מרשם התאגידים המעיד על היותו אגודה עותומנית על פי כל דין.

**מציע שהוא חברה**– יצרף להצעתו נסח חברה/שותפות עדכני מרשות התאגידים הניתן להפקה דרך אתר האינטרנט של רשות התאגידים שכתובתו [www.justice.gov.il/MOJHeb/RashamHachvarot](http://www.justice.gov.il/MOJHeb/RashamHachvarot) .

* + - 1. אישורים הנדרשים לפי חוק עסקאות גופים ציבוריים, התשל"ו -1976, תקנותיו והכללים לפיו:
1. אישור מפקיד מורשה, רואה חשבון או יועץ מס או מאתר האינטרנט של רשות המיסים, לפיו המציע מנהל פנקסי חשבונות כדין או שהוא פטור מלנהלם ושהינו נוהג לדווח לפקיד שומה על הכנסותיו וכן מדווח על עסקאות שמוטל עליהן מס לפי חוק מס ערך מוסף, התשל"ו – 1975.
	* + 1. אישור בדבר שמירה על חוקי עבודה ואישור בדבר היעדר הרשעות בעבירות לפי חוק עובדים זרים, התשנ"א-1991 וחוק שכר מינימום, התשמ"ז 1987), בנוסח המצורף כנספח א' למכרז זה בנוסח האמור בנספח א'.
			2. תצהיר המאומת על ידי עורך דין בדבר קיום הוראות סעיף 2ב1 לחוק עסקאות גופים ציבוריים, התשל"ו- 1976 וחוק שוויון זכויות לאנשים עם מוגבלות.
			3. על המציע לצרף להצעתו דיווח רואה חשבון על היותו "עסק חי" שיודפס על נייר הלוגו של משרד הרו"ח חתום על ידי רו"ח של המציע בנוסח המצ"ב כנספח י'.
			4. **מציע שהוא מספר גופים**- יצרף להצעתו הצהרה **חתומה ע"י כלל הגופים במציע בנוסח המצ"ב כנספח ט"ז. יודגש כי מציע שהינו חברה, בהתאם לאמור בסעיף 4 להגדרת "מציע", יכול לשמש כגורם מוביל בלבד.**

**ובנוסף , על כלל המציעים להגיש את המסמכים האמורים בסעיפים .9.4.1.1 ועד סעיף 9.4.1.5.**

* + - 1. המציע יצרף להצעתו אישור רו"ח על קיום יתרת עודפים צבורים חיובית . לחלופין במידה והמציע הינו חברה, יידרש לצרף להצעתו אישור רו"ח על חישוב מדד אלטמן כמפורט בנספח יד' למפרט המכרז.
			2. מסמכים שיפרטו את ניסיונו הרלוונטי של המציע וכן נספח ד'- "ניסיון המציע" מלא כנדרש כמו כן יש לציין אנשי קשר, את כתובתם ומספרי הטלפון של אנשי הקשר. יש למלא את הטבלאות במלואן. **המסמכים להלן ישמשו גם לניקוד ההצעה בהתאם לאמות המידה.**
			3. ביחס לאחראי המקצועי המוצע – המציע ימלא כנדרש את נספח ה' "ניסיון אחראי מקצועי". יש לפרט כדלהלן: תחומי התמחות, תקופת פעילות, היקף ומהות פרויקטים מרכזיים, פרטים בדבר השכלתו, כישוריו וניסיונם, וייצרף מסמכים ותעודות שיפרטו את ניסיונו הרלוונטי והשכלתו. **יש למלא את הטבלאות במלואן. המסמכים להלן ישמשו גם לניקוד ההצעה בהתאם לאמות המידה.**
			4. תכנית עבודה שנתית מוצעת לפעילות הקהילה כאמור בסעיף 7.9 למפרט המכרז.
			5. ככל שהמציע הינו תאגיד המאוגד כחברה יצרף להצעתו אישור רו"ח בדבר סיווג הפעילות כפעילות מלכ"רית כנדרש בתנאי הסף האמורים בסעיף 7.6 , וכן יצרף הצהרת מציע כי הפעילות אכן עומדת בתנאי הסף האמורים בסעיף 7.6 למפרט המכרז. נוסח ההצהרה מצ"ב בנספח ט"ו.
		1. אישורים ומסמכים נוספים שיש לצרף להצעה
			1. התחייבות המציע לעמוד בדרישה לעשות שימוש אך ורק בתוכנות מחשב מקוריות, והצהרה כי ההצעה עונה על כל הדרישות במכרז זה וכי הוא בעל יכולת לספק את השירותים נשוא המכרז בנוסח המצ"ב כ**נספח ב'**.
			2. התחייבות למניעת ניגוד עניינים לפיה המציע, וכל מי אשר מוצע ועומד לרשות המשרד במסגרת מתן השירותים נשוא המכרז, לא נמצא ולא יימצא במישרין או בעקיפין במצב של ניגוד עניינים כמפורט בהתחייבות – בנוסח הנדרש בנספח ט'.
			3. הסכם ההתקשרות המצ"ב למכרז זה כנספח יג' בצירוף נספחיו- כשהם חתומים בראשי תיבות על ידי המציע או מורשה החתימה בו. ככל שתוגש הצעה על ידי מספר מציעים יחתמו כלל המציעים על הסכם ההתקשרות.

ככל שתוגש ההצעה על ידי מספר מציעים יחתמו כלל המציעים על כלל נספחי המכרז .

**יודגש כי למרות החובה לצרף את כל האישורים והמסמכים במצורף להצעה, ועדת המכרזים תהא רשאית, אך לא חייבת, לפי שיקול דעתה הבלעדי, לאפשר למציע אשר לא צירף להצעתו אישור ו/או מסמך מן המנויים במכרז זה, להשלים את המצאתם במסגרת פרק זמן אשר ייקבע על ידי הוועדה וזאת כל עוד עולה בבירור כי האישורים ו/או המסמכים הנ"ל, היו קיימים ובעלי תוקף במועד הגשת ההצעה כפי שנדרש בתנאי המכרז, אלא אם כן קבעה ועדת המכרזים אחרת.**

1. התחייבויות הספק הזוכה
	1. התחייבויות ואישורים שיידרשו מהספק בגין זכייה במכרז
		1. חתימה על ההסכם

המשרד ימציא לזוכה ההסכם שצורף למכרז זה כנספח יג' לא יאוחר מ-14 ימים ממועד העברת הסכם על ידי המשרד לידי הזוכה לחתימתו, ימציא הזוכה למשרד ההסכם **כשהוא מלא וחתום** בחתימה מלאה.

ככל שמספר מציעים יגישו הצעה משותפת יחתמו כלל המציעים על הסכם ההתקשרות.

* + 1. ערבות ביצוע

לא יאוחר מ-14 ימים ממועד העברת ההסכם על ידי המשרד לידי הזוכה לחתימתו, ימציא הספק הזוכה למשרד ערבות בנקאית אוטונומית מקורית ובלתי מותנית בסך של 5% מסכום ההתקשרות המקסימאלי כולל מע"מ בהתאם להודעת הזכייה. להבטחת קיום מלוא התחייבויותיו וזכויות המשרד על פי תנאי המכרז, הצעת המציע הזוכה והוראות ההסכם. יודגש כי ככל שההצעה הזוכה תוגש על ידי מספר מציעים תוגש ערבות הביצוע על ידי אחד המציעים בלבד. אין חובה שהערבות תהא על שם הגורם המוביל.

* + - 1. הערבות תהא בתוקף למשך כל תקופת ההתקשרות ועד לאחר 60 ימים מסיום תקופת ההתקשרות.
			אם תוארך תקופת ההתקשרות מכל סיבה שהיא (כאמור בסעיף 5 לעיל) יידרש הספק להאריך את תוקף ערבות הביצוע עד ל-60 יום לאחר תום תקופת ההתקשרות הנוספת.
			2. נוסח הערבות מצורף כנספח 5 להסכם.
			נוסח זה הינו מחייב ולא יחול בו כל שינוי.
			3. אין בגובה הערבות כדי לשמש הגבלה או תקרה להתחייבויותיו של הזוכה במקרה של מימושה. המשרד יהא רשאי בכל זמן לתבוע סכום גבוה יותר מהזוכה. כמו כן מובהר כי אין בחילוט הערבות כדי למנוע מהמשרד להעלות כל טענה ולדרוש כל סעד העומד לו על פי כל דין.
			4. אי עמידת הזוכה בהוראות סעיפים 10.1.1-10.1.2 לעיל שקולה להפרת ההסכם. במקרה כזה תהא ועדת המכרזים רשאית לפעול בכל אחת מן הדרכים שלהלן:
1. לחלט את הערבות שצורפה על-ידי המציע להצעתו, כולה או חלקה, וזאת מבלי שיהיה בכך כדי לגרוע מזכותו של המשרד להיפרע מהמציע בגין כל נזק שנגרם לו כתוצאה מהפרה זו.
2. לבטל את המכרז;
3. לבטל את בחירת הזוכה ולבחור במציע אחר כזוכה במכרז. במקרה כזה יחולו כל הוראות מפרט זה על נספחיו על הזוכה החלופי. במקרה שגם הזוכה החלופי נמנע מלחתום על ההסכם ו/או להמציא את המסמכים האמורים בס' 10.1.1-10.1.2, רשאית ועדת המכרזים לבחור במציע הבא בתור אחריו, בתנאים המפורטים לעיל.

**מובהר בזאת כי אין בהודעת הזכייה שמסר המשרד כדי לממש את ההתקשרות ביניהם וכי התקשרות זו תמומש רק עם חתימת הצדדים על הסכם ההתקשרות אליו מצורפים כל הנספחים (לרבות האישור הביטוחי וערבות ביצוע) כשהם מלאים וחתומים כנדרש.**

* 1. פיקוח המשרד
		1. נותן השירותים מתחייב לאפשר לנציג המשרד או מי שבא מטעמו לבקר פעולותיו, לפקח על ביצוע השירותים וההתחייבויות המפורטים במכרז, בהצעה ובהסכם.
		2. נותן השירותים מתחייב להישמע להוראות המשרד בכל העניינים הקשורים במתן השירותים.
		3. המשרד רשאי, בכל עת, לבדוק את המערכת התקציבית והנהלת החשבונות של נותן השירותים, בסעיפים הנוגעים למכרז זה. על נותן השירותים להעמיד לרשותו ולעיונו של המשרד ו/או נציג מטעמו את כל החומר והמידע שידרשו על ידי המשרד ו/או נציגו, עפ"י שיקול דעתו הבלעדי של המשרד ו/או נציגו.
		4. מוסכם ומוצהר בזה כי כל זכות הניתנת על פי הסכם זה למשרד לפקח, להדריך או להורות לנותן השירותים, הנם אמצעי להבטיח ביצוע הוראות ההסכם במלואו.
		5. הוראות נוספות לעניין פיקוח המשרד מצויות בהסכם ההתקשרות.
	2. החלפת מבצע ו\או אחראי מקצועי
		1. בכל מקרה בו יבקש הספק להחליף מבצע ו\או אחראי מקצועי או במקרה שאין באפשרות מבצע ו\או אחראי מקצועי ליתן השירותים למשרד בהתאם למסמכי המכרז, ההצעה וההסכם, בשל נסיבות מיוחדות וחריגות שלא ניתן היה לצפותן מראש, יהא על הספק לפנות למשרד בכתב בבקשה לאישורו של מבצע ו\או אחראי מקצועי חדש על ידי המשרד, לפחות 30 יום מראש או מיום היוודע לספק על הצורך בהחלפה האמורה (נועד לאותם מקרים בהם אין חובה להודעה מוקדמת על עזיבה וכו')- המוקדם מביניהם. המשרד יהא רשאי ליתן את אישורו או להימנע מכך, לפי שיקול דעתו המוחלט.
		2. על המבצע ו\או אחראי מקצועי המוצע לעמוד בתנאים הקבועים למבצע ו\או אחראי מקצועי במכרז. ככל שיוחלף האחראי המקצועי, יידרש האחראי המקצועי החדש לקבל ניקוד שהינו לפחות דומה באמות המידה לניקוד אותו קיבל האחראי המקצועי שאין באפשרותו ליתן שירותים למשרד. ההחלטה אם המבצע ו\או האחראי מקצועי עומד בדרישות הסף והאם הניקוד שקבל האחראי המקצועי הינו לפחות דומה לניקוד אותו קיבל אחראי מקצועי שאין באפשרותו ליתן את השירותים למשרד, הינה בשיקול דעתה המוחלט של ועדת המכרזים בלבד.
	3. מבצעים נוספים

על הזוכה להתחייב להעמיד לטובת ביצוע השירותים במסגרת מכרז זה עד 2 מבצעים נוספים וזאת נוסף על האמור במכרז זה ועל פי דרישת המשרד . המבצע ו\או המבצעים יוצגו על ידי הזוכה במכרז עפ"י דרישת המשרד, ולא במסגרת ההצעה למכרז. במידה ותוצג דרישה מטעם המשרד להצגת מבצע נוסף, על הזוכה להציג מבצעים, אשר עומדים בתנאים האמורים בסעיף 7.8.1 . ההחלטה האם המבצע שהוצע עומד בדרישות כנדרש לעיל, הינה בשיקול דעתה הבלעדי של ועדת המכרזים.

* 1. ניגוד עניינים
		1. המציע יתחייב כי במועד הגשת ההצעה, אין הוא או מי מאנשי הצוות המוצעים על ידו מצוי בניגוד עניינים בין בביצוע השירותים, בין במילוי תפקיד או בעיסוק במסגרת אספקת השירותים במכרז זה לבין עניין אחר של מי מהם או של עובדיהם.
		2. המציע יתחייב כי אם יזכה במכרז ימשיך לעמוד בכל הדרישות להימנעות מניגוד עניינים, כמפורט בהסכם ההתקשרות.
		3. **מבלי לפגוע באמור לעיל, יובהר כי גוף אשר מפיק ו\או מספק מוצר בעל זיקה לתחום קהילה ואשר יש בו בכדי להוות תחרות עסקית לגופים אחרים בתחום הקהילה יהא מנוע מלהשתתף בהליך המכרז לגבי אותו תחום קהילה. ועדת** **המכרזים תפסול הצעות של מציעים אשר עומדים בהגדרה זו. למען הסר ספק יובהר ויודגש כי מוצר שאינו ספציפי לתחום קהילה אלא נוגע לתחום החדשנות בכללותה אינו נכלל תחת סעיף זה.**
		4. לעניין סעיף זה ובמידה שתוגש ההצעה על ידי מספר מציעים אזי יחולו הוראות סעיף זה על כל מציע ביחד ולחוד.
1. התמורה
	1. התמורה לזוכה עבור מתן השירות כמפורט במכרז זה על נספחיו, תינתן בכפוף לחתימת ההסכם על ידי מורשי החתימה של הצדדים וקבלת הזמנת עבודה חתומה על ידי מורשי החתימה של המשרד, בהם אחד מבין בעלי התפקידים הבאים: חשב המשרד, סגן חשב המשרד. התמורה תינתן לאחר ביצוע בפועל של השירותים הנדרשים במכרז, בהתאם להיקפים שבוצעו בפועל ,בכפוף לעמידה מלאה ביעדים שנקבעו ובהתאם להצעת המחיר שהוצעה על-ידי הזוכה. יודגש ויובהר כי התשלום יהא בהתאם לביצוע בפועל ובכל מקרה התמורה לא תעלה על הסכום שנקבע בתוכנית התקציבית המפורטת במכרז זה. הזוכה במכרז, יגיש אחת לחודשיים חשבוניות על כל הפעילויות שבוצעו על ידו בתקופה שקדמה לכך. לעניין התמורה ראה ההוראות הקבועות בהסכם, בין היתר, לעניין הצמדה, דרך תשלום התמורה, היות התמורה סופית ומוחלטת וזכות הקיזוז השמורה למשרד.
	2. יודגש ויובהר, כי ככל שתוגש ההצעה הזוכה על ידי מספר מציעים אזי תשולם התמורה המלאה למציע אחד בלבד, הגורם המוביל אשר יוסכם בכתב בין כלל המציעים. ודוק, מציע זה יעמוד בכלל החובות האמורות במכרז, ובפרט בהוראות סעיף זה.
	3. יובהר כי עפ"י סעיף 2ג לחוק עסקאות גופים ציבוריים, התשל"ו-1976, נקבע כי בעסקה למתן שירות, בין המשרד לבין ספק שהוא תושב ישראל, לא יועברו מסמכים, כהגדרתם בחוק, אלא בדרך דיגיטלית. יובהר כי כל עלות בגין ביצוע הוראה זו תחול על הזוכה.
	4. נותן השירותים מתחייב לעבוד מול המשרד באמצעות פורטל הספקים כמפורט בנספח ב בהוראת תכ"ם 7.7.1.1 - פורטל הספקים, לצורך האמור לעיל יצרף נותן השרותים חוזה שימוש חתום כמפורט בנספח ג להוראת התכ"ם האמורה או לחילופין ימציא אישור כי השלים את הרישום
	5. בסעיף זה, "מסמך" – שובר קבלה, חשבונית למעט חשבונית המשמשת תעודת משלוח, הודעת זיכוי או חשבונית מס למעט חשבונית המשמשת תעודת משלוח, כמשמעותם בהוראות לפי הפקודה.
2. היררכיה בין המכרז להסכם
	1. ההסכם המצורף למפרט מכרז זה, על נספחיו, מהווה חלק בלתי נפרד ממסמכי המכרז. יש לראות את המכרז ואת ההסכם המצורף לו (על נספחיו) כמסמך אחד שחלקיו משלימים זה את זה.
	2. בנסיבות שבהן לא ניתן ליישב בין נוסח מפרט המכרז לבין נוסח ההסכם יגבר נוסח מפרט המכרז , ויראו נוסח זה כנוסח המחייב.
3. שאלות והבהרות
	1. שאלות והבהרות יש להפנות בכתב בלבד באמצעות דוא"ל simap@economy.gov.il עד ליום 11.1.2021 , כז' טבת תשפ"א, לגב' סימה פיאמנטה, ועדת המכרזים.

באחריות המציע לוודא כי הדואר האלקטרוני התקבל ביחידה באמצעות דואר האלקטרוני חוזר או בטלפון מס' 074-7502089. שאלות שיועברו בכל אמצעי אחר לא ייענו.

* 1. ביחס לכל שאלה יש לציין את מספר/י הסעיף/ים הספציפי/ים במסמכי המכרז אליו/הם היא מתייחסת. יש להימנע מנוסח שאלות הכולל פרטים מזהים של השואל.
	2. תשובות יפורסמו באתר האינטרנט שכתובתו: [www.economy.gov.il](http://www.economy.gov.il) בקישור "מכרזים" עד ליום 28.1.2021 , טו' שבט תשפ"א.
	התשובות לשאלות מהוות חלק בלתי נפרד ממסמכי המכרז. רק תשובות שפורסמו באתר האינטרנט כמפורט לעיל- מחייבות את עורך המכרז.
1. עיון במסמכים
	1. עיון במסמכים יעשה בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993, בהתאם לחוק חופש המידע, התשנ"ח-1998, ובהתאם להלכה הפסוקה.
	2. מציע הסבור כי חלקים מהצעתו כוללים סודות מסחריים ו/או סודות מקצועיים (להלן – חלקים סודיים), שלדעתו אין לאפשר את העיון בהם למציעים אחרים: יציין במפורש בהצעתו מהם החלקים הסודיים, יסמן את החלקים הסודיים שבהצעתו באופן ברור וחד-משמעי ובמידת האפשר, יפריד חלקים אלה מכלל ההצעה הפרדה פיזית ככל שניתן.
	3. מציע שלא סימן חלקים בהצעתו כסודיים יראוהו כמי שמסכים למסירת ההצעה כולה לעיון מציעים אחרים. במידה שהחלקים שסימן המציע בהצעתו כסודיים סומנו גם בהצעותיהם של מציעים אחרים כסודיים, הרי שוועדת המכרזים תהא רשאית לדחות על הסף את דרישתו לעיין באותם החלקים בהצעות האמורות.
	4. סימון חלקים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, ומכאן שהמציע מוותר מראש על זכות העיון בחלקים אלה של הצעות המציעים האחרים.
	5. יודגש, שיקול הדעת בדבר היקף זכות העיון של המציעים הינו של ועדת המכרזים בלבד, אשר תפעל בנושא זה בהתאם להוראות כל דין ולאמות המידה המחייבות רשות מינהלית.
	6. על מציע המבקש כי פרטים בהצעתו ייחשבו סודיים, לפרט מהם אותם חלקים ע"ג נספח יא'.
2. פרסום ההתקשרות-
	1. בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו [www.foi.gov.il](http://www.foi.gov.il), וזאת בתוך חודש ימים מיום חתימתו.
	2. ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.
	3. הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
	4. המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.
	5. החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.
	6. המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.
3. רשימת נספחים

להלן הנספחים המצורפים למפרט מכרז זה, והמהווים חלק בלתי נפרד הימנו:

נספח א'- הצהרה/התחייבות בדבר קיום חוקי עבודה והעסקת עובדים זרים כדין ותשלום שכר מינימום.

נספח ב' - הצהרה והתחייבות לעניין התחייבות לעשות שימוש בתוכנות מחשב חוקיות ולעמוד בכל דרישות המכרז.

נספח ג' – נוסח כתב ערבות

נספח ד' - ניסיון המציע

נספח ה' – ניסיון אחראי מקצועי

נספח ו – פירוט השירותים הנדרשים ממפעיל קהילת חדשנות

נספח ו'1 –תכנית התקציבית

נספח ז'– הוצאות מוכרות

נספח ח' - טופס הצעת מחיר

נספח ט'– הצהרה בדבר היעדר ניגוד עניינים

נספח י' – דיווח חוות דעת רואה חשבון

נספח י'א –הצהרה לעניין פרטים סודיים בהצעה וכתב ויתור

נספח יב' – תצהיר בדבר העסקת אנשים עם מוגבלות

נספח יג' – "הסכם למתן שירותים"

נספח יד'- איתנות פיננסית

נספח ט"ו- הצהרת מציע שהינו חברה

נספח א' למכרז

הצהרה
בדבר קיום חוקי עבודה
בדבר העסקת עובדים זרים כדין ותשלום שכר מינימום

אני הח"מ  , נושא ת.ז. מס'        (להלן: נותן השירותים), מצהיר בזאת, בכתב, כי המציע קיים את התנאים הבאים כדלקמן:

1. קיים את כל חובותיו לרבות תשלום שכר בשנה האחרונה, בשנת      , לכל עובדיו כמתחייב מחוקי העבודה, צווי ההרחבה, ההסכמים הקיבוציים וההסכמים האישיים החלים עליי, אם חלים עליי, (ולרבות החיקוקים המפורטים בתוספת השנייה לחוק בית הדין לעבודה, תשכ"ט-1969 ששר הרווחה, עבודה והשירותים החברתיים ממונה על ביצועם, וכן חוק הביטוח הלאומי [נוסח משולב], תשנ"ה-1995) ובכל מקרה לא שילם פחות משכר מינימום כחוק ותשלומים סוציאליים כנדרש וכן הנני מתחייב לעמוד בדרישות לתשלומים הסוציאליים ושכר מינימום לעובדים וכן לקיים את חוקי העבודה לגבי העובדים שיועסקו על ידי במהלך כל תקופת ההתקשרות.
2. הנני מצהיר בשם המציע כי התקיים אחד מאלה:
(**יש לסמן X במקום המתאים**)
	* נותן השירותים או בעל הזיקה אליו לא הורשעו בפסק דין חלוט ביותר משתי עבירות לפי חוק עובדים זרים ו/או לפי חוק שכר מינימום.
	* נותן השירותים או בעל הזיקה אליו הורשעו ביותר משתי עבירות לפי חוק עובדים זרים ו/או לפי חוק שכר מינימום אולם חלפה שנה ממועד ההרשעה האחרונה עד למועד האחרון להגשת הצעות למכרז זה.

לעניין סעיף זה –

"אמצעי שליטה", "החזקה" ו- "שליטה" – כמשמעותם בחוק הבנקאות (רישוי), תשמ"א- 1981.

"בעל זיקה" - כל אחד מאלה:

1. חבר בני אדם שנשלט על ידי נותן השירותים.
2. אם נותן השירותים הוא חבר בני אדם, אחד מאלה:
	1. בעל השליטה בו;
	2. חבר בני אדם שהרכב בעלי מניותיו או שותפיו, לפי העניין, דומה במהותו להרכב כאמור של נותן השירותים ותחומי פעילותו של חבר בני האדם דומים במהותם לתחומי פעילותו של נותן השירותים;
	3. מי שאחראי מטעם נותן השירותים על תשלום שכר העבודה;
3. אם נותן השירותים הוא חבר בני אדם שנשלט שליטה מהותית – חבר בני אדם אחר, שנשלט שליטה מהותית בידי מי ששולט בנותן השירותים;

"הורשע" – הורשע בפסק דין חלוט, בעבירה לפי חוק שכר מינימום או חוק עובדים זרים שנעברה אחרי יום כ"ה בחשון התשס"ג (31.10.2002).

"חוק עובדים זרים" – חוק עובדים זרים , התשנ"א- 1991.

"חוק שכר מינימום" – חוק שכר מינימום, התשמ"ז- 1987.

"שליטה מהותית" – החזקה של שלושה רבעים או יותר בסוג מסוים של אמצעי שליטה בחבר בני אדם.

|  |  |
| --- | --- |
|        |        |
|  תאריך  | שם המצהיר + חתימה |

אימות חתימה

אני הח"מ, עו"ד        מ.ר.        מאשר בזאת כי ביום        הופיע/ה בפני במשרדי מר/גב' אשר זיהה את עצמו/ה באמצעות ת.ז. מס'        ואחרי שהזהרתיו/ה כי עליו/ה להצהיר אמת וכי יהיה/תהייה צפוי/ה לעונשים הקבועים בחוק אם לא יעשה/תעשה כן חתם/ה על הצהרה זו בפני.

|  |  |  |
| --- | --- | --- |
|        |        |        |
| שם | חותמת וחתימה | תאריך |

נספח ב' למכרז

אם המציע הינו תאגיד:

הצהרה בדבר שימוש בתוכנות מחשב מורשות ועמידה בדרישות המכרז

אני הח"מ        נושא ת. .ז. מס'        מורשה חתימה מטעם        שמספרו        (להלן: "המציע") מתחייב בזאת בכתב:

1. המציע יעמוד בדרישה לעשות שימוש אך ורק בתוכנות מחשב מורשות.
2. המציע מתחייב לעמוד בהוראות חוק המחשבים ***,*** התשנ**״**ה 1995 **,** דיני הגנת הפרטיות ובכללם חוק הגנת הפרטיות ***,*** התשמ״א ***,*** 1981 [ותקנות הגנת הפרטיות](https://www.gov.il/he/Departments/General/data_security_info) **(**אבטחת מידע **)** התשע**״**ז 2017.
3. המציע יעמוד בכל הדרישות שבמפרט מכרז זה ללא יוצא מן הכלל על כל נספחיו, דרישותיו, תנאיו וחלקיו ולרבות שאלות ההבהרה ותשובות עורך המכרז.

|  |  |
| --- | --- |
|        |        |
|  תאריך  | חתימה + חותמת |

אימות חתימה

אני הח"מ, עו"ד        מ.ר        מאשר בזאת כי        רשום בישראל על פי דין וכי ה"ה        אשר זיהה את עצמו/ה באמצעות ת.ז. מס'        וחתם על הצהרה זו בפניי אחרי שהזהרתיו/ה כי עליו/ה להצהיר אמת וכי יהיה/תהייה צפוי/ה לעונשים הקבועים בחוק אם לא יעשה/תעשה כן, מוסמך לעשות כן בשמו.

|  |  |  |
| --- | --- | --- |
|        |        |        |
| שם | חותמת וחתימה | תאריך |

נספח ג' למכרז

**נוסח ערבות**

שם הבנק/חברת הביטוח

מס' הטלפון

מס' הפקס:

כתב ערבות

לכבוד

ממשלת ישראל

באמצעות משרד

הנדון: ערבות מס'

אנו ערבים בזה כלפיכם לסילוק כל סכום עד לסך 37,500 שלושים ושבע אלף וחמש מאות שקלים חדשים בלבד

אשר תדרשו מאת:        (להלן "החייב") בקשר

עם מכרז מס' 4/20 – הקמה והפעלה של קהילת חדשנות בתחום הביולוגיה והחקלאות הימית

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום או במסירה ידנית, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף עד תאריך 22.8.2021 .

דרישה על פי ערבות זו יש להפנות לסניף הבנק/חב' הביטוח שכתובתו

 שם הבנק/חב' הביטוח \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 מס' הבנק ומס' הסניף כתובת סניף הבנק/חברת הביטוח

הערבות אינה ניתנת להעברה או להסבה

|  |  |  |
| --- | --- | --- |
|        |        |        |
| תאריך | שם מלא | חתימת וחותמת מורשה החתימה |
|  |  |  |

נספח ד' למכרז

פירוט ניסיון המציע

תיאור המציע:

לגבי כל הסעיפים הבאים על המציע לפרט את המידע הנדרש.

המציע יפרט את הפרטים הבאים:

שם המציע:

מספר רישום:

כתובת:

טלפון:         פקס:

שם איש קשר ותפקידו:

טלפון איש הקשר:

דואר אלקטרוני:

תחום הקהילה שאליו מוגשת ההצעה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

על המציע לציין פרטים בדבר ניסיונו בדומה לנדרש במפרט מכרז זה, כמפורט להלן:

טבלת ניקוד תנאי סף:

| **שם מזמין השירות מהמציע****ו\או גופים עבורם בוצע הפרויקט ו\או גופים השותפים לפרוייקט** | **שם** **הפרויקט** | ניסיון בהפעלת קהילת חדשנות אחת או יותר ו/או בקידום חדשנות כאמור בהגדרות המכרז ו/או בניהול פרוייקטים בין מגזריים בתחום הפעילות של הקהילה שאליה מוגשת ההצעה.יש לציין את החלופה המתאימה לניסיון המוצג. | **פרטים בדבר מהות השירות שניתן ע"י המציע**  | **ההיקף התקציבי של הפרויקטים שהוצגו** | **תקופת מתן השירות שניתן ע"י המציע . יש לציין מתאריך (חודש/שנה) ועד תאריך (חודש/שנה).**  | **פרטים בדבר אנשי קשר מחוץ למציע שהיו שותפים לפרויקט (יש לציין שם, ומס' טלפון).** |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |

טבלת ניקוד אמות מידה איכותיות:

יודגש כי ככל שהצעה תוגש על ידי מספר מציעים ינוקד רק הגורם המוביל, אשר נבחר על ידי כלל המציעים במסמך כתוב אשר הוגש בהצעתם.

| **שם מזמין השירות מהמציע** | **שם** **הפרויקט** | **שמות פרויקטים****בין מגזריים שנוהלו ע"י המציע בתחום החדשנות ופיתוח האקוסיסטם או ניהול קהילת חדשנות. יש לציין בין אילו מגזרים בוצע הפרוייקט כאמור בסעיף 8.1.1 למפרט המכרז. (ייבחנו עד שלושה פרוייקטים).** | **פרטים בדבר מהות השירות שניתן ע"י המציע , יש לציין היקף כל פרוייקט תחומי פעילותו, מטרותיו,****תוצאותיו וכו'.** | **ההיקף התקציבי של הפרויקטים שהוצגו** | **תקופת מתן השירות שניתן ע"י המציע . יש לציין מתאריך (חודש/שנה) ועד תאריך (חודש/שנה).** | **פרטים בדבר אנשי קשר שהיו שותפים לפרויקט (יש לציין שם, ומס' טלפון).** |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

ניתן להוסיף שורות לטבלה ו/או מסמכים נוספים בדבר ניסיון המציע

|  |  |  |
| --- | --- | --- |
|        |        |        |
| תאריך | שם המציע | חתימה |

נספח ה' למכרז

פירוט ניסיון האחראי המקצועי

שם אחראי מקצועי

תפקיד מוצע

השכלתו

על המציע לציין פרטים בדבר ניסיון האחראי המקצועי, בין השאר, כמפורט להלן –

טבלת תנאי סף

|  |  |  |  |  |
| --- | --- | --- | --- | --- |
| **שם מזמין השירות (או** **הפרויקט) מהמציע.** | **פירוט הניסיון במהלך 4 השנים שקדמו למועד האחרון להגשת הצעות במכרז זה באחד או יותר מהתחומים המפורטים בסעיף 7.7.1.2 למפרט המכרז.**  | **התחום שאליו מתייחס הניסיון מהתחומים המפורטים בסעיף 7.7.1.2**  | **תקופת מתן השירות. יש לציין מתאריך (חודש/שנה) ועד תאריך (חודש/שנה).**  | **פרטים בדבר אנשי קשר שהיו שותפים לפרויקט (יש לציין שם, ומס' טלפון).** |
|  |  |  |  |  |
|  |  |  |  |  |

טבלת ניקוד אמות מידה איכותיות- ניהול פרויקטים כאמור בסעיף 8.1.2

|  |  |  |  |  |
| --- | --- | --- | --- | --- |
| **ניסיון האחראי המקצועי בתחום החקלאות הימית או הביוטכנולוגיה או החקלאות או הסביבה (ינוקדו עד שלושה פרוייקטים).** | **פרטים בדבר מסגרת הפרויקט, תחומי פעילותו, מטרותיו, תוצאותיו וכן רלוונטיות הפרוייקט לתחום הקהילה אליו מוגשת ההצעה וכו'.** | **ההיקף התקציבי של הפרויקטים שהוצגו** | **תקופת הפעלת הפרויקט. יש לציין מתאריך (חודש/שנה) ועד תאריך (חודש/שנה).** | **פרטים בדבר אנשי קשר שהיו שותפים לפרויקט (יש לציין שם, ומס' טלפון).** |
|  |  |  |  |  |
|  |  |  |  |  |
|  |  |  |  |  |

טבלת אמות מידה איכותיות- קידום חדשנות כאמור בסעיף 8.1.3

|  |  |  |  |
| --- | --- | --- | --- |
| **ניסיון ניהולי של האחראי המקצועי בתחומים המפורטים בסעיף 7.7.1.2 בתחום** החקלאות הימית או הביולוגיה הימית או הביוטכנולוגיה או החקלאות או הסביבה. | **פרטים בדבר מסגרת הפרויקט תחומי פעילותו ותוצאותיו.** | **תקופת הפעלת הפרויקט. יש לציין מתאריך (חודש/שנה) ועד תאריך (חודש/שנה).** | **פרטים בדבר אנשי קשר שהיו שותפים לפרויקט (יש לציין שם, ומס' טלפון).** |
|  |  |  |  |
|  |  |  |  |
|  |  |  |  |

נספח ו' למכרז

**פירוט השירותים הנדרשים**

להלן פירוט השירותים הנדרשים מנותן השירותים. השירותים מחולקים לשני חלקים מרכזיים :

1. תשתית קהילה
2. אירועים

פירוט סך התקציב לכל מרכיב מסל השירותים וההוצאות שיוכרו לנותן השירותים מופיעים בנספח ז'.

יודגש ויובהר כי בסיום ההתקשרות או בכל מועד אחר שיקבע המשרד יעביר נותן השירותים לרשות המשרד את כלל החומרים, הקשורים למתן השירותים נשוא מכרז זה, לרבות מאגרי מידע והפלטפורמות האינטרנטיות של הקהילה, ובכלל זה אתר האינטרנט, בלוג\ים, חשבונות פייסבוק, לינדקאין, תוכנית העבודה וכל המסמכים שהוכנו לצורך מתן השירותים נשוא מכרז זה.

משרד/משרדי הקהילה ימוקמו בעיר אילת ו/או בחבל אילות.

\*יצוין כי ככל ויהיו הנחיות רשמיות בעקבות התפשטות נגיף הקורונה בתקופת מתן השירותים, אופי השירותים עשוי להשתנות בהתאם להנחיות. יודגש ויובהר כי נותן השירותים יידרש לעמוד בהנחיות שייקבעו בעקבות התפשטות נגיף הקורונה כפי תוקפן מעת לעת.

* + - 1. **תשתית קהילה**
		1. **פיתוח וניהול בסיס נתונים:**

נותן השירותים יקים, יתחזק, וינהל בסיס נתונים אשר יכלול יזמים, חברות, חוקרים, משקיעים ובעלי עניין נוספים בתחום הפעילות של קהילת החדשנות. בסיס הנתונים יפותח ויעודכן באופן שוטף (להלן: "**מאגר מידע של הקהילה**" ו\או "**המאגר**" ו\או "**מאגר המידע**").

בסיס הנתונים יהיה מטוייב בהתאם להנחיות וועדת ההיגוי, לרבות פילוח סוגי קהלי היעד השונים של הקהילה, תחום פעילותם, פרטי הקשר שלהם, פרטי החברות, סוגי ההתקשרויות, השתתפות באירועים ועוד. נותן השירותים יזין ויעדכן את בסיס הנתונים על בסיס קבוע והשוטף.

נותן השירותים יקים את בסיס הנתונים, בין אם באמצעות רכישת מאגרי מידע, שתעשה בהתאם לכל דין ומבלי שיפגעו זכויותיהם של צדדים שלישיים, או באמצעות פניה יזומה לקהלים רלוונטיים או בדרך אחרת שתוחלט ע"י וועדת ההגוי. באחריות נותן השירותים להגדיל את בסיס הנתונים באופן תדיר ע"פ הגדרת יעדים אשר תיקבע בועדת ההיגוי.

באחריות נותן השירותים לפתח ממשקים להעברת הנתונים ממאגר המידע אל משרד הכלכלה והתעשייה, ככל שיידרש ובהתאם למבנה והפורמט אשר יוחלט ע"י המשרד, בפרק זמן סביר ובתאום עם הגורמים המקצועיים הרלוונטיים בהתאם להחלטת המשרד.

על נותן השירותים להציג יכולת לניהול המאגר על בסיס מערכת ניהול קשרי לקוחות מבוססת Microsoft Dynamic CRM. עם זאת יובהר, כי המשרד אינו מתחייב לבחור בהכרח במערכת מסוג זה לצורך ניהול המאגר.

נותן השירותים יציג לוועדת ההיגוי בתחילת ההתקשרות, מערכת או מערכות אפשריות על בסיסן ינוהל מאגר המידע. המשרד יאשר או יבחר את המערכת המועדפת עליו מבין המוצע או ידרוש את ניהול המאגר במערכת אחרת שאיננה מבין אלו שהוצעו לו ע"י נותן השירותים. ככל שיחליט המשרד, כי על נותן השירותים לנהל את המאגר במערכת אחרת, יהיה על נותן השירותים לפעול לרכישת המערכת או רכישת רישיונות לשימוש במערכת, ככל שיידרש. עלות המערכת תהא חלק מתקציב "הקמת ותחזוקת בסיס נתונים, רכישת בסיס נתונים, רשיונות תוכנה, ניהול ידע ותשתית למדידת אפקטיביות (סקרים וכיו"ב) ", כאמור בתכנית התקציבית.

נותן השירותים מתחייב לעמוד בהוראות חוק המחשבים ***,*** התשנ**״**ה 1995 **,** דיני הגנת הפרטיות ובכללם חוק הגנת הפרטיות ***,*** התשמ״א ***,*** 1981 [ותקנות הגנת הפרטיות](https://www.gov.il/he/Departments/General/data_security_info) **(**אבטחת מידע **)** התשע**״**ז 2017.

באחריות נותן השירותים לוודא כי כל מורשי הגישה למאגר יקבלו את אישור המשרד. כמו כן, המאגר יירשם אצל רשם המאגרים במשרד המשפטים ומשרד הכלכלה והתעשייה ירשם כבעלים של המאגר ונותן השירותים יהא מחזיק המאגר.

יודגש ויובהר כי איסוף מידע, שמירתו ושימוש בו ע"י נותן השירותים יבוצע עפ"י הוראות נוהל שיקבע המשרד עם תחילת ההתקשרות.

* + 1. **ניהול פלטפורמה אינטרנטית :**

נותן השירותים יפעל לנוכחות משמעותית במרחב המקוון אשר הינה מאבני היסוד של פעילות הקהילה, חיבור בעלי העניין ורתימתם לפעילות משותפת בתחום הקהילה.

נותן השירותים יאסוף וייצר תכנים, נתונים וידיעות על פעילות הקהילה וכן על נושאי תוכן רלוונטיים לקהילה ממקורות שונים, לשם שימוש ולהעשרת הקהילה. הפלטפורמה תופעל ע"י נותן השירותים בתיאום ועפ"י הנחיות וועדת ההיגוי ותעודכן באופן שוטף ועל בסיס קבוע, לכל הפחות אחת לשבוע.

הפלטפורמה המקוונת תכלול בין היתר ניוזלטר חודשי לחברי הקהילה, תפעול ותחזוקת אתר אינטרנט בעברית ובאנגלית, דף פייסבוק ודף לינקדאין אשר יתעדכנו על בסיס קבוע בתכנים איכותיים, מקוריים ורלוונטיים לקהילה, לרבות ראיונות משודרים, מאמרים מקצועיים, כתבות, סרטונים מוקלטים של פעילויות שבוצעו, לוח אירועים ועוד. נותן השירותים יעודד את חברי הקהילה לקחת חלק פעיל במרחב המקוון של הקהילה ויקדם דיאלוג ושיח מקצועי מפרה בין החברים. כמו כן, ייתכן ויעלה צורך במהלך תקופת ההתקשרות להרחיב את הנוכחות המקוונת, עפ"י דרישה והתפתחויות בתחום ועפ"י צרכי המשרד.

נותן השירותים יפרסם מידי חודש 10 פוסטים חדשים ברשתות המקוונות לכל הפחות (2-3 פוסטים מידי שבוע).

חברי ועדת ההיגוי של הקהילה יהיו רשאים להעביר לנותן השירותים הודעות ותכנים לפרסום עבור הקהילה על גבי הפלטפורמה המקוונת. כמו כן, סמלילי המשרד והמשרדים הנוספים השותפים בפעילות יופיעו בעמוד המרכזי באתר האינטרנט, בניוזלטר, בעמודי הפייסבוק והלינקדאין ובכל פלטפורמה או פרסום מקוון של נותן השירותים, בהתאם להוראות כל דין.

* + 1. **דו"ח שנתי – תמונת מצב הסקטור/ תחום הקהילה הרלוונטי:**

נותן השירותים יידרש להגשת דו"ח שנתי בתחילת ו/או בסיום כל שנת פעילות שיכלול את תמונת מצב הסקטור בהתייחס לנושאים הבאים:

* + - 1. ניתוח שוק – היקף, מספר השחקנים הפעילים, מגמות בולטות בארץ ובעולם, ניתוח כשלי השוק, אתגרים והזדמנויות לתעשייה.
			2. מעקב אחר מספר החברות הפועלות בתחום, בחלוקה לתתי סקטורים, ושלבי הבשלות של החברות. המידע יוצג במלל ובצורה גרפית לארבעת הרבעונים האחרונים ( מאגר המידע המעודכן ביותר של החברות יצורף כנספח בסוף הדו"ח).
			3. במידה והיו - השקעות בולטות, גיוסים ורכישות שהתרחשו בשנה האחרונה , בתעשייה הרלוונטית. עבור כל גיוס יצוין: המגייס, תחום פעילותו, היקף הגיוס, והמשקיע. עבור כל רכישה: החברה הנרכשת ותחום פעילותה, הרוכש ותחום פעילותו, והיקף הרכישה.

נותן השירותים יגיש את הדו"ח עד 60 יום ממועד תחילת ו/או סיום ההתקשרות בשנה הראשונה ועד 45 יום ממועד תחילת ההתקשרות החל מהשנה השנייה ואלך

* + 1. **דו"ח פעילות מפורט:**

אחת לרבעון יגיש נותן השירותים לועדת ההיגוי דו"ח פעילות עפ"י הפירוט הבא:

1. סיכום רבעוני: כלל האירועים שהתרחשו בקהילה באותו הרבעון- אירועים אותם ארגן נותן השירותים ואירועים חיצוניים בהם השתתף (מועד האירוע, עיקרי התכנים, משתתפים עפ"י פילוח וכיו"ב). תיעוד פעילויות מרכזיות שהתרחשו עם חברי הקהילה לסוגיהם (יזמים, סטארט-אפים, אנשי תעשיה, ממשלה, קרנות, משקיעים וכד').
2. תכנון מול ביצוע – עמידה ביעדי תוכנית העבודה כפי שהוגדרו לכל פעילות.
3. מדדי תוצאה – מעקב, ניתוח ודיווח על מדדי התוצאה של הפעילות, עפ"י הנחיות ועדת ההיגוי.
4. תחזית לרבעון הבא שתכלול בין היתר את אירועים, פעילויות תשתית וקידום, לרבות פעילות במרחב המקוון ויעדים המתוכננים לאותו רבעון.

ועדת ההיגוי תהיה רשאית לעדכן את מבנה הדו"ח הרבעוני באופן שיכלול פרטים נוספים או שונים מהנ"ל, בתיאום עם נותן השירותים. את הדו"ח הרבעוני יגיש נותן השירותים עד ל-15 לחודש הראשון בכל רבעון עבור הרבעון שהסתיים.

* + 1. **שם וסמליל הקהילה:**

המשרד יהיה רשאי לקבוע את שם וסמליל הקהילה. כמו כן, המשרד יהיה רשאי לדרוש מנותן השירותים פריטי עיצוב לרבות פריטים דיגיטליים ו/או מודפסים (כגון מודעות, באנרים, תבנית פוסטים ברשתות החברתיות וכיו"ב) על פי עקרונות מוגדרים מראש, כך למשל עיצוב על פי ספר המיתוג של היחידה או כל שפת מיתוג אחרת שתוגדר ע"י המשרד. ועדת ההיגוי תאשר את שם הקהילה וסמליל הקהילה עם תחילת ההתקשרות עם נותן השירותים.

* + - 1. **אירועים**
1. נותן השירותים יפעל לקיום רצף של אירועים לכל אורך שנת הפעילות, לצורך השגת מטרות הקהילה. האירועים יעוגנו בתוכנית עבודה שתגובש ע"י ועדת ההיגוי עם נותן השירותים, עפ"י הצעתו במכרז.
2. כ-60% מנפח הפעילות של הקהילה יתקיים בעיר אילת וחבל אילות.
3. ועדת ההיגוי תהיה רשאית לבצע שינויים בהצעתו של נותן השירותים, להוסיף או להוריד אירועים, לקבוע תכנים לאירועים ופנייה לקהלי יעד, והכל במסגרת מגבלת התקציב אשר הוגדרה במכרז זה ובתיאום עם נותן השירותים במסגרת ועדת ההיגוי. תוכנית העבודה הסופית לקהילה תאושר ע"י הועדה.
4. כל פעילות או אירוע של נותן השירותים בשם הקהילה, אשר אינה כלולה בתוכנית העבודה שאושרה ע"י ועדת ההיגוי, דורשת **אישור פרטני מראש** של ועדת ההיגוי.
5. בכל האירועים אשר יתקיימו במסגרת הקהילה, נותן השירותים יהיה אחראי לארגון וביצוע של המפגש מראשיתו ועד סופו, לרבות גיבוש התכנים ואיתור מוזמנים רלוונטיים, הוצאת הזמנות, פרסום האירוע וקידום ברשתות ובאתרים, רישום, התקשרות עם ספקים חיצוניים (לרבות לצורך שכירת מקום, אספקת שירותי קייטרינג, הפקת חומרים פרסומיים, עיצוב גרפי, צילום ותיעוד במהלך המפגש, ועוד ככל הנדרש). ארגון וביצוע המפגש, לרבות תוכנו, יהא בהתאם להנחיות ועדת ההיגוי. נותן השירותים יידרש לבצע את כלל ההתקשרויות האמורות לעיל וזאת בהתאם לרוח תקנות חובת המכרזים ובתיאום עם ועדת ההיגוי.
6. נותן השירותים יפעל להנגשת התכנים שנוצרו באירועים השונים לקהילה כולה, באמצעות חשיפת התכנים המרכזיים, לרבות הסרטתם ופרסומם בפלטפורמות השונות העומדות לרשות הקהילה.
7. נותן השירותים ישלב באירועים דוברים בכירים בעלי שם וערך מוסף בתחום התוכן הספציפי בו עוסקת הקהילה, כל הדוברים יאושרו על ידי ועדת ההיגוי, ובכלל זה התשלום שישולם לדוברים, ככל שישולם. חברי ועדת ההיגוי של הקהילה יהיו רשאים לשלב דוברים מטעמם באירועים השונים, בהתאם לצורך ולעניין.
8. סמליל המשרד וסמלילי המשרדים הנוספים החברים בועדת ההיגוי, יופיעו בכל פרסומי האירועים, בין אם דיגיטליים או מודפסים, לרבות הזמנות, חוברות וחומרים שיחולקו לקראת ובמהלך האירוע, קטלוגים, מפות, עיצובי במה וקירות, עמודי תצוגה, שלטים, פודיום וכיו"ב, בין אם באופן מקוון ובין אם מודפס , לאחר קבלת האישורים הנדרשים לכך ובהתאם להוראות כל דין. נציג המשרד יאשר מראש הופעת הסמליל.
9. ועדת ההיגוי תחליט לגבי כל אירוע באם ברצונה לגבות דמי השתתפות וזאת בהתאם לשיקול דעתה הבלעדי ולזוכה לא תהיה כל טענה, דרישה ו\או תביעה כלפי המשרד ו\או מי מטעמו בקשר לכך. גובה דמי ההשתתפות שיקבעו לא יעלה על 30% מעלותו הכוללת של האירוע, כאשר ועדת ההיגוי תהא רשאית לחרוג ממגבלה זו מנימוקים מיוחדים בלבד. הזוכה יידרש לגבות דמי השתתפות ממשתתפי הכנס בהתאם להחלטת והנחיות הוועדה, ויעביר אליה דיווח בדבר דמי ההשתתפות שנגבו. דמי ההשתתפות יופחתו מעלותו הכוללת של האירוע ויתרת התקציב של האירוע תשולם בהתאם להצעת המחיר של הזוכה.
10. כמו כן, נותן השירותים יהיה רשאי לגייס חסויות לאירועים ובלבד שיפרסם נותן השירותים קול קורא לשיתופי פעולה וקיום פעילויות באירועים, אשר יהיה פתוח לקבלת הצעות מכל גוף רלוונטי לתחום הפעילות של הקהילה. הקול הקורא יובא לאישור ועדת ההיגוי טרם פרסומו, וכן כל הצעה למתן חסות לאירוע תובא גם היא לאישור הועדה.
11. יודגש כי גיוס חסויות יתאפשר לצורך קיום אירוע ספציפי ולא לפעילות שוטפת. זאת ועוד, חסויות יתאפשרו גם באירוע הכנס השנתי\אירוע מרכזי ובלבד שגובה כל חסות לא תעלה על 20% מהיקף הכנס השנתי, בין אם בכסף או בשווי כסף.
12. כל פעילות בינלאומית שתבוצע ע"י נותן השירותים ביחס לאירועים (לרבות הזמנת מרצים ודוברים מחו"ל, משיכת משקיעים, חברות רב לאומיות ו/או זרות לכנסים, אירועי חשיפה וקידום וכיו"ב) דורשת תיאום מוקדם מול המשרד. יודגש כי גם במקרה של קבלת הזמנה להשתתפות באירוע בחו"ל לרבות מימון הגעתו של נותן השירותים או מי מטעמו לאירוע המתקיים מחוץ לישראל, יש לבצע תיאום מוקדם מול המשרד.
13. כמות וסוגי האירועים שיבוצעו ע"י נותן השירותים מוגדרת בנספח ו1. להלן מפורטים כלל סוגי האירועים האפשריים.
	* 1. **מפגשים (מיטאפים / meetups)**

במהלך כל שנת פעילות יקיים נותן השירותים מפגשים סביב נושאי תוכן שונים בהתאם לתחומי הקהילה. המפגשים (מיטאפים) הינם אירועים מצומצמים יחסית, אשר יוצעו לחברי הקהילה ומטרתם חשיפה, העשרה מקצועית של ההון האנושי בקהילה, יצירת שיח בין מגזרי בין בעלי העניין השונים בקהילה, וכן קידום נטוורקינג ורישות בין חברי הקהילה.

הנושאים בהם יעסקו ה מפגשים השונים יכולים לעלות הן מחברי ועדת ההיגוי בהתאם למטרות וסדרי עדיפויות של משרדיהם, והן ממנהל הקהילה עפ"י היכרותו עם התחום ובהתאם לעולה ממשובים ובקשות של חברי הקהילה. בכל מקרה, הנושאים למפגשים השונים יאושרו ע"י ועדת ההיגוי כחלק מתוכנית העבודה של הקהילה.

בכל המפגשים לעיל, נותן השירותים יהיה אחראי לארגון וביצוע של המפגש מראשיתו ועד סופו, לרבות גיבוש התכנים ואיתור מוזמנים רלוונטיים, הוצאת הזמנות, קידום ברשתות ובאתרים, רישום, התקשרות עם ספקים חיצוניים (לרבות לצורך שכירת מקום, אספקת שירותי קייטרינג, הפקת חומרים פרסומיים, עיצוב גרפי, צילום ותיעוד במהלך המפגש, ועוד ככל הנדרש). ארגון וביצוע המפגש, לרבות תוכנו, יהא בהתאם להנחיות ועדת ההיגוי.

אורכו הממוצע של מפגש הינו כ-3 שעות ויכול שיתקיים בשעות הבוקר, הצהריים, או הערב, בתיאום עם ועדת ההיגוי, כאשר העדיפות הינה לקיימם בשעות הערב.

המפגשים מחולקים לשלוש קטגוריות:

1. **מפגש (מיטאפ) קטן** – עד 40 איש. מפגש מסוג זה יתקיים בד"כ לקהל יעד מוגדר מראש, לצורך מטרה ספציפית (למשל מפגש מנהלים בכירים בתעשייה לגיבוש עמדה ו/או סעור מוחות בתחום מסוים, שולחן עגול רגולטור-תעשייה בנושא מסוים, מפגש משוב והיערכות לקראת פעילות גדולה וכיו"ב).

נותן השירותים יפעל להשכרת מקום מתאים לכמות המשתתפים (אולם/ חדר דיונים בד"כ) וכן להגשת כיבוד קל במהלך האירוע, לכל הפחות עפ"י הפירוט המופיע בנספח ז'.

כמו כן, נותן השירותים ידאג לצילום ותיעוד המפגש, ציוד טכני בסיסי להצגת מצגות ו/או סרטים, וכן הפקת חומרים למשתתפים בהתאם לצורך.

1. **מפגש (מיטאפ) בינוני** – עד 100 איש. מפגש מסוג זה יתקיים לחשיפה וקידום נושא מסוים בליבת הפעילות של הקהילה, ויהיה פתוח לרישום לכל חברי הקהילה. דגש מיוחד ינתן לנטוורקינג בין המשתתפים.

נותן השירותים יפעל להשכרת מקום מתאים לכמות המשתתפים (אולם כנסים/ אירועים/ אזור קבלת פנים) הכולל ציוד טכני להצגת מצגות ו/או סרטים וציוד הגברה מתאים.

בנוסף, יפעל להגשת מזון ומשקאות עפ"י הפירוט המופיע בנספח ז'.

כמו כן, נותן השירותים ידאג לצילום ותיעוד המפגש, וכן הפקת תגי שם, עמדת רישום, וחומרים מודפסים למשתתפים בהתאם לצורך.

1. **מפגש (מיטאפ) גדול** – עד 200 איש. מיועד לאירועים המיועדים לקידום נושאים רחבים יותר, המערבים מספר גדול של בעלי עניין, או למפגשים "רגילים" בקהילות גדולות. פירוט השירותים במפגש זה בדומה לשירותים המפורטים במפגש בינוני לעיל, בהתאם לכמות המשתתפים הגדולה יותר (מקום גדול יותר, מזון ומשקאות, עמדת רישום נוספת במידת הצורך וכו').

כמו כן, עפ"י הנחיית ועדת ההיגוי, יפעל נותן השירותים לתיאום מראש של פגישות בין המשתתפים במפגש. לצורך כך ידאג נותן השירותים לחדר פגישות ונציג מטעמו אשר יהיה אחראי על ניהול התיאום לפני ובמהלך האירוע.

* + 1. **אירוע השקה**

נותן השירותים יקיים אירוע השקה לצורך חשיפת הקהילה, מטרותיה, חיבור בעלי העניין לפעילות הקהילה, וקידום נושאים בליבת התחום.

אירוע ההשקה יתקיים עד ארבעה חודשים מיום הקמת הקהילה. האירוע יהיה בד"כ באורך עד 6 שעות משעות הבוקר ועד שעות הצהריים (08:30-14:30) או שעות הצהריים עד הערב (14:30-20:30), ויכלול בד"כ עד 500 משתתפים.

דוברים מטעם המשרד והשותפים הממשלתיים החברים בועדת ההיגוי ישולבו כדוברים מרכזיים באירוע עפ"י הנחיות ועדת ההיגוי.

נותן השירותים ידאג להשכרת מקום מתאים לכמות המשתתפים הכולל ציוד טכני להצגת מצגות ו/או סרטים וציוד הגברה מתאים. כמו כן, ידאג לעיצוב המקום (לרבות שילוט, גב במה, פודיום וכיו"ב) עפ"י המיתוג שנבחר לקהילה. בנוסף, יפעל נותן השירותים להגשת מזון ומשקאות עפ"י הפירוט הבא המופיע בנספח ז'.

כמו כן, נותן השירותים ידאג לצילום מקצועי ותיעוד המפגש (סטילס +וידאו), וכן הפקת תגי שם, עמדת רישום, וחומרים מודפסים למשתתפים בהתאם לצורך.

* + 1. **אירוע משקיעים**

אירוע משקיעים הינו אירוע שמטרתו לתת במה להצגת מיזמים ולאפשר מפגש בין משקיעים איכותיים ליזמים וחברות, בשלבים שונים, בתחום הפעילות של הקהילה. אפשר שהאירוע יתקיים כמרתון הצגת מיזמים מוגדר מראש (תחום בזמן לכל הצגה) או באופן אחר, חלוקה של המיזמים עפ"י תתי תחומים, שלבי בשלות, סבבי השקעה, או אחר. ככלל, ההרשמה להצגה באירוע תהיה פתוחה לכל יזם באופן שוויוני, עפ"י תנאי האירוע והגדרותיו. במידה ויש הכרח לבצע מיון של מציגים (מסיבות זמן, מקום או אחר), תהליך המיון יתבצע עפ"י קריטריונים שאושרו מראש ע"י ועדת ההיגוי.

נותן השירותים יפעל לאיתור משקיעים, זרים וישראלים, לרבות זרועות השקעה של תאגידים, קרנות השקעה, משקיעים פרטיים וכיו"ב. ככלל, הציפייה היא ששיעור המשקיעים הפעילים באירוע יהיה כ-25% מתוך כלל המשתתפים באירוע.

נותן השירותים ידאג להשכרת מקום מתאים לכמות המשתתפים הכולל ציוד טכני להצגת מצגות ו/או סרטים וציוד הגברה מתאים. כמו כן, ידאג לעיצוב המקום (לרבות שילוט, גב במה, פודיום וכיו"ב) עפ"י המיתוג שנבחר לקהילה. באחריות נותן השירותים לוודא כי סמלילי המשרדים החברים בועדת ההיגוי של הקהילה מופיעים בכל התוצרים שיוצגו במקום האירוע, וזאת לאחר קבלת האישורים הנדרשים לכך ובהתאם להוראות כל דין. נציג המשרד יאשר מראש הופעת הסמליל.

בנוסף, יפעל נותן השירותים להגשת מזון ומשקאות עפ"י הפירוט בנספח ז'.

נותן השירותים ידאג לצילום מקצועי ותיעוד המפגש, וכן הפקת תגי שם, עמדת רישום, וחומרים מודפסים למשתתפים לרבות חוברת (קטלוג) סטארטאפים הפעילים בקהילה וחומרים נוספים בהתאם לצורך.

* + 1. **תחרויות אתגר (Challenges):**

תחרויות אתגר (challenges) הינן כלי עולמי מקובל להשגת פיתוחים פורצי גבולות ומסגרות בעולם החדשנות. הרעיון מבוסס על בחירת אתגר חדשני בתחום אותו רוצים לקדם, והצגתו בפני הקהל הרחב (יכולים להיענות לו חברות קיימות, או קבוצות המוקמות לטובת הנושא ומורכבות מיזמים, מתכנתים, מהנדסים, מעצבים, אנשי עסקים או סטודנטים). כל אתגר נמשך מספר חודשים, וכולל יישום מתווה חדשנות לארגון: קיום סמינר פנימי בארגון, איתור אתגרים (טכנולוגים בעיקר), בחינת פתרונות קיימים, יצירת תחרות לפתרון האתגרים ובסופו חבר שופטים מומחים בהרכב שייקבע ע"י ועדת ההיגוי מכריז על הזוכים, ועוד.

נותן השירותים יפעל לאיתור והגדרת "אתגרים" מול שחקנים שונים, חשיפתם לקהל היזמים וסיוע ביצירת מיזמים משותפים. לצורך כך יפרסם נותן השירותים בערוצי הפרסום של הקהילה קול קורא לקבלת הצעות לעריכת אתגרים מגופים ישראלים (ציבוריים או פרטיים) וזרים, עפ"י הנחיית ועדת ההיגוי. נותן השירותים ינהל את מהלך האתגר מול הגופ/ים הנבחרים מראשיתו ועד סופו, לרבות הגדרת אבני דרך לתהליך, פרסום ושיווק לקהילת היזמים המקומית, ארגון מפגשים (meetups) למשתתפי האתגר, פגישות אחד על אחד, איתור מנטורים לליווי התהליך וכו'.

בכל אתגר יתקיימו שני אירועים מרכזיים:

1. אירוע לחשיפת האתגר – הצגת העקרונות, הצורך עליו בא האתגר לענות, מבנה הפעילות, אופן ההשתתפות, הצגת הפרס לזוכים. אירוע בסגנון מפגש (מיטאפ).
2. אירוע גמר האתגר – לאחר תהליך בחירת הפתרונות המתאימים, יקיים נותן השירותים אירוע גמר למיזמים השונים שנבחרו. באירוע זה יציגו המיזמים את פתרונותיהם וכן יועבר תוכן איכותי הקשור לנושא האתגר.

נותן השירותים יפעל להעמדת מקום מתאים לביצוע האירועים, ציוד טכני מתאים לשימוש המשתתפים (ציוד מחשוב, הגברה, אינטרנט מהיר עפ"י הנדרש, הנגשת מאגרים, השכרת מיוד חומרה וכיו"ב), מזון ומשקאות בהתאם למפורט בנספח ז'. כמו כן, נותן השירותים ידאג לצילום מקצועי ותיעוד המפגש (סטילס +וידאו), וכן הפקת תגי שם, עמדת רישום, וחומרים מודפסים למשתתפים בהתאם לצורך.

* + 1. **כנס שנתי/אירוע מרכזי:**

אחת לשנה, אלא אם יוחלט אחרת ע"י ועדת ההיגוי, יקיים נותן השירותים כנס שנתי אשר יהווה אירוע שיא בפעילות השנתית, ומוקד משיכה לחברות, משקיעים , נציגי חברות ואנשים הפועלים בתחום הקהילה. הכנס יהווה חלון ראווה של מצוינות, חדשנות ויזמות בתחום זה. במהלך האירוע יוצגו הרצאות וסדנאות, וייווצר מפגש בלתי אמצעי של אנשים שונים, בו לכל יזם וחברה אשר פועלים בתחום תהיה הזדמנות לפגוש, להציג ולשתף פעולה עם שחקנים אחרים בתחום.

אורך הכנס השנתי יום שלם (8 עד 10 שעות). נותן השירותים יהיה אחראי לארגון וביצוע האירוע מראשיתו ועד סופו בכל ההיבטים לרבות גיבוש הקונספט, הכנת תכני ותוכנית האירוע, איתור מרצים ודוברים, פרסום ושיווק, ניהול רישום, וכן ארגון לוגיסטי של הכנס (לרבות שכירת מקום וקבלת אישורים נדרשים לקיום האירוע, אספקת מזון עפ"י המפורט בנספח ז', ציוד הגברה, דיילים, אבטחה, שילוט, הפקת חומרים פרסומיים, וכיו"ב).

האירוע יתקיים תוך שיתוף ותיאום מוקדם עם וועדת ההיגוי ובאישורה.

* + 1. **סדנאות מקצועיות:**

נותן השירותים יפעל לקיום סדנאות מקצועיות בהתאם להנחיות ועדת ההיגוי. מטרות הסדנא המקצועית הינה הקניית ידע בתחום החקלאות והביולוגיה הימית, חשיפה למידע ו/או הקניית מיומנויות, חשיפה לכלים ומתודולוגיות להטמעת חדשנות, ויצירת קהילה לומדת ומרושתת בקרב קהל היעד שנבחר לסדנא. הסדנאות לרוב יותאמו ויתקיימו עבור קהל יעד מצומצם ומוגדר מראש ויהיו פתוחות לרישום עבור קהל היעד הנבחר בלבד. נותן השירותים יפעל לגיבוש רשימת תפוצה המתאימה והרחבה ביותר, וכן לפנייה יזומה למשתתפים פוטנציאלים בסדנא, תוך מתן הזדמנות שווה להירשם לסדנא. במידה ויהיה צורך לתעדף בין משתתפים בסדנא, הקריטריונים לתעדוף ייקבעו ע"י ועדת ההיגוי. מפגשי הסדנא לרוב יתקיימו בצורה עתית לאורך תקופה מוגדרת, אך ייתכן ויתקיימו גם באופן חד פעמי, על פי החלטות ועדת ההיגוי של הקהילה.

כמו כן, נותן השירותים יהיה אחראי לגיבוש התכנים וסדר היום לסדנא, הפקת חומרים מקצועיים, תיעוד הסדנא וכן לכל ההכנות הלוגיסטיות הכרוכות בקיום הסדנא. נציג ועדת ההיגוי יישא דברים ו/או ישתתף בסדנא. תכני הסדנא, מועדיה, ורשימת הדוברים ו/או מרצים בסדנא יאושרו מראש ע"י ועדת ההיגוי.

* + 1. סיורים מקצועיים באילת ובחבל אילות

נותן השירותים יפעל לקיום פעילות ממוקדת לחשיפת האקוסיסטם וקידום פיתוח כלכלי בעיר אילת, ובכלל זה באמצעות קיום סיורים ממוקדים לקהלי היעד בנושא חקלאות וביולוגיה ימית בעיר אילת ובחבל אילות.

ועדת ההיגוי תאשר מראש את קהלי היעד, אופי הסיור ותוכנו, וכן מבנה ההוצאות שיוכרו במסגרת הסיור. כמו כן, תהיה הועדה רשאית להחליט על הוספת או גריעת תכנים או נקודות עניין במהלך הסיור, שילוב דוברים וכיו"ב.

**נספח ו' 1**

**תוכנית תקציבית**

פעילות הקהילה תסתמך על תוכנית העבודה שתוצע על ידי נותן השירותים ותאושר ע"י ועדת ההיגוי של הקהילה. ככלל, פעילות הקהילה הינה כלל ארצית, יאך יינתן דגש מיוחד לפעילות בעיר אילת ובחבל אילות, בהתאם להחלטת ממשלה 4662:

* 1. כ60% מנפח הפעילות של הקהילה יהיה בעיר אילת ובחבל אילות . החלטה על אופי הפעילויות ומיקומן תתקבל ע"י ועדת ההיגוי של הקהילה.
	2. משרדי הקהילה ימוקמו בעיר אילת ו/או בחבל אילות.

יובהר כי נותן השירותים יפעל על פי הנחיות המשרד וההחלטות אשר יתקבלו בוועדת ההיגוי.

ועדת ההיגוי תגדיר בתחילת שנת הפעילות את מדדי התוצאה לפעילות הקהילה.

**תשתית**

|  |  |  |  |
| --- | --- | --- | --- |
| **רכיב** | **תקציב מקסימלי בש"ח**  | **השתתפות משרד הכלכלה 85%** | **השתתפות מפעיל הקהילה 15%** |
|
|
| עלות שכר מעביד שנתית לאחראי המקצועי (מנהל קהילה) (100% משרה) | 360,000 | 306,000 | 54,000 |
|
|
| עלות שכר מעביד שנתית לרכז פרויקטים (100% משרה) | 180,000 | 153,000 | 27,000 |
|
| שכירות ועלויות ניהול משרד באילת או חבל אילות (ארנונה, חשמל, מים, תקשורת ועוד)\* | 120,000 | 102,000 | 18,000 |
|
|
| אירוח ונסיעות לרבות סיורים באזור אילת ו/או חבל אילות | 50,000 | 42,500 | 7,500 |
| יחסי ציבור ושיווק, הקמה, עיצוב וכתיבת תוכן, תחזוקה וניהול פלטפורמות שיווק לרבות מדיה חברתית ואתר אינטרנט  | 90,000 | 76,500 | 13,500 |
|
|
| הקמת ותחזוקת בסיס נתונים, רכישת בסיס נתונים, רשיונות תוכנה, ניהול ידע ותשתית למדידת אפקטיביות (סקרים וכיו"ב)  | 60,000 | 51.000 | 9,000 |
|
|
| תקורה (4% מסך החוזה) עבור הנהלה וכלליות, הנהלת חשבונות, רואי חשבון והוצאות אחרות בלי צפויות | 48,960 |  |  |
|
|
| **סה"כ עלות תשתית קהילה בש"ח**  | **908,960** | **752,250** | **132,000** |
|

**אירועים**

|  |  |  |  |  |
| --- | --- | --- | --- | --- |
| **פעילות** | **כמות** |  | **עלות מקסימלית ליחידה בש"ח**  | **תקציב מקסימלי בש"ח**  |
| **יעדים**  |
|   |
| מיטאפ (קטן) / שולחנות עגולים/ סדנאות | 4 | מספר משתתפים ממוצע - 40 | 6,000 | 24,000 |
|
| מיטאפ (בינוני) | 2 | מספר משתתפים ממוצע - 120 | 20,000 | 40,000 |
|
| אירוע השקה  | 1 | מספר משתתפים ממוצע - 300 | 200,000 | 200,000 |
|
|
|
| פעילויות נוספות עפ"י אישור ועדת ההיגוי\* |   |   | 100,000 | 100,000 |
|
| **סה"כ עלות אירועים בקהילה בש"ח**  | **364,000** |
|

|  |  |
| --- | --- |
| **סה"כ תקציב שנתי לקהילת ביוטכנולוגיה וחקלאות ימית**  | **1,272,960,** |
|

\*המציע יכלול בהצעתו יוזמות לפעילויות חדשות או הרחבות לפעילויות קיימות. זכייה במכרז לא מחייבת קבלת הצעת המציע בסעיף זה. תוכנית העבודה הסופית של הזוכה במכרז תאושר ע"י ועדת ההיגוי בתחילת שנת הפעילות. במידה ולא יוצעו הצעות לפעילות, המשרד יהיה רשאי להחליט כיצד יוקצה סכום זה.

**נספח ז' –הוצאות מוכרות**

* תקציב הקהילה לא יכלול עלויות של רכוש קבוע, אלא רכוש מתכלה בלבד.

**תשתית**

* השתתפות המשרד בהוצאות תשתית הקהילה תעמוד על 85%, . נותן השירותים יידרש לממן ממקורותיו 15% מהוצאות התשתית שיוכרו במסגרת מתן השירותים, בין אם בכסף או בשווה כסף.
* יובהר כי העלויות מתייחסות לתשתית לניהול קהילה לתקופה של 12 חודשים. כמו כן יובהר כי ועדת ההיגוי תהיה רשאית להמליץ על שינויים בהרכב ההוצאות, בין אם במהלך השנה או בין שנה לשנה, בהתאם לצורך בתיאום עם נותן השירותים (שינויים כגון הוספת או גריעת כוח אדם, עדכון תקציבי שיווק,אירוח וכיו"ב). השינויים יאושרו ע"י היחידה המקצועית וחשבות המשרד.
* יובהר כי עלויות השכר המופיעות בטבלה הינן עלויות שכר מעביד מקסימליות.
* יובהר כי המשרד שומר לעצמו את הזכות להכיר בהוצאות נוספות שלא פורטו בנספח זה והכל בהתאם לשיקול דעתו הבלעדי ולאמור במפרט מכרז זה.
* יובהר כי השתתפות המשרד בעלויות תתבצע עפ"י העלויות הפועל של נותן השירותים ותשולם בהתאם לדו"ח רו"ח מטעם העמותה אשר יוגש למשרד עם דרישת התשלום. **יודגש ויובהר כי התשלום יהא בהתאם לתשלום בפועל** ולא יעלה על התמורה הקבועה בתוכנית התקציבית כאמו**ר בנספח ו'1.**

| **רכיב** | **תקציב שנתי מקסימלי בש"ח**  |
| --- | --- |
|
|
| עלות שכר מעביד שנתית למנהל קהילה (100% משרה) | 360 000 |
|
| עלות שכר מעביד שנתית למנהל תחום (100% משרה) | 240,000 |
|
| עלות שכר מעביד שנתית לרכז פרויקטים (100% משרה) | 180,000 |
|
| שכירות ועלויות ניהול משרד (ארנונה, חשמל, מים, תקשורת ועוד) | 90,000 |
|
| אירוח ונסיעות לרבות סיורים באזור אילת ו/או חבל אילות | 100,000 |
| יחסי ציבור ושיווק, הקמה, עיצוב וכתיבת תוכן, תחזוקה וניהול פלטפורמות שיווק לרבות מדיה חברתית ואתר אינטרנט  | 120,000 |
|
|
| הקמת ותחזוקת בסיס נתונים, רכישת בסיס נתונים, רשיונות תוכנה, ניהול ידע ותשתית למדידת אפקטיביות (סקרים וכיו"ב)  | 120,000 |
|
|
| תקורה (4% מסך החוזה) עבור הנהלה וכלליות, הנהלת חשבונות, רואי חשבון והוצאות אחרות בלי צפויות | עפ"י סך החוזה |
|
|

**אירועים ופעילויות נוספות**

בחלק זה יפורטו רכיבי העלות אשר יוכרו בכל פעילות מבין הפעילויות המפורטות בנספח ו' השירותים הנדרשים. יובהר כי במידה ויוחלט לאפשר פעילויות נוספות במסגרת תוכנית העבודה של הזוכה במכרז, וועדת ההיגוי תאשר מראש את ההוצאות המוכרות לכל פעילות.

 דגשים:

* התוכנית התקציבית הסופית תיקבע עם הזוכה במכרז, בהתאם למפרט הספציפי שאושר לפעילות, היקף האירועים הצפוי, ולעלויות המשוערות המתוארות במחירון האירועים המופיע בנספח ז'.
* התשלום יבוצע לאחר ביצוע בפועל ועמידה מלאה ביעדים שנקבעו לכל פעילות או עפ"י ביצוע החלק היחסי של היעדים.

התשלום יבוצע על פי הוצאות בפועל של נותן השירותים, בהתאם לדו"ח רו"ח מטעם העמותה. **יודגש ויובהר כי התשלום יהא בהתאם לביצוע בפועל ולא יעלה על התמורה הקבועה בתוכנית התקציבית המפורטת במכרז זה.**

* לגבי כל אירוע יוכרו ההוצאות כמפורט בנספח זה עד לעלות הכוללת המקסימלית של האירוע כמפורט בנספח ו'1. המשרד שומר לעצמו את הזכות להכיר בעלויות שלא פורטו בנספח זה עפ"י שיקול דעתו טרם ביצוע האירוע. באחריות נותן השירותים לקבל את אישור המשרד מראש באשר לעלויות אלו.
* הזמנת מרצים, שופטים או מנטורים בתשלום לאירועים, סדנאות וכנסים תאושר מראש ע"י ועדת ההיגוי.
* באירוע מסוג אתגר, השתתפות בפרסים לזוכים תאושר מראש ע"י ועדת ההיגוי.
* הגדרות מזון באירועים עפ"י המפתח להלן:

**כיבוד קל** - מאפים מתוקים ומלוחים/ כריכונים, שתייה קרה וחמה, מגשי ירקות ופירות חתוכים.

**ארוחה קלה** - בסגנון מזנון צלחת-מזלג. כריכונים במילויים שונים (בשרי/צמחוני), טורטיות ו/או קישים אישיים, תוספת (צמחוני/ בשרית), מגשי ירקות (חיים/מבושלים), קינוחים אישיים/עוגות/עוגיות, באירועי ערב בלבד בר (בירה ויין) אספרסו בר מלא (כולל שתייה קלה ומים), כלי הגשה רב פעמיים.

**ארוחה מלאה** - בסגנון בופה, בהושבה/ הושבה מדורגת. מזנונים שונים המכילים עמדות סלטים, עמדות מרכזיות שלוש מנות עיקריות (בשרי/צמחוני) לפחות ושלוש תוספות, עמדות קינוחים, שתייה קלה, אספרסו בר מלא, בר (בירה ויין), כלי הגשה רבה פעמיים.

| **סוג פעילות** | **כמות משתתפים מוערכת**  | **הוצאות מוכרות**  |
| --- | --- | --- |
| **אירוע באורך של עד 3 שעות לחברי הקהילה מסוג מיטאפ/ שולחנות עגולים/ אירוע חדשנות**  בוקר/צהריים/ ערב | עד 40 | שכירות מקום (לרבות חדר דיונים/ אולם/ שטח התכנסות), מרצים, הפקת חומרים, כיבוד קל או ארוחה קלה (מפתח עד 70 ₪ לאדם) |
|
|
| עד 100 |
|
|
| עד 250 |
| **אירוע באורך עד 6 שעות לחברי הקהילה מסוג אירוע השקה/אירוע שנתי לקהילות מתחילות/ אירוע משקיעים לקהילות בוגרות** בוקר עד צהריים/ צהריים עד ערב | עד 500 | שכירת מקום (לרבות אולם, חדרי דיונים וקבלת פנים), מרצים, ציוד טכני, מיתוג, עיצוב והפקת חומרים (לרבות תגי שם, אג'נדה), תיעוד וצילום בסטילס ווידאו בהתאם לצורך, כיבוד: ארוחה אחת קלה + ארוחה אחת מלאה (מפתח עד 120 ₪ לאדם) |
|
|
|
|
|
|
| **אירוע באורך עד 10 שעות מסוג אירוע שנתי/ כנס מרכזי/ יריד תעסוקה** משעות הבוקר עד שעות אחה"צ  | 500 ומעלה | שכירת מקום בהתאם לכמות המשתתפים (לרבות אולמות, חדרי דיונים, אזור קבלת פנים, אזור פגישות), בינוי וריהוט (לרבות ריהוט ישיבה, במות, פודיום, ביתני תצוגה, עמודי דגלים, עמדות רישום), ציוד טכני (לרבות הגברה, אינטרנט, מסכים, מיקרופונים, צוות טכני), מיתוג, עיצוב והפקת חומרים, תיעוד וצילום בסטילס ווידאו, ציוד טכני (לרבות הגברה, אינטרנט, מסכים, מיקרופונים, צוות טכני), מרצים, כיבוד: ארוחה אחת מלאה+ שתי ארוחות קלות (מפתח עד 160 ₪ לאדם) |
|
|
|
|
|
|
|
|
|
|
|
| **אתגר, אירוע של 24 עד 48 שעות** | עד כ-200 | שכירת מקום בהתאם לכמות המשתתפים ואופי האירוע (לרבות מקום התכנסות מרכזי, חדרי עבודה, עמדות מחשב), ציוד טכני נדרש (לרבות הגברה, אינטרנט, כבלים וציוד הנדרש לצורך ביצוע אפקטיבי של מטרת האירוע וכיו"ב), רכישת מאגרי מידע או תוכן ייחודי לצורך קיום האירוע, מיתוג, עיצוב והפקת חומרים, תיעוד וצילום בסטילס ווידאו בהתאם לצורך, מרצים/ שופטים/ מנטורים, פרסים לזוכים, כיבוד: כיבוד קל ו/או ארוחות קלות עפ"י אורך האירוע  |
|
|
|
|
|
|
|
|
|
|
|
| **סדנא מקצועית (חצי יום)** | עד 50 | שכירת מקום מתאים במידת הצורך, מרצים, עיצוב, מיתוג, צילום, תוכן והפקת חומרי הדרכה (לרבות תגים, חוברות, רול-אפ, תעודות סיום וכיו"ב), כיבוד קל או ארוחה קלה  |
|
|
|
|
| **סדנא מקצועית (יום שלם)** | עד 50 | שכירת מקום מתאים במידת הצורך, מרצים, עיצוב, מיתוג, צילום, תוכן והפקת חומרי הדרכה (לרבות תגים, חוברות, רול-אפ, תעודות סיום וכיו"ב), מרצים, כיבוד קל+ ארוחה קלה או מלאה |
|
|
|
|
|

נספח ח למכרז

טופס הצעת מחיר

לכבוד

ועדת מכרזים

משרד הכלכלה והתעשייה

הנדון: **הצעה למכרז מס' 4/20 - הקמה והפעלה של קהילת חדשנות בתחום הביוטכנולוגיה והחקלאות הימית**

תיאור המציע:

לגבי כל הסעיפים הבאים על המציע לפרט את המידע הנדרש.

המציע יפרט את הפרטים הבאים:

שם המציע:

מספר רישום:

כתובת:

טלפון:       פקס:

שם איש קשר ותפקידו:

טלפון איש הקשר:

אני הח"מ      , נושאת ת.ז. מס'       (להלן: "המציע"):

אם המציע תאגיד-

אנו הח"מ       ו-       נושאי ת.ז. מס'       ו-מס'       מורשי חתימה מטעם       הרשום אצל       שמספרו       (להלן: "המציע").

כתובת        טל       פקס

לאחר שעיינו היטב בכל מסמכי המכרז ונספחיו, מגישים בזה את הצעת המציע למכרז זה, כדלקמן:

1. המציע מתחייב ליתן את כל השירותים הנדרשים במפרט מכרז זה, הכל בהתאם להוראות מפרט מכרז זה על נספחיו ובכלל זה בהתאם להוראות ההסכם שצורף למכרז על נספחיו, אשר ייחתם על ידי המציע אם יזכה במכרז.
2. אחוז ההשתתפות המוצע מסך ההיקף התקציבי לרכיב זה כמפורט בנספח ו1', במימון רכיב האירועים בלבד לקהילה הינו \_\_\_\_\_\_\_\_\_\_\_\_\_% במילים \_\_\_\_\_\_\_\_\_\_\_\_\_\_\_\_\_\_אחוזים

יובהר כי אחוז ההשתתפות המוצע לא יפחת מ-51%. הצעה בגובה השתתפות הנמוך מאחוז זה תיפסל.

1. יודגש כי המציע אינו נדרש להצעת מחיר לגבי רכיב התשתית. אחוז ההשתתפות במימון רכיב התשתית הינו קבוע ועומד על 15% השתתפות של נותן השירותים (ו-85% השתתפות של המשרד), לגבי הסכומים המופיעים בחלק זה בנספח ו'1
2. יודגש כי המציע מתחייב כי אחוז ההשתתפות יהא אך ורק ממקורות הכנסה כהגדרתם במכרז זה.

על החתום:

|  |  |
| --- | --- |
|        |         |
|  תאריך  | שם המציע + חתימה |

|  |  |  |
| --- | --- | --- |
| חתימת מורשה חתימה | תאריך | שם מורשה חתימה |

אימות חתימה

אני הח"מ, עו"ד       מ.ר       שכתובתי       מאשר בזאת כי ביום       הופיע/ה בפני במשרדי מר/גב'       אשר זיהה את עצמו/ה באמצעות ת.ז. מס'       חתם/ה על הצהרה זו בפני.

|  |  |  |
| --- | --- | --- |
|        |        |        |
| שם | חותמת וחתימה | תאריך |

**נספח ט' למכרז**

התחייבות למניעת ניגוד עניינים

בנוסף ומבלי לגרוע מהוראות מפרט מכרז זה על נספחיו וממסמכי ההצעה שהוגשה על-ידי המציע-

אני הח"מ        , נושא ת.ז. מס'       , מורשה החתימה מטעם        שמספרו        (להלן: המציע) מצהיר ומתחייב בזאת, בכתב, כי במועד הגשת ההצעה מתקיימות כל הדרישות הבאות, ואם אזכה במכרז מתחייב להמשיך עמוד בכל הדרישות הבאות, במשך כל תקופת ההתקשרות, כדלקמן:

1. המציע, בעל השליטה במציע, כל חבר במציע ומי מהצוות אשר מוצע ויועמד לרשות המשרד במסגרת מתן השירותים נשוא המכרז, לא נמצא ולא יימצא במישרין או בעקיפין, במצב של ניגוד עניינים, בין ביצוע השירותים או מילוי תפקיד או עיסוק במסגרת אספקת השירותים במכרז זה לבין עניין אחר של מי מהם או של עובדיהם.
2. בכלל זה המציע מצהיר ומתחייב כי לא ידוע לו בהתייחס למציע או לחבר במציע או למי מהצוות המוצע - על ניגוד עניינים קיים או שמי מהם עשוי לעמוד בו בין מילוי תפקידו ו/או עיסוקו במסגרת מתן השירותים למשרד לבין עניין אחר שלו או עניין של קרובו או עניין של גוף שהוא או קרובו חבר בו.

לעניין נספח זה, בכלל "עניין אחר" ייחשבו–

לרבות, עניין שלו או של קרובו או של גוף שהמציע או חבר במציע או מי מהצוות המוצע או קרוב של מי מהם חבר בו, מנהל אותו או עובד אחראי בו, או גוף של המציע או מי מהצוות המוצע או לקרוב שלו חלק בו, בהון מניות, בזכות לקבלת רווחים, בזכות למנות מנהל או בזכות הצבעה, וכן גם ענינו של לקוח, שהמציע או מי מהצוות המוצע או מעסיקו או שותפו, או עובד העובד עימו או בפיקוחו, מיצגים/ מייעצים/ מבקרים .

1. המציע מתחייב כי בכל מצב של חשש לניגוד עניינים ו\או ניגוד עניינים כאמור לעיל, יודיע על כך בכתב ומיד עם היוודעו למשרד ויקבל אישור מהמשרד בכתב כי אין המדובר בניגוד עניינים כאמור או לחילופין יקבע המשרד כי המדובר בניגוד עניינים שעל נותן השירותים לפעול בכל האמצעים על מנת לנטרל את ניגוד העניינים ולעמוד בהוראות המשרד.

|  |  |
| --- | --- |
|        |        |
|  תאריך  | שם המציע + חתימה |

אימות חתימה

אני הח"מ, עו"ד        מ.ר        מאשר בזאת כי ביום        הופיע/ה בפני במשרדי מר/גב'         אשר זיהה את עצמו/ה באמצעות ת.ז. מס'        ואחרי שהזהרתיו/ה כי עליו/ה להצהיר אמת וכי יהיה/תהייה צפוי/ה לעונשים הקבועים בחוק אם לא יעשה/תעשה כן חתם/ה על הצהרה זו בפני.

|  |  |  |
| --- | --- | --- |
|        |        |        |
| שם | חותמת וחתימה | תאריך |

נספח י למכרז – יודפס על נייר לוגו של משרד רו"ח

תאריך:

לכבוד

       (עורך המכרז)

א.ג.נ.,

הנדון: **בעניין מכרז**        **ל**        **(להלן "המכרז") דיווח רואה חשבון**

1. לבקשתכם וכרואי החשבון של        (להלן: "המציע") הנני לדווח כדלקמן: הדוחות הכספיים המבוקרים האחרונים של המציע הינם ליום       , בוקרו על ידי וחוות דעתי נחתמה בתאריך       .

**לחילופין:**

הדוחות הכספיים המבוקרים האחרונים של המציע הינם ליום        ובוקרו על ידי רואי חשבון אחרים וחוות הדעת של רואי החשבון האחרים נחתמה בתאריך       .

1. הדוחות הכספיים המבוקרים הנ"ל וכל הדוחות הכספיים הסקורים של המציע שנערכו לאחר מכן, שנסקרו על ידי, אינם כוללים הערה בדבר ספקות ממשיים לגבי המשך קיומו של המציע "כעסק חי" (\*), או כל הערה דומה המעלה ספק בדבר יכולת המציע להמשיך ולהתקיים "כעסק חי".
2. לצרכי דיווחי במכתב זה קיבלתי דיווח מהנהלת המציע לגבי תוצאות פעילויותיו מאז הדוחות הכספיים האחרונים המבוקרים/הסקורים וכן ערכתי דיון בנושא העסק החי עם הנהלת המציע (\*\*).
3. ממועד החתימה על הדוחות הכספיים הנ"ל ועד למועד חתימתי על מכתב זה לא בא לידיעתי, לרבות בהתבסס על הבדיקות כמפורט בסעיף ג' לעיל, מידע על שינוי מהותי לרעה במצבו העסקי של המציע עד לכדי העלאת ספקות ממשיים לגבי המשך קיומו של המציע "כעסק חי".

(\*) לעניין מכתבי זה "עסק חי" – כהגדרתו בהתאם לתקן ביקורת מספר 58 של לשכת רו"ח בישראל.

(\*\*) אם מאז מועד חתימת דוח המבקרים/דוח הסקירה האחרון חלפו פחות מ-3 חודשים כי אז אין דרישה לסעיפים ג', ד'.

 **בכבוד רב,**

 רואי חשבון

הערות:

* נוסח דיווח זה של רואה החשבון המבקר לעניין העסק החי נקבע על ידי ועדה משותפת למינהל הרכש הממשלתי וללשכת רואי החשבון בישראל – אוגוסט 2009.
* יודפס על נייר לוגו של משרד הרו"ח.

נספח יא' למכרז

הצהרה בדבר פרטי ההצעה הסודיים וכתב ויתור

אני הח"מ        , נושא ת.ז. מס'        , מורשה החתימה מטעם        שמספרו       (להלן: המציע) מצהיר ומתחייב בזאת, בכתב, כדלקמן:

(יש לסמן X במקום המתאים)

* ההצעה שהוגשה מטעם         במסגרת מכרז מס'        לקבלת       אינה כוללת פרטים סודיים.
* הפרטים בהצעת       המהווים סודות מסחריים ו/או מקצועיים הינם כדלקמן:

1. ידוע לי כי ועדת המכרזים תאפשר למציע שהשתתף במכרז המבקש לעיין במסמכים שונים – עיון במסמכים בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993, בהתאם לחוק חופש המידע, התשנ"ח-1998, ובהתאם להלכה הפסוקה.
2. אני נותן בזאת הסכמתי למסירת כל חלק ו/או פרט בהצעתי שלא פורט לעיל לעיון מציעים אחרים, ככל שתבחר       כזוכה במכרז, ומוותר בזאת על כל טענה ו/או זכות ו/או תביעה בקשר לכך.
3. ציון חלקים ו/או פרטים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, והנני מוותר מראש על זכות העיון בחלקים אלה של הצעות המציעים האחרים.
4. ברור לי כי אין בהצהרה זו כדי לחייב את ועדת המכרזים וכי שיקול הדעת בדבר היקף זכות העיון של המציעים הינו של ועדת המכרזים בלבד, אשר תפעל בנושא זה בהתאם להוראות כל דין ולאמות המידה המחייבות רשות מינהלית.

|  |  |
| --- | --- |
|        |        |
|  תאריך  | חתימה |

אימות חתימה

אני הח"מ        עו"ד שכתובתי        מאשר בזה שהמציע         החתום לעיל הנו תאגיד הרשום כדין בישראל אצל רשם ה        וכי ה"ה        ו-        אשר חתמו בפני מטעם המציע על הצעה זו, מוסמכים לעשות כן ולחייב את המציע בחתימותיהם.

|  |  |
| --- | --- |
|       |       |
|  תאריך  | עו"ד |

נספח יב' למכרז

תצהיר בדבר העסקת אנשים עם מוגבלות

אני הח"מ        ת.ז.        לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

הנני נותן תצהיר זה בשם        שהוא המציע (להלן: **"המציע"**) המבקש להתקשר עם עורך התקשרות – משרד הכלכלה והתעשייה מספר 500102926 לאספקת       עבור      . אני מצהיר/ה כי הנני מוסמך/ת לתת תצהיר זה בשם המציע.

 **(סמן X במשבצת המתאימה):**

* הוראות סעיף 9 לחוק שוויון זכויות לאנשים עם מוגבלות, התשנ"ח 1998 לא חלות על המציע.
* הוראות סעיף 9 לחוק שוויון זכויות לאנשים עם מוגבלות, התשנ"ח 1998 חלות על המציע והוא מקיים אותן.

**(במקרה שהוראות סעיף 9 לחוק שוויון זכויות לאנשים עם מוגבלות, התשנ"ח 1998 חלות על המציע נדרש לסמן X במשבצת המתאימה):**

* המציע מעסיק פחות מ-100 עובדים.
* המציע מעסיק 100 עובדים או יותר.

**(במקרה שהמציע מעסיק 100 עובדים או יותר נדרש לסמן X במשבצת המתאימה):**

* המציע מתחייב כי ככל שיזכה במכרז יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח 1998, ובמקרה הצורך– לשם קבלת הנחיות בקשר ליישומן.
* המציע התחייב בעבר לפנות למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח 1998, הוא פנה כאמור ואם קיבל הנחיות ליישום חובותיו **פעל ליישומן** (במקרה שהמציע התחייב בעבר לבצע פנייה זו ונעשתה עמו התקשרות שלגביה נתן התחייבות זו).

המציע מתחייב להעביר העתק מהתצהיר שמסר לפי פסקה זו למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות.

|  |  |  |
| --- | --- | --- |
|        |        |        |
| תאריך | שם מלא | חתימה וחותמת מורשה החתימה |

אישור עורך הדין

אני הח"מ       , עו"ד מאשר/ת כי ביום        הופיע/ה בפני במשרדי אשר ברחוב        בישוב/עיר        מר/גב'        שזיהה/תה עצמו/ה על ידי ת.ז.        /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

|  |  |  |
| --- | --- | --- |
|        |        |        |
| תאריך | חותמת ומספר רישיון | חתימה |

נספח יג' למכרז

הסכם למתן שירותים
שנערך ונחתם ביום \_\_\_\_\_ בשנת \_\_\_\_\_\_\_\_\_

בין:

ממשלת ישראל בשם מדינת ישראל

המיוצגת על ידי המנהל הכללי והחשב של משרד הכלכלה

כתובת: רחוב בנק ישראל 5, ירושלים

**(להלן: "המשרד")**

מצד אחד

לבין:

שם:

כתובת:

מס' רישום ( תאגיד, תעודת זהות):

אצל רשם:

באמצעות        נושא ת.ז.        ו-        נושא ת.ז.        המוסמכים לחתום בשמו

**(להלן: "נותן השירותים")**

מצד שני

הואיל והמשרד פרסם מכרז –**מכרז מס'** 4/20 למתן שירותי הקמה והפעלה של קהילת חדשנות בתחום הביולוגיה והחקלאות הימית\_\_\_\_\_\_\_\_\_\_\_\_\_\_\_ **(להלן: "המכרז")** המכרז על נספחיו מהווה חלק בלתי נפרד מהסכם זה.

והואיל ונותן השירותים זכה במכרז בהתאם להחלטת ועדת המכרזים של המשרד **מיום**       והתחייב לפעול וליתן את השירותים נשוא המכרז בהתאם להוראות המכרז, הצעתו על כל נספחיה והצהרותיו.
הצעת נותן השירותים למכרז על נספחיה מהווה חלק בלתי נפרד מהסכם זה (להלן: "ההצעה");

והואיל והצדדים מעוניינים כי נותן השירותים יבצע עבור המשרד את השירותים המפורטים במכרז, בהצעה ובהסכם זה באופן, במועדים ובתנאים הכל כמפורט בהסכם זה לרבות במכרז ובהצעה **(להלן: "השירותים")**;

והואיל והצדדים מסכימים כי התקשרות זו תהיה על בסיס קבלני ולא תיצור יחסי שותפות או שליחות ו/או יחסי עובד מעביד, בין המשרד לבין נותן השירותים, וזאת בהתחשב בתנאי ההתקשרות שאינם הולמים התקשרות במסגרת יחסי עובד מעביד;

והואיל והתחייבות המשרד על פי הסכם זה מתוקצבת בהתאם להוראות חוק התקציב השנתי לשנת הכספים        בתקנה        של תקציב המשרד;

והואיל ונותן השירותים מצהיר כי לא קיימת כל הגבלה ו/או מניעה על פי דין, הסכם או מכל סיבה אחרת להתקשרותו בהסכם זה;

**לפיכך הוצהר הוסכם והותנה בין הצדדים כדלקמן:**

1. מבוא
	1. המבוא להסכם זה וכן מסמכי המכרז ונספחיו מהווים חלק בלתי נפרד מהסכם זה.
	2. הכותרות נועדו לשם הנוחיות בלבד והן לא תשמשנה לפרשנות ההסכם.
	3. הוראות הסכם זה באות להוסיף על הוראות המכרז, אין בהוראות הסכם זה כדי לגרוע מהוראות המכרז ומכל סעד לו זכאי המשרד על פי המכרז ולא ייחשב האמור בהסכם זה כהקלה או כויתור על הוראה מהוראות המכרז.
	4. בהסכם זה יהיו למונחים המפורטים בו את הפרוש והמשמעות המוקנים להם במכרז.
	5. במקרה של סתירה ו/או אי בהירות בין הוראות המכרז לבין הוראות הסכם זה יחולו הוראות המכרז, אלא אם נאמר במפורש אחרת.
2. הצהרות הצדדים
	1. נותן השירותים מצהיר כי מתן השירותים על ידו למשרד בהתאם להסכם זה אינו פוגע בזכויות צד ג' כלשהו, לרבות בכל הקשור לזכויות בקניין רוחני של צד ג' כלשהו.
	2. נותן השירותים מצהיר בזאת כי יש לו את היכולת והאמצעים הדרושים לרבות האמצעים הכספיים ומשאבי האנוש העומדים לרשותו וכן את הידע המקצועי, הניסיון והמומחיות הנדרשים לשם אספקת השירותים.
	3. נותן השירותים מצהיר ומתחייב בזאת כי הוא מחזיק במסמכים והאישורים התקפים בהתאם להוראות כל דין, הנדרשים לשם התאגדותו ו/או ביצוע התחייבויותיו לפי הסכם זה. נותן השירותים מתחייב להחזיק מסמכים תקפים כאמור לעיל במהלך כל תקופת ההסכם ולהציג המסמכים למשרד בכל עת שידרוש.
	4. מובהר כי נכונותן של הצהרות נותן השירותים המפורטות בסעיף זה על כל חלקיו היא תנאי מהותי בהסכם זה. אי נכונות הצהרות אלה או חלקן, בין בעת חתימת הסכם זה ובין בכל מועד שלאחר מכן ייחשב כהפרה יסודית של הסכם זה מצד נותן השירותים.
	5. נותן השירותים מתחייב להודיע למשרד מיד על כל שינוי שיחול בתוקף הצהרותיו, לרבות על כל צו שניתן כנגדו והאוסר או מגביל את יכולתו ליתן את השירותים בהתאם להסכם זה על נספחיו.
	6. נותן השירותים יודיע למשרד בעפ"י ובכתב, לכל המאוחר בתוך 48 שעות, על כל שינוי במעמדו החוקי ו/או על כל מקרה בו עולה כי לא יהיה באפשרותו להעניק את השירותים המבוקשים ו/או על כל אפשרות מסתברת כי לא יוכל לעמוד בהתחייבויותיו על פי המכרז והסכם זה, כולן או מקצתן, מכל סיבה שהיא ו/או על כל עניין אחר שיש בו כדי להשפיע על מתן השירותים המבוקשים.
	7. נותן השירותים מתחייב לספק את השירותים בהתאם להוראות כל דין החל בקשר למתן השירותים נשוא הסכם זה.
	8. נותן השירותים ישתף פעולה עם המשרד בכל הקשור למילוי התחייבויותיו על פי הוראות המכרז והסכם זה ויעמוד לרשות המשרד באופן שוטף וברמת זמינות גבוהה, וזאת בהתאם לצרכי המשרד, ככל שיידרש, מאת המשרד או מי מטעמו.
3. תקופת ההסכם
	1. הסכם זה נחתם לתקופה שמיום        ועד יום       . כניסת ההסכם לתוקף מותנית בין היתר בחתימתו על ידי מורשי החתימה של נותן השירותים ועל ידי מורשי החתימה של המשרד, בהם אחד מבין בעלי התפקידים הבאים: חשב המשרד, סגן חשב המשרד.

למשרד שמורה הזכות הבלעדית להאריך את תקופת ההתקשרות בתקופות נוספות, בנות עד שנה כל אחת. סך כל תקופות ההארכה לא יעלו על שנתיים (להלן: **"תקופות הארכה ראשוניות "**), ככל שתוארך החלטת הממשלה ו/או יוותר תקציב במסגרת התקשרות זו אזי למשרד שמורה הזכות הבלעדית להאריך את תקופת ההתקשרות בתקופות נוספות בנות עד שנה כל אחת. סך כל תקופות ההארכה אלו, לא יעלו על שנתיים (להלן: **"תקופות הארכה שניות"**). הכל בכפוף לצרכי המשרד, לאישור התקציב מדי שנה בשנה, למגבלות התקציב, לתקציבו המאושר של המשרד ותקציבם של הגופים הרלוונטיים, להוראות כל דין לרבות הוראות חוק חובת המכרזים, התשנ"ב-1992 והתקנות שהותקנו מכוחו, הוראות החשכ"ל ולהוראות הסכם זה. תקופות ההארכה ייחשבו חלק מתקופת ההתקשרות. יודגש ויובהר כי בעת הארכת תקופת ההתקשרות יכול המשרד לצמצם את ההיקף הכספי של ההסכם, ובהתאם ישלם כל צד להסכם את חלקו היחסי.

* 1. מובהר כי נותן השירותים אינו זכאי להארכת ההסכם מעבר לקבוע בו אלא בהסכמת המשרד, והמשרד יהיה רשאי לפעול בעניין זה בהתאם לשיקול דעתו הבלעדי.

הארכת ההתקשרות ו/או עריכת כל שינוי מהותי בתנאי ההסכם ייעשו רק באישור מוקדם של ועדת המכרזים ולאחר חתימה על הסכם מתאים על ידי מורשי החתימה של המשרד, בהם אחד מבין בעלי התפקידים הבאים: חשב המשרד, סגן חשב המשרד. הרחבת השירותים שיינתנו במסגרת ההסכם ו/או הגדלת ההיקף הכספי של ההסכם, לרבות מימוש זכותו של המשרד להרחבת השירותים בהיקף של עד 30% מסך כלל פעילות הקהילה, ייעשו בתאום עם נותן השירותים וכן באישור מוקדם של ועדת המכרזים ולאחר חתימה על הסכם מתאים על ידי מורשי החתימה של המשרד, בהם אחד מבין בעלי התפקידים הבאים: חשב המשרד, סגן חשב המשרד.

* 1. המשרד יהיה רשאי להביא את ההסכם לידי גמר כולו או כל חלק ממנו תוך תקופת ההסכם בהתראה של **30** ימים מראש.
	2. במקרה של הפרה יסודית של ההסכם מצד נותן השירותים או במקרה של ביצוע פשע על ידו – יהיה המשרד, רשאי לבטל הסכם זה ללא התראה מוקדמת.
	3. בכל מקרה של ביטול ההסכם על-ידי המשרד, לא תהיה על המשרד חובה לפצות את נותן השירותים או לשלם לו תשלום מכל סוג ומין, למעט התמורה הקבועה בהסכם עבור השירותים שסיפק עד לביטול ההסכם.
	4. בכל מקרה של הפסקת ההסכם מכל סיבה שהיא, נותן השירותים מחויב להעביר למשרד את כל החומר שברשותו והשייך למשרד ואת כל העבודה שעשה עבור המשרד עד להפסקת ההסכם, ללא דיחוי וללא שום פגיעה. מובהר כי נותן השירותים אינו רשאי לעכב אצלו חומר כלשהו מכל סיבה שהיא, לרבות לא בשל תשלום המגיע לו.
	5. לאחר תום תקופת ההתקשרות, לרבות תקופות הארכה, אם היו, נותן השירותים מתחייב להשלים את תהליך מתן השירותים ללא קבלת תמורה נוספת, לפי דרישת המשרד בכתב, בתנאים הקבועים במכרז, בהצעה ובהסכם זה, בנושאים אשר הועברו אליו על ידי המשרד במהלך תקופת ההתקשרות ואשר הטיפול בהם טרם הסתיים.
	6. ההוראות בדבר שמירת סודיות וזכויות יוצרים יחולו גם לאחר הפסקת הסכם זה.
1. השירותים שיינתנו על-ידי נותן השירותים
	1. בהסתמך על הצהרותיו של נותן השירותים, מזמין בזה המשרד מאת נותן השירותים מתן ואספקת השירותים כמפורט במכרז, בהצעה ובהסכם זה על נספחיהם.
	2. לשם יישום התכנית ולפיקוח על ביצועה תוקם ועדת היגוי ייעודית אשר תהא רשאית לקבוע, ובכל מקרה תאשר מראש תכנים מקצועיים ליישום תכנית העבודה, קריטריונים להשתתפות בפעילויותיה, המקום בו יבוצעו הפעילויות, לוח זמנים לביצוע התכנית וכל היבט נוסף הקשור באופן הפעלתה. מובהר כי אין בסמכות ועדת ההיגוי לקבל החלטות שאינן תואמות את האמור בהסכם זה, לרבות בנושאי התמורה ותקופת ההתקשרות.
	3. נותן השירותים מתחייב לספק את השירותים המפורטים בהסכם, במכרז ובהצעה, בהתאם לדרישות המשרד, להוראות הסכם זה על נספחיו ולהוראות כל דין.
	4. במסגרת כל האירועים, הפעילויות והתפוקות בתכנית העבודה יוצגו, הלוגואים של משרד הכלכלה והתעשייה ומשרדי הממשלה הנוספים השותפים בקהילת החדשנות כפי שיוגדר בוועדת ההיגוי וזאת עפ"י הוראות כל דין . כמו כן נציגי הממשלה יוכלו להציג במסגרת הפעילויות השונות את התכניות השונות המופעלות על ידי הממשלה בתחום פעילות הקהילה.
	5. השירותים המבוקשים במלואם יסופקו בהתאם ללוחות הזמנים הקבועים במכרז ובהצעה ולפי אבני הדרך ולוחות הזמנים שיקבע המשרד בכל נושא.
	6. שום דבר בהסכם זה לא יתפרש כבא למעט מן הסמכויות הנתונות למשרד ולבעלי התפקידים שבו.
	7. למען הסר כל ספק, מובהר ומודגש בזאת כי המשרד אינו מתחייב בשום אופן לפנות לנותן השירותים באיזה זמן מן הזמנים במסגרת הזמנת עבודה למתן השירותים נשוא הסכם זה. פנייה במסגרת הזמנת עבודה לקבלת שירותים מנותן השירותים תיעשה בהתאם לצרכי המשרד לרבות לשיקול דעתו המקצועי של המשרד.
	8. מוסכם ומוצהר בזאת כי המשרד יהיה רשאי לשנות, ללא צורך בהתייעצות או בהסכמת נותן השירותים, את השירותים הנדרשים ובלבד שהשינוי לא ישנה באופן משמעותי את האופי או את העלות הכלכלית של מתן השירותים.
	9. נותן השירותים מתחייב לבצע את השירותים נשואי הסכם זה באמצעות חברי הצוות שהוצעו על-ידו בהצעה. החלפת חבר צוות לבקשת נותן השירותים ו/או לבקשת המשרד, תיעשה בהתאם להוראות הקבועות במכרז. המשרד לא יפצה את נותן השירותים בדרך כלשהי בגין הפסדים או נזקים העלולים להיגרם לו אם סירב המשרד לקבל שירותים מחבר צוות כלשהו.
2. שימוש בכלים ובחומרים
	1. כל הציוד, הכלים והחומרים, הדרושים לשם אספקת השירותים, יירכשו על ידי נותן השירותים ועל חשבונו, אלא אם הוסכם אחרת מראש ובכתב.
	2. כל הציוד, הכלים והחומרים בהם יעשה נותן השירותים שימוש לצורך מתן השירותים, יהיו מסוג המתאים ללא סייג למתן השירותים בהתאם להסכם זה.
	3. מובהר כי עשיית שימוש בציוד, כלים, חומרים או תוכנות, שיש בה פגיעה בזכויות צד ג' תחשב כהפרת הסכם זה.
3. העדר זכות ייצוג
	1. מוסכם ומוצהר בזאת בין הצדדים כי נותן השירותים איננו סוכן, שלוח או נציג של המשרד ואינו רשאי או מוסמך לייצג או לחייב את המשרד בעניין כלשהו, וזאת בהתחשב במהות השירותים נשוא הסכם זה, למעט אם הוסמך לכך על ידי המשרד, מראש ובכתב. אין לפרש כל סעיף מסעיפי המכרז ו/או ההסכם כהסמכה כאמור.
	2. נותן השירותים מתחייב שלא להציג עצמו כרשאי לעשות כן וישא באחריות הבלעדית לכל נזק למשרד או לצד שלישי, הנובע ממצג בניגוד לאמור בסעיף זה.
4. העמדת כוח אדם לטובת ביצוע השירותים
	1. נותן השירותים מתחייב לשם אספקת השירותים להעמיד כוח אדם בהיקף ובעל כישורים וניסיון כנדרש במסמכי המכרז, בהצעה ובהסכם.
	2. מבלי לגרוע מהאמור לעיל, ומבלי לגרוע מזכות המשרד לכל תרופה ו/או סעד עפ"י כל דין בגין הפרה זו, מובהר בזאת כי המשרד יהיה רשאי לקזז מהתמורה שהוא חייב להעביר לנותן השירותים עקב מתן השירותים, סכומים יחסיים, אם יתברר כי נותן השירותים אינו מקיים את מצבת כוח האדם בהתאם לדרישות המשרד והוראות הסכם זה על נספחיו.
	3. נותן השירותים לא יהיה רשאי להעסיק עובד זר כהגדרתו בחוק שירות התעסוקה, התשי"ט-1959, כפי נוסחו מעת לעת, לצורך ביצוע הסכם זה, בין כעובד ובין כקבלן משנה.
	4. העסיק נותן השירותים עובדים, הוא יהיה אחראי לקיום מלא ושלם של כל דיני העבודה החלים על העובדים, ובכלל זה חוק שכר מינימום, התשמ"ז-1987, כפי נוסחם ותוקפם מעת לעת וכן יהיה אחראי לקיום שלם ומלא של צווי הרחבה להסכמים קיבוציים החלים על העובדים.
	5. מובהר ומודגש בזאת, מבלי לגרוע מזכותו של המשרד לסרב לקבל שירותים מחבר צוות כלשהוא, כי למשרד אין זכות להורות לנותן השירותים להעסיק/ להפסיק את העסקת עובדים מסוימים וכי שאלת זהות העובדים אשר באמצעותם יינתנו השירותים למשרד מסורה לחלוטין לנותן השירותים.עם זאת, התנהגות של אחד או יותר מן העובדים שלא בהתאם להוראות חוק או להוראות המקצועיות המקובלות לגביו או באופן שיש בו לדעת המשרד משום פגיעה במשרד ו/או בצד ג'– תחשב כהפרת הסכם זה על ידי נותן השירותים.
	6. המשרד יהיה רשאי לדרוש הפסקת קבלת השירותים ממי מטעמו של נותן השירותים וזאת מטעמים סבירים וענייניים. במקרה כזה, מתחייב נותן השירותים להעמיד לרשות המשרד מבצע אחר מטעמו, שקיבל ניקוד דומה למבצע המקורי לא יאוחר מ 14 יום מיום הדרישה להפסקת קבלת השירותים.
	7. נותן השירותים מתחייב כי אם יעסיק נערים הדבר יהיה בהתאם להוראות כל דין, לרבות הוראות חוק עבודת הנוער, התשי"ג- 1952, ובפרט הוראות סעיפים 33 ו- 33א לחוק זה, כפי נוסחם מעת לעת.
	8. נותן השירותים מתחייב לעגן את זכויות המשרד בהתאם למכרז על נספחיו ולהסכם זה, בכל התקשרות שלו עם מי שפועל מטעמו במסגרת ביצוע התחייבויותיו על פי המכרז וההסכם.
	9. מובהר כי הפרת הוראות חוקי העבודה וצווי הרחבה כאמור בסעיף 7.4 לעיל, תחשב כהפרה יסודית של הסכם זה.
5. משמעות קביעה כי נותן השירותים או מי מטעמו הוא עובד המשרד
	1. מוסכם על הצדדים כי היה וייקבע מסיבה כל שהיא כי למרות כוונת הצדדים כפי שבאה לידי ביטוי בהסכם זה, רואים את נותן השירותים כעובד המשרד, הרי ששכרו של נותן השירותים יחושב למפרע למשך כל תקופת הסכם זה בהתאם לדרגה ולדירוג הקבועים בהסכם, או במקרה שלא נקבעו בהסכם דרגה ודירוג, על פי השכר שהיה משולם לעובד מדינה שמאפייני העסקתו הם הדומים ביותר לאלה של נותן השירותים; ועל נותן השירותים יהיה להשיב למדינה את ההפרש בין התמורה ששולמה לו לפי הסכם זה לבין השכר המגיע לו כעובד המשרד.
	2. היה וייקבע כי עובד של נותן השירותים או מי מטעמו סיפק את השירותים כעובד המשרד, יהיה על נותן השירותים לשפות את המשרד, מיד עם דרישה על כל ההוצאות שיהיו למשרד בשל קביעה כאמור.
	3. בנוסף ומבלי לגרוע מהאמור לעיל, אם המשרד יחויב בתשלומים כלשהם כאמור בסעיף זה, רשאי יהיה המשרד לקזז סכומים אלו, מכל סכום שיגיע לנותן השירותים מהמשרד.
6. איסור פעולה מתוך ניגוד עניינים
	1. נותן השירותים ו\או בעל שליטה ו/או כל חבר אצל נותן השירותים ו\או מי מטעמו רשאי לספק שירותים לאחרים זולת המשרד ו\או לקבל תרומות ו\או לבוא במגע עם גופים , ובלבד שלא יהיה בכך משום פגיעה בחובותיו שלפי הסכם זה. ההחלטה האם מתן שירותים לאחר יוצרת/ עלולה ליצור פגיעה באספקת השירותים למשרד- נתונה לשיקול דעתו הבלעדי של המשרד.
	2. נותן השירותים מצהיר ומתחייב כי במועד חתימת ההסכם ובמהלך תקופת ההתקשרות עם המשרד, לא יתקיים (ולא צפוי להתקיים) בין נותן השירותים ו/או בעל השליטה ו/או כל חבר אצל נותן השירותים ו/או מי מטעמו כל ניגוד עניינים לפי כל דין, לרבות ניגוד עניינים בין התחייבויותיו עפ"י הסכם זה ובין קשריו העסקיים, המקצועיים או האישיים (להלן: "ניגוד עניינים"). "ניגוד עניינים" משמעו אף חשש לניגוד עניינים כאמור.
	3. נותן השירותים מתחייב כי ככל שיווצרו מצבים ביחס לנותן השירותים ו/או בעל השליטה ו/או כל חבר אצל נותן השירותים ו\או מי מטעמו, העלולים להעמידו/ם במצב של ניגוד עניינים או במצב של חשש לניגוד עניינים או במראית עין של חשש כאמור, יהיה עליו להודיע על כך באופן מיידי לנציג המשרד והלשכה המשפטית של המשרד ולפעול על פי ההנחיות שיקבל.
	4. נותן השירותים מתחייב לחתום ולהחתים כל מי שעתיד ליתן שירותים מטעמו על "התחייבות לשמירת סודיות ולמניעת ניגוד עניינים" בנוסח המצורף להסכם והמסומן כנספח 4.
	5. ככל שהזוכה יגיש הצעתו עם מספר מציעים יעמדו כלל המציעים, ובכלל זה כל חבר בכל מציע, באיסור פעולה מתוך ניגוד עניינים כאמור בהסכם זה.
7. פיקוח המשרד
	1. נותן השירותים מתחייב לאפשר לנציג המשרד או מי שבא מטעמו לבקר פעולותיו, לפקח על ביצוע השירותים וההתחייבויות המפורטים במכרז, בהצעה ובהסכם.
	2. נותן השירותים מתחייב להישמע להוראות המשרד בכל העניינים הקשורים במתן השירותים.
	3. המשרד רשאי, בכל עת, לבדוק את המערכת התקציבית והנהלת החשבונות של נותן השירותים, בסעיפים הנוגעים למכרז זה. על נותן השירותים להעמיד לרשותו ולעיונו של המשרד ו/או נציג מטעמו את כל החומר והמידע שידרשו על ידי המשרד ו/או נציגו, עפ"י שיקול דעתו הבלעדי של המשרד ו/או נציגו.
	4. המשרד יהא רשאי לקבל, עפ"י דרישה, גישה למערכת הממוחשבת, למאגר המידע ולארכיב של נותן השירותים.
	5. אין בפיקוח מטעם המשרד כדי לשחרר את נותן השירותים מהתחייבויותיו ואחריותו כלפי המשרד למילוי כל תנאי מכרז זה.
	6. מוסכם ומוצהר בזה כי כל זכות הניתנת על פי הסכם זה למשרד לפקח, להדריך או להורות לנותן השירותים, הנם אמצעי להבטיח ביצוע הוראות ההסכם במלואו.
8. התמורה
	1. התמורה לזוכה עבור מתן השירות כמפורט במכרז זה על נספחיו, תינתן בכפוף לחתימת ההסכם על ידי מורשי החתימה של הצדדים ובכפוף לקבלת הזמנת עבודה, מראש טרם מתן השירות, חתומה על ידי מורשי החתימה של המשרד, בהם אחד מבין בעלי התפקידים הבאים: חשב המשרד, סגן חשב במשרד. התמורה לא תעלה על הסכום הנקוב בהזמנה ובכפוף לקבלת מלוא השירותים המבוקשים לשביעות רצון המשרד.
	2. לשם ביצוע הוראות מכרז זה מתחייבים המשרד ונותן השירותים להשתתף בתקציב כלל פעילות המכרז בהיקף כולל של \_\_\_\_\_\_\_\_\_\_ ₪ כולל מע"מ באם חל. זאת בהתאם לאמור בהצעת המחיר, מצורפת כנספח \_3\_\_ להסכם זה ומהווה חלק בלתי נפרד מהסכם זה. בכל מקרה חלקו של המשרד יהא אחוז, בהתאם להצעת המחיר, בהתאם לעלויות בפועל ולא יותר מ \_\_\_\_\_\_\_\_ ₪ כולל מע"מ באם חל. זאת בכפוף לכך שנותן השירותים ישתתף בסך של לפחות \_\_\_\_\_\_\_\_\_\_\_ כולל מע"מ באם חל. חלוקת ההשתתפות בין המשרד ובין נותן השירותים תהא כמפורט בהתאם להצעת המחיר ובמכרז הקובעות כדלקמן: ברכיב התשתית: 85% חלקו של המשרד, 15% חלקו של נותן השירותים. ברכיב האירועים, \_\_\_\_\_ חלקו של המשרד, ו- \_\_\_\_\_\_ חלקו של נותן השירותים. יודגש ויובהר כי השתתפות המציע תהא אך ורק ממקורות ההכנסה, כאמור בסעיף ההגדרות במכרז זה. השימוש בתקציב להפעלת השירותים האמורים במכרז זה כולל הוצאות שוטפות וסל שירותים הינה כמפורט בתוכנית בנספח \_ו'1\_ למפרט המכרז וע"פ ביצוע בפועל ומהווה חלק בלתי נפרד בהסכם זה וכן בהתאם להוראות סעיף \_12 להסכם זה.
	3. מבלי לגרוע מכל סמכות, טענה, סעד או כל זכות אחרת הקיימת למשרד בין אם לפי הוראות כל דין ובין אם לפי הסכם זה, מוסכם בין הצדדים כי במידה ונותן השירותים לא ישלם את חלקו יהיה המשרד פטור מלשלם את חלקו לפי הסכם זה.
	4. במידה וההתקשרות תסתיים לפני מועד סיום ההתקשרות, תיערך התחשבנות בין הצדדים כך שעלות השתתפות של כל צד בפרויקט ממועד תחילת ההתקשרות עד למועד סיומה בפועל תהא בהתאם לחלקו היחסי של כל צד.
	5. מובהר ומוסכם בזאת כי התמורה דלעיל היא התמורה היחידה שתשולם לנותן השירותים עבור אספקת השירותים המפורטים במכרז זה. שום תשלום אחר או נוסף פרט לתמורה לא ישולמו על ידי המשרד לא במהלך תקופת הסכם זה ולא אחריה עבור מתן השירותים או בקשר ישיר או עקיף למתן השירותים, לא לנותן השירותים ולא לאדם אחר.
	6. נותן השירותים מתחייב לשאת על חשבונו בכל התשלומים החלים עליו מכוח הוראות כל דין או הסכם במסגרת מתן השירותים לרבות תשלומים בגין העסקת כוח אדם, תשלומים לביטוח לאומי ותשלומים נוספים בגין זכויות סוציאליות, הוצאות משרדיות, נסיעות וכו'.
	7. ככל שיגיש הזוכה במכרז את הצעתו עם מציעים אחרים תשולם התמורה על ידי המשרד, כמפורט בהסכם זה, לגורם המוביל אשר יוסמך בכתב בהצעה הזוכה בלבד.
9. **שינויים בתקציב ההסכם**
	1. המשרד שומר לעצמו את הזכות לשנות, בתאום עם נותן השירותים, את התקציב שנקבע בכל אחד מסעיפי התוכנית התקציבית, בהיקף של עד 20% וזאת מבלי לגרוע או להרחיב את מסגרת התקציב הכוללת שנקבעה לאותה קהילה (הסטות תקציב בין סעיפי התוכנית) כמפורט להלן: שינויים בהיקף של עד 5% במרכיבי ההוצאות המשתנות , יאושרו מראש ובכתב ע"י מנהל הפעילות מטעם המשרד. כל שינוי אחר בהיקף העולה על 5% ועד 20% כאמור, יאושר ע"י חשב המשרד או מי מטעמו.
10. הצמדה-
	1. הגדרות בנושא הצמדה
		1. **תאריך הבסיס** – המועד האחרון להגשת הצעות במכרז **DD/MM/YYYY**. [יש לעדכן את התאריך בהתאם לנקבע במכרז]
		2. **תאריך התחלת הצמדה** – המועד **שממנו** והלאה מחושבת ההצמדה ( 18 חודש מתאריך הבסיס,) – **DD/MM/YYYY**. [יש לעדכן את התאריך בהתאם לנקבע במכרז]
		3. **מדד התחלתי** – המדד הידוע בתאריך **התחלת** ההצמדה, מדד חודש: . [יש לעדכן את התאריך בהתאם לנקבע במכרז]
		4. **המדד הקובע** – המדד האחרון הידוע ביום מועד ביצוע ההצמדה.
		5. **הצמדה שלילית** – הצמדה **המבוצעת** כאשר המדד או הרכב המדדים הקובע ירד אל מתחת לשיעור המדד ההתחלתי.
		6. **מדד המחירים לצרכן** – כפי שמפורסם על ידי הלשכה המרכזית לסטטיסטיקה או מי שהוסמך על ידי ממשלת ישראל להחליפה.
	2. עקרונות ביצוע הצמדה
		1. המחירים יוצמדו לשינויים **במדד המחירים לצרכן** (להלן: **"המדד"**).
		2. סכום ההצמדה שיחושב יתווסף (או יופחת, אם חלה ירידה במדד הרלוונטי) לתעריפים שנקבעו בהתקשרות.
		3. ביצוע הצמדה יהיה גם במקרים שבהם מדובר בהצמדה שלילית.
		4. ביצוע ההצמדה יהיה מועד קבלת החשבונית במשרד
	3. מנגנון ביצוע הצמדה
		1. ביצוע ההצמדה יחל לאחר תום 18 חודשים מתאריך הבסיס, למעט במקרה המפורט בסעיף ‎13.3.3 המדד הידוע ביום זה ייקבע כמדד ההתחלתי.
		2. ההצמדה תתבצע מדי חודש, כך שההצמדה הראשונה תתבצע בחלוף 18 חודשים מתאריך תחילת הצמדה, ובכל חודש לאחר מכן.
		3. על אף האמור בסעיף ‎13.3.1, אם במועד מסוים (להלן: "יום השינוי") במהלך 18 החודשים הראשונים מתאריך הבסיס, יחול שינוי במדד – כך שיהיה גבוה בשיעור של4% ויותר מהמדד הידוע בתאריך הבסיס, יחל חישוב ההצמדה מנקודה זו ואילך, באופן הבא:
			1. המדד הידוע ביום השינוי ייקבע כמדד ההתחלתי.
			2. ביצוע ההצמדה ייעשה בחלוף פרק הזמן שנקבע לביצוע הצמדות, כאמור בסעיף 13.3.2 לעיל.
11. דרך תשלום התמורה
	1. יובהר כי עפ"י סעיף 2ג לחוק עסקאות גופים ציבוריים, התשל"ו-1976, נקבע כי בעסקה למתן שירות, בין המשרד לבין ספק שהוא תושב ישראל, לא יועברו מסמכים, כהגדרתם בחוק, אלא בדרך דיגיטלית. יובהר כי כל עלות בגין ביצוע הוראה זו תחול על הזוכה.

נותן השירותים מתחייב לעבוד מול המשרד באמצעות פורטל הספקים כמפורט בנספח ב בהוראת תכ"ם 7.7.1.1 - פורטל הספקים, לצורך האמור לעיל יצרף נותן השרותים חוזה שימוש חתום כמפורט בנספח ג להוראת התכ"ם האמורה או לחילופין ימציא אישור כי השלים את הרישום בסעיף זה, "מסמך" – שובר קבלה, חשבונית למעט חשבונית המשמשת תעודת משלוח, הודעת זיכוי או חשבונית מס למעט חשבונית המשמשת תעודת משלוח, כמשמעותם בהוראות לפי הפקודה.

* 1. אחת לחודשיים לכל הפחות במהלך תקופת הסכם זה יעביר נותן השירותים למשרד חשבון מלווה בדין וחשבון על אספקת השירותים על ידו בידי המשרד הרשות לאשר את דרישת התשלום ואת הדין וחשבון במלואן או בחלקן.
	2. על המשרד להודיע לנותן השירותים בתוך שלושים יום מיום קבלת הדין וחשבון, איזה חלק מדרישת התשלום מקובל עליו, ולנמק מדוע לא קיבל את החלקים שאינם מקובלים עליו.
	3. על נותן השירותים להגיש למשרד חשבונית לאחר אישור דרישת התשלום על-ידי נציג המשרד (מלכ"ר יידרש להגשת חשבון). המשרד ישלם את התמורה לא יאוחר מ- 45 יום מהמועד שבו יומצא החשבון למשרד ובכפוף לאמור בהוראת תכ"ם 1.4.0.3 "ביצוע תשלומים בגין התחייבויות" כפי תוקפה מעת לעת. מבלי לגרוע מכלליות האמור לעיל, תשלום התמורה עבור החלק מדרישת התשלום המקובל על ידי המשרד, ואשר אושר על ידי נציג המשרד, ייעשה לאחר האישור והגשת חשבוניות.
	4. לנותן השירותים לא תהיינה כל דרישות וטענות למשרד בגלל עיכובים בתשלום התמורה כולה או חלק הימנה, אשר נבעו מחוסר פרטים בדרישת התשלום או מכך שדרישת התשלום או הדו"ח לא אושרו.
	5. נותן השירותים מתחייב להחזיר למשרד מיד כל סכום עודף שקיבל מהמשרד.
1. פיצויים מוסכמים
	1. לאור הנזק הצפוי מהפרות מסוימות של התחייבויות נותן השירותים כנדרש עפ"י מכרז זה, יקבעו פיצויים מוסכמים, שמייצגים את הנזק הצפוי בשל אותן הפרות, ואולם אין בקביעת הפיצויים המוסכמים כדי לגרוע מכל זכות אחרת שתקום למשרד מן הדין או מכוח ההסכם בשל אותן הפרות, לרבות הוכחת נזק בפועל העולה על הנזק שנצפה.
	2. נותן השירותים לא יהיה רשאי לנכות את הפיצוי המוסכם משכרו של בעל תפקיד כלשהו הקשור בביצוע השירותים נשוא מכרז זה.
	3. גובה הפיצוי ייקבע על ידי המשרד, באופן הוגן וסביר ולפי שיקול דעתו הבלעדי. במקרה כזה תינתן לנותן השירותים, זכות טיעון בכתב לפני מתן ההחלטה הסופית, וזאת בכפוף לשיקול דעתה של ועדת המכרזים.
	4. האירועים לגביהם יוטל פיצוי מוסכם, וגובה סכום הפיצוי כמפורט להלן:

|  |  |
| --- | --- |
| **האירוע** | **פיצוי מוסכם בש"ח למקרה** |
| אי עמידה בלוחות זמנים ו/או אי ביצוע הנחיות בהתאם להחלטות ועדת ההיגוי | 1000 ₪ לכל מקרה |
| הפרת הנחיות לעניין שמירה על אבטחת מידע | 1000 ₪ לכל מקרה |

1. קיזוז
	1. מבלי לגרוע מזכות המשרד לכל תרופה ו/או סעד על פי כל דין, המשרד יהא רשאי לקזז מהתמורה שעל המשרד לשלם לנותן השירותים על-פי הסכם זה על נספחיו ומכוח כל הסכם אחר - כל סכום המגיע למשרד מנותן השירותים על-פי הסכם זה או על-פי כל הסכם אחר.
2. נזיקין
	1. נותן השירותים ישא באחריות בגין כל פגיעה, הפסד, אובדן או נזק שייגרמו מכל סיבה שהיא לו או למי מטעמו או ל עובדיו או למי מטעמם, או למשרד או לכל אדם אחר כתוצאה ישירה או עקיפה מהפעלתו של הסכם זה.
	2. מוסכם בין הצדדים כי המשרד לא ישא בכל תשלום, הוצאה או נזק מכל סיבה שהיא שייגרמו לנותן השירותים או מי מטעמו או לעובדיו או למי מטעמם או למשרד או לכל אדם אחר כתוצאה ישירה או עקיפה מהפעלתו של הסכם זה וכי אחריות זו תחול על נותן השירותים בלבד.
	3. נותן השירותים מתחייב לשפות את המשרד על כל נזק, תשלום או הוצאה שייגרמו לו מכל סיבה שהיא הנובעים ממעשיו או מחדליו של נותן השירותים כתוצאה ישירה או עקיפה מהפעלתו של הסכם זה, מיד עם קבלת הודעה על כך מאת המשרד. היה ותוגש תביעה נגד המשרד בגין מעשיו או מחדליו של נותן השירותים כתוצאה ישירה או עקיפה מביצועו של הסכם זה יודיע על כך המשרד לנותן השירותים בכתב ויאפשר לו להתגונן מראש בפניה.
3. סעיף הביטוח בהתקשרות

נותן השירותים מתחייב לבצע ולקיים את הביטוחים המפורטים בזה לטובתו ולטובת מדינת ישראל – משרד הכלכלה והתעשייה, משרד החקלאות ופיתוח הכפר ולהציגם למשרד הכלכלה והתעשייה כאשר הם כוללים את הכיסויים והתנאים הנדרשים כאשר גבולות האחריות לא יפחתו מהמצוין להלן:

**1. ביטוח חבות מעבידים**

 א. נותן השירותים יבטח את אחריותו החוקית כלפי עובדיו בביטוח חבות

 מעבידים בכל תחומי מדינת ישראל והשטחים המוחזקים.

 ב. גבול האחריות לא יפחתו מסך - 20,000,000 ש"ח לעובד, למקרה ולשנת

 ביטוח.

 ג. הביטוח יורחב לכסות את חבותו של המבוטח כלפי קבלנים, קבלני משנה

 ועובדיהם היה ויחשב כמעבידם.

 ד. הביטוח על פי הפוליסה יורחב לשפות את מדינת ישראל – משרד הכלכלה

 והתעשייה, משרד החקלאות ופיתוח הכפר היה ונטען לעניין קרות תאונת

 עבודה/מחלת מקצוע כלשהי כי הם נושאים בחבות מעביד כלשהם כלפי

 מי מעובדי נותן השירותים, קבלנים ,קבלני משנה ועובדיהם בשירותו.

**2. ביטוח אחריות כלפי צד שלישי**

1. נותן השירותים יבטח את אחריותו החוקית על פי דיני מדינת ישראל

בביטוח אחריות כלפי צד שלישי גוף ורכוש בגין כל פעילותו בהפעלת ו/או הקמת קהילות חדשנות בתחומים שונים לרבות ביצוע אירועים בכל תחומי מדינת ישראל והשטחים המוחזקים.

1. גבול האחריות למקרה ולשנה לא יפחת מ 20,000,000 ש"ח.
2. בפוליסה ייכלל סעיף אחריות צולבת - Cross Liability .
3. הביטוח יורחב לכסות את חבותו של המבוטח כלפי צד שלישי בגין פעילות

 של קבלנים, קבלני משנה ועובדיהם.

1. כל סייג/חריג המתייחס להרעלה מכל סוג שהוא, חומר זר ו/או מזיק אחר

במאכל או במשקה יבוטל;

 ו. עובדי מדינה, משתתפים, אורחים, מרצים, דוברים, צלמים, אחראים,

 יזמים, מנטורים, מבצעים, משקיעים ומוזמנים, שאינם מכוסים במסגרת

 ביטוח חבות מעבידים של נותן השירותים כולל רכושם ייחשבו צד שלישי.

 ז. הביטוח על פי הפוליסה יורחב לשפות את מדינת ישראל – משרד הכלכלה

 והתעשייה, משרד החקלאות ופיתוח הכפר ככל שייחשבו אחראים למעשי

 ו/או מחדלי נותן השירותים וכל הפועלים מטעמו.

**3**. **ביטוח אחריות מקצועית**

1. נותן השירותים יבטח את אחריותו המקצועית בגין פעילותו בביטוח אחריות מקצועית.
2. הפוליסה תכסה נזק מהפרת חובה מקצועית של נותן השירותים, עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בכל הקשור למתן שירותי הפעלת ו/או הקמת קהילת חדשנות בתחום הביוטכנולוגיה והחקלאות הימית לרבות ביצוע אירועים עבור משרד הכלכלה והתעשייה, לרבות פיתוח והקמת סביבת חדשנות אקו סיסטם, הקמת, ניהול ותפעול תשתית קהילה וזירת חדשנות, פיתוח עסקי, קידום חדשנות, פיתוח וניהול בסיס נתונים על בסיס CRM אשר יתממשק עם המערכת הקיימת במשרד, ניהול פלטפורמה אינטרנטית, תפעול ותחזוקת אתר אינטרנט ומדיות ברשתות החברתיות, עריכת מפגשים (meetups) בנושאי תוכן מסוימים, ארגון, ביצוע והפקת אירועים לרבות תחרויות אתגר (challenges) כנס שנתי/אירוע מרכזי, אירוע השקה, אירוע משקיעים, סדנאות מקצועיות, הגשת דוחות, ביצוע סיורים, עיצוב, כתיבת תוכן, שכירת מקומות לאירועים וציוד, תיאום, לוגיסטיקה וכיבוד, התקשרות עם ספקים חיצוניים, פרסום, דוברות, הפקת חומרים פרסומיים, צילום ותיעוד האירועים, מיתוג, מיצוב ושיווק התחום, יחסי ציבור, בהתאם למכרז והסכם עם מדינת ישראל – משרד הכלכלה והתעשייה.

 ב. גבול האחריות למקרה ולשנה לא יפחת מ 2,000,000 ש"ח.

 ג. הכיסוי על פי הפוליסה יורחב לכלול את ההרחבות הבאות:

 - מרמה ואי יושר של עובדים;

 - אובדן מסמכים, לרבות אובדן השימוש ו/או העיכוב עקב מקרה ביטוח;

 -דיבה והשמצה, פגיעה בפרטיות, הוצאת לשון הרע;

 - אחריות צולבת, אולם הכיסוי לא יחול על תביעות נותן השירותים כנגד

 מדינת ישראל – משרד הכלכלה והתעשייה, משרד החקלאות ופיתוח הכפר.

 - הארכת תקופת הגילוי לפחות 6 חודשים.

 ד. הביטוח יורחב לשפות את מדינת ישראל - משרד הכלכלה והתעשייה, משרד

 החקלאות ופיתוח הכפר ככל שיחשבו אחראים למעשי ו/או מחדלי נותן

 השירותים וכל הפועלים מטעמו.

 **4**. **ביטוח רכוש**

 נותן השירותים יבטח את הציוד, וכל רכוש אחר אשר יובא, יותקן וימצא

 באתרי הכנס והאירועים לצורך קיום האירועים בביטוח אש מורחב או כל

 הסיכונים בהתאם למקובל לגביו ובערכי כינון, לרבות בגין נזקי טבע, פריצה

 ושוד. **לחילופין ידאג כי הציוד, וכל רכוש אחר שאינו שלו יהיה מבוטח על**

 **ידי בעלי /שוכרי הרכוש ויכלול סעיף ויתור על זכות השיבוב כלפי מדינת**

 **ישראל – משרד הכלכלה והתעשייה, משרד החקלאות ופיתוח הכפר**

 **ועובדיהם וכן כלפי כל המשתתפים בפעילויות, למעט כלפי אדם שגרם**

 **לנזק בכוונת זדון.**

 **כחלופה לעריכת הביטוח, וככל ולא נערך הביטוח האמור, במלואו או**

 **בחלקו, בעלי הרכוש (לאו דווקא הספק) יפטרו מאחריות את מדינת ישראל**

 **– משרד הכלכלה והתעשייה,** **משרד החקלאות ופיתוח הכפר ועובדיהם וכן**

 **את כל המשתתפים בפעילויות מכל נזק ו/או אבדן אשר ייגרמו לציוד**

 **ולרכוש כאמור ויתחייבו שלא לתבוע בגין נזקים אילו את מדינת ישראל –**

 **משרד הכלכלה והתעשייה, משרד החקלאות ופיתוח הכפר ועובדיהם וכן את**

 **כל המשתתפים בפעילויות. הפטור כאמור לא יחול לטובת אדם שגרם לנזק**

 **מתוך כוונת זדון;**

 **5. ביטוחים נוספים**

 נותן השירותים ידאג ויוודא לגבי

1. **מקום/מקומות קיום האירועים** - למפעילי מקומות קיום הפעילויות יהיה ביטוח אחריות כלפי צד שלישי בגבול אחריות שאינו פחות מסך 20,000,000 ש"ח למקרה ולתקופה, וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות השיבוב כלפי מדינת ישראל – משרדי הממשלה ויחידות הסמך ועובדיהם, למעט כלפי אדם שגרם לנזק בכוונת זדון.
2. **בעלי מקצוע, ספקים, קבלני משנה** – קיומם של ביטוחים מתאימים לגבי ציוד וכל רכוש אחר אשר יעשו בהם שימוש במקומות האירועים וכן ביטוח אחריות כלפי צד שלישי וביטוח חבות מעבידים כלפי עובדיהם. כאשר הפעילות משולבת עם כלי רכב גם ביטוחי כלי רכב הכוללים ביטוח חובה, רכוש ואחריות כלפי צד

שלישי. הביטוחים יורחבו לשפות את מדינת ישראל – משרד הכלכלה והתעשייה, משרד החקלאות ופיתוח הכפר ככל שיחשבו אחראים למעשיהם ו/או מחדליהם. לצורך כך, ייחשבו מדינת ישראל – משרד הכלכלה והתעשייה, משרד החקלאות ופיתוח הכפר כמבוטחים נוספים כולל ויתור המבטח על זכות השיבוב כלפיהם וכלפי עובדיהם וכן כלפי המשתתפים בפעילויות, למעט כלפי אדם שגרם לנזק בכוונת זדון.

1. **חברות אספקת המזון/קייטרינג –** קיומו של ביטוח אחריות כלפי צד שלישי שלא יפחת מ – 6,000,000 ש"ח ויכלול ביטול חריגי הרעלה, חומר זר ו/או מזיק אחר במאכל או במשקה וחריג המתייחס לחבות כלשהי שעשויה לחול על המבוטח והנובעת מ: מוצרים שיוצרו, נמכרו, סופקו, טופלו, הורכבו, שווקו ע"י המבוטח או בקשר עמו או כל איש שבשירותו ככל שמתייחס לאספקת מזון/קייטרינג. לחילופין תציג החברה ביטוח חבות המוצר בגבול אחריות שלא יפחת מ 6,000,000 ש"ח. הביטוחים יורחבו לשפות את מדינת ישראל – משרד הכלכלה והתעשייה, משרד החקלאות ופיתוח הכפר, ככל שייחשבו אחראים למעשי ו/או מחדלי חברת אספקת המזון/קייטרינג ויכללו סעיף ויתור על זכות השיבוב כלפי מדינת ישראל – משרד הכלכלה והתעשייה, משרד החקלאות ופיתוח הכפר ועובדיהם, וכן כלפי המשתתפים בפעילויות, למעט כלפי אדם שגרם לנזק בכוונת זדון.

 **6**. **כללי**

1. בכל פוליסות הביטוח הנדרשות מנותן השירותים יכללו התנאים הבאים:

1. לשם המבוטח יתווספו כמבוטחים נוספים : **מדינת ישראל –משרד הכלכלה והתעשייה, משרד החקלאות ופיתוח הכפר,** בכפוף להרחבי השיפוי כמפורט לעיל.
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד הכלכלה והתעשייה.
3. המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל – משרד הכלכלה והתעשייה, משרד החקלאות ופיתוח הכפר ועובדיהם, וכן כלפי עובדי מדינה, אורחים, מרצים, דוברים, צלמים, אחראים, יזמים, מנטורים, מבצעים, משקיעים, מוזמנים ומשתתפים בפעילויות, ובלבד שהוויתור לא יחול לטובת אדם שגרם לנזק מתוך כוונת זדון.
4. נותן השירותים יהיה אחראי בלעדית כלפי המבטח לתשלום דמי הביטוח

 עבור כל הפוליסות ולמילוי כל החובות המוטלות על המבוטח על פי תנאי

 הפוליסות.

1. ההשתתפויות העצמיות הנקובות בכל פוליסה ופוליסה תחולנה בלעדית על

נותן השירותים.

1. תנאי הכיסוי של הפוליסות חבות מעבידים ואחריות כלפי צד שלישי לא

יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל.

1. חריג כוונה ו/או רשלנות רבתי מבוטל ככל שקיים בכל הפוליסות המבוטחות.
2. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל והביטוח הינו בחזקת ביטוח ראשוני המזכה במלוא הזכויות על פי הביטוח.

ב. נותן השירותים מתחייב בכל תקופת ההתקשרות החוזית עם מדינת ישראל – משרד הכלכלה

 והתעשייה, וכל עוד אחריותו קיימת, להחזיק בתוקף את פוליסות הביטוח. נותן השירותים

 מתחייב כי פוליסות הביטוח תחודשנה על ידו מדי תקופת ביטוח, כל עוד ההסכם עם מדינת

 ישראל – משרד הכלכלה והתעשייה בתוקף.

ג. אישורים בחתימתו של המבטח על קיום הביטוחים, יומצא על ידי נותן השירותים למשרד

 הכלכלה והתעשייה , עד למועד חתימת ההסכם; נותן השירותים מתחייב להציג את האישורים

 חתומים בחתימת המבטח אודות חידוש הפוליסות למשרד הכלכלה והתעשייה לכל המאוחר

 שבועיים לפני תום תקופת הביטוח;

**מובהר בזאת כי אישורי הביטוח שיוצגו אינם באים לצמצם את התחייבויות נותן השירותים לפי סעיפי הביטוח המפורטים לעיל, ומתכונתו התמציתית של אישורי הביטוח שיוצגו הינה אך ורק כדי לאפשר לחברות הביטוח לעמוד בהנחיות הפיקוח עליהן. הוראות הביטוח המחייבות הן אלו המופיעות לעיל בנספח זה. על נותן השירותים יהיה ללמוד דרישות אלה ובמידת הצורך להיעזר באנשי ביטוח מטעמו, על מנת להבין את הדרישות וליישמן בביטוחיו ללא הסתייגויות.**

ד. מדינת ישראל – משרד הכלכלה והתעשייה, משרד החקלאות ופיתוח הכפר שומרים לעצמם את

 הזכות לקבל מנותן השירותים בכל עת את העתקי הפוליסות במלואן או בחלקן, במקרה של

 גילוי נסיבות העלולות להביא לתביעה בפוליסות ו/או על מנת שתוכל לבחון את עמידת נותן

 השירותים בסעיפי נספח זה ו/או מכל סיבה אחרת, ונותן השירותים יעביר את העתקי

 הפוליסות במלואן או בחלקן כאמור מיד עם קבלת הדרישה. נותן השירותים מתחייב לבצע כל

 שינוי או תיקון שיידרש על מנת להתאים את הפוליסות להתחייבויותיו על פי הוראות סעיף א'

 שבנספח זה.

 נותן השירותים מצהיר ומתחייב כי זכות מדינת ישראל – משרד הכלכלה והתעשייה, משרד

 החקלאות ופיתוח הכפר לעריכת הבדיקה ולדרישת השינויים כמפורט לעיל אינן מטילות על

 מדינת ישראל – משרד הכלכלה והתעשייה או על מי מטעמם כל חובה וכל אחריות שהיא לגבי

 פוליסות הביטוח/ אישורי הביטוח כאמור, טיבם, היקפם ותוקפם, או לגבי העדרם, ואין בה כדי

 לגרוע מכל חובה שהיא המוטלת על נותן השירותים לפי ההסכם, וזאת בין אם נדרשו התאמות

 ובין אם לאו, בין אם נבדקו ובין אם לאו.

**ה. למען הסר כל ספק מוסכם בזה כי הביטוחים הנדרשים בנספח זה, גבולות האחריות ותנאי**

 **הכיסוי הם בבחינת דרישה מינימלית המוטלת על נותן השירותים, ואין בהם משום אישור**

 **המדינה או מי מטעמה להיקף וגודל הסיכון לביטוח ועליו לבחון את חשיפתו לסיכונים רכוש**

 **וחבות לרבות גוף ורכוש ולקבוע את הביטוחים הנחוצים לרבות היקף הכיסויים, וגבולות**

 **האחריות בהתאם לכך.**

ו. אין בכל האמור בסעיפי הביטוח כדי לפטור את נותן השירותים מכל חובה החלה עליו על פי דין

 ועל פי החוזה ואין לפרש את האמור כוויתור של מדינת ישראל – משרד הכלכלה והתעשייה,

 משרד החקלאות ופיתוח הכפר על כל זכות או סעד המוקנים להם על פי כל דין ועל פי חוזה זה.

ז. אי עמידה בתנאי נספח זה מהווה הפרה יסודית של הסכם זה.

1. זכויות קניין רוחני
	1. מוסכם על הצדדים כי זכויות הקניין הרוחני בישראל ומחוצה לה, בכל התוצרים שהוכנו במסגרת מתן השירותים נשואי הסכם זה, לרבות כל תוצאה או מידע שייאסף, יווצר ויגובש על ידי נותן השירותים בקשר להסכם זה, יהיו של המשרד והתמורה דלעיל תהווה תמורה גם עבור זכויות אלה, ובכלל זה זכות היוצרים בסמליל הקהילה, בשם הקהילה, המדיה של הקהילה ובבסיס הנתונים של הקהילה. יודגש כי כלל החומרים והמידע שנאסף או נוצר על ידי המציע עוד בטרם התקשרותו עם המשרד במסגרת מכרז זה תהא קנינו של נותן השירותים. בנוסף כלל החומרים של מרצים, אשר אינם שייכים לנותן השירותים, שיוצגו במסגרת אירועי הקהילה לא יכללו במסגרת סעיף זה.
	2. למשרד הזכות הבלעדית להשתמש, לפרסם ולהפיץ כל חומר שיימסר לו על ידי נותן השירותים כחלק מהסכם זה ללא צורך בהסכמת נותן השירותים, ובלבד שתישמר לנותן השירותים , או למי שיצר את החומר "הזכות המוסרית".
	3. נותן השירותים לא ישתמש במסמך כלשהו או בכל חלק מהשירותים ו/או תוצאותיהם ו/או התוצרים שיוכנו במסגרתם, ללא אישור מראש ובכתב של המשרד. יחד עם זאת יאפשר המשרד לנותן השירותים שימוש בתוצרים שהוכנו במסגרת מתן השירותים, למעט בסמליל הקהילה, בשם הקהילה, הרשתות החברתיות והמדיה של הקהילה ובבסיס הנתונים של הקהילה, וזאת ככל שקיבל נותן השירותים את הסכמת המשרד מראש ובכתב. יודגש כי הסכמת המשרד יכול ותחול גם לאחר סיום ההתקשרות עם נותן השירותים.
	4. המשרד יהיה זכאי לדרוש ולקבל מנותן השירותים במהלך מתן השירותים, עם סיום ההתקשרות או לאחר מכן, כל תוכנית, מסמך, או דבר הקשור למתן השירותים נשוא הסכם זה, לרבות מאגרי מידע וכן את הפלטפורמה האינטרנטית של הקהילה, ובכלל זה אתר אינטרנט, בלוג, חשבונות פייסבוק, לינדקאין
	5. יובהר, כי המידע שיצטבר במהלך התוכנית, יכול שישמש את המשרד בתוכניות קיימות אחרות ו/או בתוכניות חדשות הדומות במטרתן ובמהות הפעלת התוכנית לתוכנית זו.
	6. נותן השירותים מתחייב לשתף פעולה ולסייע לכל גורם שיורשה על-ידי המשרד בביצוע כל פעולה בהתייחס לשירותים נשוא הסכם זה, בכפוף להוראות הדין.
	7. נותן השירותים מתחייב שאין בתוצרי עבודתו כדי להפר זכויות של צדדים שלישיים, וכן מתחייב לשפות את המשרד בכל מקרה בו ייתבע על ידי צד שלישי בגין הפרה נטענת של זכויות כאמור.
2. שמירת סודיות
	1. נותן השירותים מתחייב לשמור בסוד ולא להעביר, להודיע, למסור או להביא לידיעת כל גורם, במישרין, בעקיפין ו/או בכל דרך שהיא, כל מידע, ידיעה, סוד מסחרי, נתונים, חפץ, מסמך מכל סוג שהוא או כל דבר אחר שלפי טיבם אינם נכסי הכלל **(להלן: "מידע סודי")** שיגיעו לידי נותן השירותים, עובדיו או מי מטעמו עקב או בקשר להסכם זה, בתוקף או בקשר עם ביצועו ו/או בקשר עם המשרד, וזאת במהלך ביצוע ההסכם, לפניו ו/או לאחר מכן – ללא אישור המשרד מראש ובכתב.
	2. נותן השירותים מתחייב לשמור בתנאים בטוחים כל מידע סודי או מסמך רשמי שנמסר לו או שיגיעו אליו עקב ביצוע הסכם זה, בתוקף או בקשר עם ביצועו או בקשר עם המשרד.
	3. המשרד רשאי ליתן הוראות לנותן השירותים בדבר הסדרים מיוחדים לעניין שמירת סודיות, לרבות קביעת הסדרי בטחון מיוחדים, הסדרי מידור או נוהלי עבודה מיוחדים ונותן השירותים מתחייב למלא אחר דרישות המשרד בנדון.
	4. נותן השירותים מתחייב שלא להשתמש במידע סודי למטרה כלשהי מלבד לביצוע הסכם זה, אלא באישור מראש ובכתב מאת נציג המשרד המוסמך.
	5. עם סיום הסכם זה מכל סיבה שהיא נותן השירותים יעמיד לרשות המשרד בצורה מלאה, מסודרת ועניינית את כל הידע והמידע הנמצאים ברשותו בקשר לשירות ולביצוע הסכם זה ו/או במסגרת מתן השירותים על פי הסכם זה (להלן - "המידע"). כל המידע יועבר למשרד ו/או לצד שלישי שימנה המשרד, בכל אופן שבו הוא קיים (בכתב, בקבצי מחשב, בעפ"י ו/או כל אופן אחר) בלוח זמנים שייקבע על ידי המשרד, וללא כל תמורה נוספת. למען הסר ספק, מובהר בזאת כי כל המידע הינו קניינו הבלעדי של המשרד.
	6. נותן השירותים מתחייב **לחתום ולהחתים** כל מי מטעמו שעתיד להיות קשור במתן השירותים נשואי מכרז זה ושעשוי להיחשף למידע כאמור על "התחייבות לשמירת סודיות ולמניעת ניגוד עניינים" בנוסח המצורף להסכם זה והמסומן כנספח 4.
3. אבטחת מידע

הזוכה וכל מי מטעמו שעתיד להיות קשור במתן השירותים מתחייבים לעמוד בכל דרישה של המשרד ביחס לאבטחת המידע ושמירתו.

1. ביקורת
	1. נציג המשרד, לרבות חשב המשרד, המבקר הפנימי של המשרד או מי שמונה לכך על ידם, יהיו רשאים לקיים בכל עת, בין בתקופת ההסכם ובין לאחריה, ביקורת ובדיקה אצל נותן השירותים בכל הקשור במתן השירות, או בתמורה הכספית נשוא הסכם זה.
	2. ביקורת ובדיקה כמתואר לעיל יכללו גם עיון בספרי החשבונות ובמסמכים של נותן השירותים, לרבות אלה השמורים במדיה מגנטית והעתקתם. בכלל זה תהיה הביקורת רשאית לדרוש הוכחות לתשלום שכר כנדרש.
	3. נותן השירותים מתחייב לאפשר ביצוע האמור ולמסור למבצעי הביקורת מיד עם דרישתם כל מידע או מסמך כמתואר לעיל, וכן דוחות כספים מבוקרים על ידי רואה חשבון, ככל שישנם בידו. נותן השירותים מוותר בזאת על כל טענה בדבר סודיות או חיסיון או הגנת פרטיות בנוגע למידע או לרשומות שיידרשו על ידי המשרד.
	4. נותן השירותים מתחייב לקיים את האמור לעיל גם בכל הקשור למידע הקשור לביצוע ההסכם ומצוי בידי צד שלישי.
2. שינוי בהסכם או בתנאים
	1. כל שינוי בהסכם ייעשה רק לאחר קבלת אישור של ועדת המכרזים ולאחר חתימה על הסכם מתאים על ידי מורשי החתימה של הצדדים, בהם אחד מבין בעלי התפקידים הבאים: חשב המשרד, סגן חשב המשרד.
	2. מוסכם כי הימנעות מתביעת זכות לא תחשב כוויתור על אותה זכות.
	3. נותן השירותים מתחייב לבצע את השירותים בעצמו ולא להעביר או למסור את ביצוע השירותים, בין במישרין ובין בעקיפין, בין במלואם ובין בחלקם, לצד שלישי כלשהו, אלא אם הותר הדבר בכתב מראש על-ידי נציג המשרד המוסמך. זכויותיו וחובותיו של נותן השירותים על פי הסכם זה אינם ניתנים להמחאה לצד שלישי כלשהו, אלא באישור מראש ובכתב של המשרד.
	4. ניתנה הסכמת המשרד כאמור, לא יהיה בהסכמה כשהיא לעצמה, כדי לשחרר את נותן השירותים מהתחייבויותיו על פי הסכם זה ונותן השירותים יישאר אחראי כלפי המשרד, לקיום ההסכם ככתבו וכלשונו ולכל דבר הקשור לביצוע הוראות הסכם זה.
	5. הפרת סעיף זה, תחשב להפרה יסודית של ההסכם.
3. אי מילוי חיוב על-ידי נותן השירותים
	1. היה ולא מילא נותן השירותים חיוב מחיוביו, רשאי המשרד מבלי לגרוע מכל סמכות אחרת הקיימת לו בין אם לפי כל דין ובין אם לפי הסכם זה לבצע את אחת או יותר מהפעולות הבאות:
		1. לבצע במקום נותן השירותים את החיוב בין בעצמו ובין באמצעות מי מטעמו, ולקזז את ההוצאות שנגרמו לו בשל כך מהתשלומים המגיעים לנותן השירותים לפי הסכם זה.
		2. לבטל את ההסכם בהודעה בכתב.
	2. מבלי לגרוע מהאמור לעיל, נותן השירותים מתחייב להחזיר למשרד את כל ההוצאות הישירות והעקיפות שהיו לו בגין אי מילוי הוראות הסכם זה על נספחיו על-ידי נותן השירותים, לפצות אותו על כל נזק שנגרם לו בשל אי מילוי הוראות ההסכם ו/או ביטולו.
	3. אין באמור לעיל כדי לגרוע מזכותו של המשרד לדרוש ביצוע בעין של הסכם זה על נספחיו ואין בכך כדי לגרוע מכל זכות או סמכות אחרת המוקנית למשרד על-פי כל דין או הסכם.
4. ערבות
	1. להבטחת זכויות המשרד לפי הסכם זה, ומילוי התחייבויות נותן השירותים על- פי המכרז, ההצעה והוראות הסכם זה, במועד חתימת ההסכם ימציא נותן השירותים על חשבונו ערבות בנקאית אוטונומית לפקודת המשרד, בסכום של       ₪ (5% מהיקף ההתקשרות המקסימאלי כולל מע"מ). נוסח הערבות יהיה זהה לחלוטין לנוסח האמור בנספח 5' למכרז זה.
	2. הערבות תהיה בתוקף לתקופה של לפחות 60 ימים לאחר תום תקופת ההסכם. נוסח הערבות יהיה כמפורט בנספח 5 המצורף להסכם.
	3. עלויות הוצאת הערבות יחולו על נותן השירותים בלבד.
	4. נותן השירותים יהיה אחראי להאריך את תוקף הערבות מעת לעת, בהתאם להארכת תקופת ההסכם, כך שבכל עת הערבות תהיה בתוקף לתקופה של לפחות 60 ימים לאחר תום תקופת ההסכם המוארך.
	5. הארכת הערבות תיעשה לפחות 60 יום לפני תום תוקפה.
	6. לא האריך נותן השירותים את תוקף הערבות יהיה המשרד רשאי לחלט את הערבות ללא כל התראה מוקדמת, גם אם נותן השירותים מילא אחר יתר כל חיוביו.
	7. מבלי לגרוע מהאמור לעיל, המשרד יהיה רשאי לחלט את הערבות בכל מקרה שבו לדעת המשרד הפר נותן השירותים או לא קיים תנאי מתנאי הסכם זה, הוראות המכרז, ההצעה והנחיות המשרד או לא תיקן את המעוות וזאת מבלי לחייב את המשרד להוציא כל דרישה קודמת.
	8. הערבות תחולט בדרישה חד צדדית של המשרד לבנק, שעליה תינתן הודעה בכתב גם לנותן השירותים.
	9. חילט המשרד את הערבות, והסכם זה לא בוטל או הופסק, יהיה על נותן השירותים לדאוג על חשבונו לערבות חדשה באותו סכום בתוקף לתקופה של לפחות 60 ימים לאחר תום תקופת ההסכם.
	10. סכום הערבות ישמש כסכום פיצויים מוסכם מראש על כל הפרת התחייבות על ידי נותן השירותים מבלי שיהיה כל צורך בהוכחת נזק.
5. נציג המשרד
	1. נציג המשרד לביצוע הסכם זה הוא עובד המשרד הנושא בתפקיד מנהל/ת מטה קהילות חדשנות או עובד המשרד אשר הוסמך על-ידו (להלן: "הנציג"). המשרד יהיה רשאי להחליף את הנציג בכל עת על ידי מתן הודעה בכתב לנותן השירותים.
6. תניית שיפוט

הצדדים מסכימים כי מקום השיפוט הבלעדי בכל הקשור להיבטים החוזיים של הסכם זה יהיה בבתי המשפט המוסמכים בירושלים וכי בהיבטים הנוגעים להליך המכרזי- מקום השיפוט ייקבע בהתאם לחוק בתי משפט לעניינים מינהליים, התש"ב-2000.

כתובות והודעות

* 1. כתובת נותן השירותים והמשרד הינן כמפורט בראש ההסכם.
	2. כל הודעה שתימסר לכתובת דלעיל, תיחשב כאילו נמסרה לנותן השירותים בתוך 3 ימי עסקים, ובלבד שנשלחה בדואר רשום.
	3. נותן השירותים יודיע למשרד, ללא שיהוי, על שינוי בכתובתו. הודעה לפי סעיף זה תינתן לנציג המשרד ולחשבות המשרד.
	4. כל הודעה אשר שוגרה במכשיר פקסימיליה תיחשב כאילו הגיעה לתעודתה בתוך 24 שעות, אם שוגרה במהלך יום עסקים רגיל ונתקבל אישור מכשיר הפקסימיליה על העברתה התקינה בשלמות.
1. מיצוי זכויות

מוצהר ומוסכם בין הצדדים כי תנאי הסכם זה מהווים ביטוי שלם ומלא של זכויות הצדדים, והם מבטלים כל הסכם, מצג, הבטחה או נוהג שקדם לחתימתו.

1. רשימת נספחים להסכם

**נספח 1 להסכם** – העתק של מכרז מס'

**נספח 2 להסכם** – הצעת המציע הזוכה

**נספח 3 להסכם** – הצעת מחיר הזוכה (נספח ז למכרז)

**נספח 4 להסכם** – התחייבות לשמירת סודיות ולמניעת ניגוד עניינים

**נספח 5 להסכם** – נוסח ערבות ביצוע

**יש לחתום בחתימת יד ובחותמת**

|  |  |  |
| --- | --- | --- |
|        |        |        |
| מורשה חתימה של המשרד | חשב המשרד / נציגו | נציג נותן השירותים |

****אימות חתימה****

אני         הח"מ, עו"ד מאשר בזאת כי נותן השירותים        רשום בישראל כדין; כי ה"ה       אשר חתמו על הסכם זה בשמו חתמו עליו לפני ומוסמכים לעשות כן בשמו; וכי חתימתם על הסכם זה מחייבת את נותן השירותים.

|  |  |
| --- | --- |
| תאריך:        | חתימה וחותמת:        |

נספח 4 להסכם

התחייבות לשמירת סודיות ולמניעת ניגוד עניינים

**מבוא**

הואיל ונחתם בין        **(להלן:"נותן השירותים")** לבין משרד הכלכלה והתעשייה **(להלן: "המשרד")** הסכם לפי מכרז        מיום       בחודש        שנת        **(להלן: "ההסכם")** לאספקת השירותים המפורטים בהסכם **(להלן: "השירותים")**;

והואיל ואני נותן השירותים לפי הסכם זה/ מועסק על-ידי נותן השירותים, כעובד או כקבלן, בין השאר, לשם אספקת השירותים למשרד.

והואיל והמשרד הסכים להתקשר עם נותן השירותים בתנאי שנותן השירותים לרבות עובדיו, קבלני משנה וכל אדם אחר מטעמו ישמור על סודיות כל המידע כהגדרתו להלן בהתאם להוראות התחייבות זו, וכן על סמך התחייבות נותן השירותים לעשות את כל הדרוש לשמירת סודיות המידע כהגדרתו להלן;

והואיל והוסבר לי וידוע לי כי עקב או בקשר להסכם יתכן כי אקבל לחזקתי או יבוא לידיעתי מידע (Information), או ידע (Know-How) כלשהם לרבות תכתובת, חוות דעת, חומר, תוכנית, מסמך, רישום, שרטוט, סוד מסחרי/עסקי או ידיעה כהגדרתה בסעיף 91 לחוק העונשין, תשל"ז- 1977 מסוגים שונים, שאינו מצוי בידיעת כלל הציבור או מידע שידיעתו תשמש ל - "קיצור דרך" לשם הגעה למידע שהכלל אינו יכול להגיע אליו, בין בעל פה ובין בכתב, לרבות בתעתיק, באמצעי אחסון אלקטרוני או בכל כלי ואמצעי אחר העשוי לאצור מידע בין ישיר ובין עקיף, לרבות, אך מבלי לגרוע מכלליות האמור, נתונים, מסמכים ודו"חות **(להלן: "המידע")**;

והואיל והוסבר לי וידוע לי כי גילוי או אי שמירה בסוד או מסירת המידע בכל צורה שהיא לכל אדם או גוף כלשהם מלבד לנציגי המשרד המוסמכים לעניין ההסכם, ללא קבלת אישור נציג המשרד המוסמך מראש ובכתב עלול לגרום למשרד או לצדדים נזק מרובה ומהווה עבירה פלילית לפי סעיף 118 לחוק העונשין, תשל"ז- 1977;

אי לזאת, אני הח"מ מתחייב כלפי משרד הכלכלה והתעשייה כדלקמן:

1. המבוא להתחייבות זו מהווה חלק בלתי נפרד הימנה.
2. לשמור על סודיות גמורה ומוחלטת של המידע ו/או כל הקשור או הנובע ממנו.
3. להשתמש במידע אך ורק למטרה שלשמה נמסר או הובא לידיעתי במסגרת מתן השירותים, ובכפוף לאמור לעיל, לא להשתמש במידע או לנצלו לפרנסתי או לכל שימוש עצמי אחר שלא בהתאם לאמור לעיל, וכן לא לגרום או לאפשר לאחרים לנצל, בכל דרך או אופן שהם, את המידע.
4. ומבלי לפגוע בכלליות האמור לעיל, הנני מתחייב כי במשך כל תקופת העסקתי על-ידי נותן השירותים או לאחר מכן לא לאפשר לכל אדם או גוף או מוסד כלשהם לקבל את המידע, בין במישרין ובין בעקיפין, לא לפרסם, להעביר, להודיע, למסור או להביא לידיעת אדם או גוף וכן לא להוציא מחזקתי את המידע או כל חומר כתוב אחר או כל חפץ או דבר, בין ישיר ובין עקיף, לצד כל שהוא.
5. לנקוט אמצעי זהירות קפדנית ולעשות את כל הדרוש כדי לקיים את התחייביותי על פי כתב התחייבות זה ובין השאר, לנקוט בכל אמצעי הזהירות הנדרשים מבחינה בטיחותית, ביטחונית, נוהלית או אחרת.
6. להביא לידיעת עובדי או קבלני משנה או מי מטעמי, ככל שישנם, את האמור בהתחייבות זו לרבות חובה זו של שמירת סודיות ואת העונש על אי מילוי החובה.
7. להיות אחראי כלפיכם על פי כל דין לכל נזק או פגיעה או הוצאה או תוצאה מכל סוג, אשר ייגרמו לכם או לצד שלישי כל שהוא כתוצאה מהפרת התחייבותי זו, וזאת בין אם אהיה אחראי לבדי בגין כל האמור ובין אם אהיה אחראי ביחד עם אחרים.
8. להחזיר לידיכם ולחזקתכם מיד כשאתבקש לכך כל חומר כתוב או אחר או חפץ שקיבלתי מכם או השייך לכם או שהגיע לחזקתי או לידי עקב מתן השירותים או שקיבלתי מכל אדם או גוף עקב מתן השירותים או חומר שהכנתי עבור המשרד. כמו כן, הנני מתחייב לא לשמור אצלי עותק כל שהוא של חומר כאמור או של המידע.
9. שלא לעסוק או להתקשר בכל דרך שהיא בעיסוק שיש בו משום פגיעה בחובותיי שלפי כתב התחייבות זה ו/או שמכוח מתן השירותים למשרד או שבעטיו אני עשוי להימצא, במישרין או בעקיפין, במצב של ניגוד עניינים, בין מילוי תפקידי או עיסוקי במסגרת מתן השירותים למשרד לבין עניין אחר. בכלל "עניין אחר" ייחשבו ענייני, לרבות עניינו של קרובי או של גוף שאני או קרוב שלי חבר בו, מנהל אותו או עובד אחראי בו, או גוף בשליטתי אשר לי או לקרובי חלק בו, בהון מניות, ו/או בזכות לקבלת רווחים, ו/או בזכות למנות מנהל ו/או בזכות הצבעה, וכן גם ענינו של לקוח, שאני או מעסיקי או שותפי, או עובד העובד עימי או בפיקוחי, מיצגים/מייעצים/מבקרים **(להלן: "עניין אחר")**.
10. בכלל זה לא ידוע לי על ניגוד עניינים קיים או שאני עשוי לעמוד בו בין מילוי תפקידי או עיסוקי במסגרת מתן השירותים למשרד לבין עניין אחר שלי או עניין של קרובי או עניין של גוף שאני או קרובי חבר בו.
11. בכל מקרה שאפר התחייבות זו לרבות בכל מקרה שאגלה מידע כאמור השייך לכם ו/או הנמצא ברשותכם ו/או הקשור לפעילויותיכם, תהיה לכם זכות תביעה נפרדת ועצמאית כלפי בגין הפרת חובת הסודיות שלעיל.
12. הנני מצהיר כי ידוע לי ששימוש במידע שלא בהתאם לכתב התחייבות זה לרבות מסירתו לאחר מהווים עבירה לפי חוק עונשין, התשל"ז- 1997 וחוק הגנת הפרטיות, התשמ"א- 1981.
13. התחייבותי זו לא תפורש כיוצרת קשר אישי מכל סוג שהוא ביני לביניכם.
14. מוסכם וידוע לי כי על העתקים של המידע, אשר יתקבלו בכל דרך שהיא, יחולו כל הוראות כתב התחייבות זה.
15. מוסכם וידוע לי כי אין בהתחייבות זו כדי לגרוע מכל זכות או סעד או סמכות אחרת המוקנית למשרד על-פי כל דין או הסכם לרבות ההסכם.

ולראיה באתי על החתום

היום:       בחודש:        שנת:

שם פרטי ומשפחה:        ת"ז:

(נדרש רק בעת חתימה בשם נותן השירותים על המסמך) מורשה חתימה מטעם נותן השירותים: שם פרטי ומשפחה:        ת"ז:

חתימה:

נספח 5 להסכם

כתב ערבות – ערבות ביצוע

שם הבנק/חברת הביטוח

מס' הטלפון

מס' הפקס:

כתב ערבות

לכבוד

ממשלת ישראל

באמצעות משרד

**הנדון: ערבות מס'**

אנו ערבים בזה כלפיכם לסילוק כל סכום עד לסך        (במילים       ) אשר תדרשו מאת:        (להלן "החייב") בקשר עם הזמנה/חוזה        .

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום או במסירה ידנית, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף עד תאריך

דרישה על פי ערבות זו יש להפנות לסניף הבנק/חב' הביטוח שכתובתו

שם הבנק/חב' הביטוח

מס' הבנק ומס' הסניף

כתובת סניף הבנק/חברת הביטוח

|  |  |  |
| --- | --- | --- |
|        |        |        |
| תאריך | שם מלא | חתימה וחותמת מורשה החתימה |

**נספח יד**

**איתנות פיננסית**

לצורך בחינת איתנותו הפיננסית של המציע או הזוכה – נדרש להציג דוחות כספיים מבוקרים ע"י רו"ח לשנת 2018 לצורך בדיקת עמידתו בציון של לפחות 1.23 במדד אלטמן:

Z=6.56A1+3.26A2+6.72A3+1.05A4

A1 = הון חוזר נטו מתוך סה"כ נכסים;

A2 = יתרת רווח במאזן מתוך סה"כ נכסים;

A3 = רווח לפני מימון מתוך סה"כ נכסים;

A4 = נכסים נטו/הון עצמי (כולל הלוואת בעלים ולא כולל נכסים נטו מוגבלים באופן קבוע) מתוך

 סה"כ התחיבויות.

**נוסח חלופי לנספח איתנות פיננסית:**

ציון של 60 לפחות לפי הטבלה הבאה:

|  |  |  |  |  |
| --- | --- | --- | --- | --- |
| **יחס פיננסי** | **אופן חישוב** | **תוצאת יחס** | **ניקוד** | **הערות** |
| **יחס שוטף** | **נכסים שוטפים חלקי התחייבויות שוטפות** | **0-0.5** | **0** |  |
| **0.5-0.75** | **0-15** | **לינארי** |
| **0.75-1** | **15-25** | **לינארי** |
| **>1** | **30** | **לינארי** |
| **יחס כיסוי ריבית** | **עודף תפעולי/רווח תפעולי חלקי הוצאות מימון** | **0-0.5** | **0** |  |
| **0.5-1** | **11** | **לינארי** |
| **1.5-1** | **11-20** | **לינארי** |
| **>1.5** | **30** |  |
| **יחס הון למאזן** | **הון עצמי חלקי סך מאזן** | **0-0.1** | **0** |  |
| **0.1-0.6** | **25** | **לינארי** |
| **0.6-0.8** | **35** | **לינארי** |
| **>0.8** | **40** |  |

נספח ט"ו

הצהרת מציע שהינו חברה לעניין עמידה בהתחייבויות ובדרישות סף

אני הח"מ        נושא ת. .ז. מס'        מורשה חתימה מטעם        שמספרו        (להלן: "המציע") מתחייב ומצהיר בזאת בכתב:

1. הניסיון שהוצג ע"י המציע בהצעתו בנספח ד' למפרט המכרז הינו פעילות החברה המסווגת כפעילות מלכ"ר בהתאם להוראות כל דין בלבד.
2. המציע מתחייב כי אינו עוסק או יחדול מעיסוקו מכל פעילות עסקית בתחום הפעילות של הקהילה וזאת עד חודש ימים ממועד ההודעה על זכייה במכרז זה.

|  |  |
| --- | --- |
|        |        |
|  תאריך  | חתימה + חותמת |

אימות חתימה

אני הח"מ, עו"ד        מ.ר        מאשר בזאת כי        רשום בישראל על פי דין וכי ה"ה        אשר זיהה את עצמו/ה באמצעות ת.ז. מס'        וחתם על הצהרה זו בפניי אחרי שהזהרתיו/ה כי עליו/ה להצהיר אמת וכי יהיה/תהייה צפוי/ה לעונשים הקבועים בחוק אם לא יעשה/תעשה כן, מוסמך לעשות כן בשמו.

|  |  |  |
| --- | --- | --- |
|        |        |        |
| שם | חותמת וחתימה | תאריך |

נספח ט"ז

**תצהיר הגופים החברים בהצעה משותפת**

אנו הח"מ, מצהירים ומתחייבים בזה כדלקמן:

1. להצעה המוגשת במסגרת מכרז \_\_\_\_\_ למתן שירותי הקמה והפעלה של קהילת חדשנות בתחום הביולוגיה והחקלאות הימית, שותפים הגופים הבאים:

**גורם מוביל**

(במידה ואחד החברים חברה, בהתאם לסעיף 4 להגדרת מציע, יהיה חבר זה הגורם המוביל)

**שם המציע**: \_\_\_\_\_\_\_\_\_\_\_\_\_\_\_\_\_\_\_\_, **ישות משפטית** (עמותה/חל"צ/חברה בע"מ וכו'): \_\_\_\_\_\_\_\_\_\_\_\_\_\_, **מס' ישות**:\_\_\_\_\_\_\_\_\_\_\_\_\_.

**גורם נוסף 1**

**שם המציע**: \_\_\_\_\_\_\_\_\_\_\_\_\_\_\_\_\_\_\_\_, **ישות משפטית** (עמותה/חל"צ וכו'): \_\_\_\_\_\_\_\_\_\_\_\_\_\_, **מס' ישות**:\_\_\_\_\_\_\_\_\_\_\_\_\_.

**גורם נוסף 2**

**שם המציע**: \_\_\_\_\_\_\_\_\_\_\_\_\_\_\_\_\_\_\_\_, **ישות משפטית** (עמותה/חל"צ וכו'): \_\_\_\_\_\_\_\_\_\_\_\_\_\_, **מס' ישות**:\_\_\_\_\_\_\_\_\_\_\_\_\_.

1. הנציג המוסמך מטעם המציע, אשר חתימתו תחייב את כלל הגופים במציע לכל דבר וענין הקשור למכרז זה הינו:

**שם הנציג**: \_\_\_\_\_\_\_\_\_\_\_\_\_\_, **תפקיד**: \_\_\_\_\_\_\_\_\_\_\_\_, **מס' ת"ז**: \_\_\_\_\_\_\_\_\_\_\_\_\_

1. אנו מתחייבים כי באם הצעתנו תוכרז כזוכה, יהווה הגורם המוביל כזוכה במכרז ושאר הגופים יהוו חברים בהצעה המשותפת.
2. אנו מתחייבים כי הגורם המוביל יהיה האחראי כלפי המשרד על כל ההתחייבויות לפי מכרז זה והוא שיחתום על ההסכם עם המשרד בעקבות המכרז.
3. אנו מתחייבים כי כל שאר החברים המפורטים לעיל יישאו באחריות משותפת עם הזוכה ביחד ולחוד.
4. הגורם המוביל אשר יהיה הגוף היחיד שייבחן לצורך עמידה בתנאי הסף וניקוד באמות המידה.

|  |  |  |  |  |
| --- | --- | --- | --- | --- |
| \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |
| שם הגורם מוביל |  | שם גורם נוסף 1 |  | שם גורם נוסף 2 |
|  |  |  |  |  |
| \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |
| שם הנציג |  | שם הנציג |  | שם הנציג |
|  |  |  |  |  |
| \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |
| תאריך |  | תאריך |  | תאריך |
|  |  |  |  |  |
| \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_ |
| חותמת וחתימה |  | חותמת וחתימה |  | חותמת וחתימה |